Aseyla akee Yameen ah Siyasee Cyclone eh noon!\nއަސޭލާއަކީ ޔާމީނަށް ސިޔާސީ ސައިކްލޯނެއް ނޫން!\nރައީސް އަބްދުﷲ ޔާމީން: ސިޔާސީ ގޮތުން ހަރުދަނާ ފިޔަވަޅު އަޅުއްވާ\nރާއްޖޭގެ ރައީސުލްޖުމްހޫރިއްޔާ ކަމަށް ވަޑައިގަތުމަށް ރައީސް އަބްދުﷲ ޔާމީނަށް ވުރެ ސްޓެރެޓެޖީކް މަސައްކަތެއް ކުރެއްވި ބޭފުޅަކު ރާއްޖޭގެ ތާރީހަކު އަދިއަކު ފެނިއެއް ނެތެވެ. އަދި ވެރިކަމަށް ވަޑައިގަތް ރައީސުންގެ ތެރޭގައި ކުއްލި ކުއްލިއަށް ޓްރިގަރަށް ވަޑައި ނުގަންނަވާ ވަރުގެ ސީދާ "ޕްރޫވެން ޕްރެސިޑެންޓެ" އް ރައީސް އިބްރާހިމް ނާސިރު ފިޔަވައި އަދިއަކު ފެންނާކަށް ނެތެވެ. އަދި ވެރި ކަމުގެ ދެ އަހަރުގެ ތެރޭގައި ގިނަ އަދަދެއްގެ ސިޔާސީ "ސައިކްލޯން" އާ ކުރިމަތިލައްޗާ ފުލުން ދުއްވާލި ރައީސަކާ ވެސް ޔާމީން ފިޔަވައި އަދިއެއް ދިމައެއް ނުވެ އެވެ.\nއެހެން ނަމަވެސް އެ މަނިކުފާނު ވެރިކަމަށް ވަޑައިގަތުމަށް ސިހުރުގެ ބާރު ބޭނުން ކުރެއްވި ކަމަށް ބުނެ ސްރީލަންކާގެ އަސޭލާ ވިކްރަމަ ސިންހާ ކިޔާ މީހަކު ވަނީ ވާހަކައެއް އުފަން ކޮށްފަ އެވެ. އޭނާ ބުނާ ގޮތުން ސިހުރުގެ ކަންވެރިކަމުގައި ރައީސް ޔާމީންގެ ފަހަތުގައި ހުރީ އޭނާ އެވެ.\nރާއްޖޭގެ ސިޔާސީ މަސްރަހުގައި "ޕޮލިޓިކަލް ޑެސްޕަރޭޓް ޕޮޒިޝަން" އެއްގައި މި ވަގުތު އެމްޑީޕީއެވެ. ސިޔާސީ ރޭހަށް ދުރުމި އަޅާއިރު ޑެސްޕަރޭޓް ޕޮޒިޝަނެއްގައި މި ވަގުތު ތިއްބެވި ލީޑަރުންނަކީ އަލިފާން ފޮށިތަކެއް އެ މަތިމައްޗަށް ޖަހައިލީމާ ހުންނަ ގޮތަށް ހިޔާނާތާއި ޖަރީމާގެ ދައުވާގެ ފައިލްތައް އެ ބޭފުޅަކާ ދެކޮޅަށް ޖަހާލެވި މިވަގުތި ޖަލުގައި ހުންނެވި ކުރީގެ ނައިބު ރައީސް އަހުމަދު އަދީބާއި ޓެރަރިޒަމް ކުށް ސާބިތުވެ ޖަލުގައި ހުންނަވަނިކޮށް ކުއްލި އޮޕަރޭޝަނަކަށް ބޭރަށް ވަޑައި ނުގެންނެވިއްޖެ ނަމަ ޕެރަލައިޒް ވެދާނެ ކަމުގެ ބިރަށް ބޭހަށް އިނގިރޭސި ވިލާތަށް ވަޑައިގަތް ކުރީގެ ރައީސް މުހައްމަދު ނަޝީދެވެ.\nއެހެން ކަމުން އިނގިރޭސި ވިލާތުގައި އަރުވާލެވިގެންނާއި މާލޭގައި ފޮރުވިފައި އޮތް އަދީބުގެ "ޕޮލިޓިކަލް ސާކަލް" އާއި އެމްޑީޕީ އާއި ނަޝީދަށް އަސޭލާގެ ވާހަކަވީ ރަނަށެވެ.\nސިހުރިވެރިއެއް ކަމަށް ބުނާ ސްރީލަންކާގެ އަސޭލާއަކީ އިންޑިޔާގެ އަންދްރަޕްރަދޭޝްއަށް އުފަން ޕީރެއް ކަމަށްވާ ސަތިޔަ ސައިބާބާގެ ބާރުތައް އޭނާއަށް ލިބިފައިވާ ކަމަށް އަމިއްލައަށް ގަބޫލްކޮށްގެން އުޅޭ މީހެކެވެ.\nހަގީގަތުގައި ސަތިއަ ސައިބާބާއަކީ ވެސް ޕީރެއް ނޫނެވެ. ޕީރުންނަކީ ވަލީވެރީންގެ ދަރަޖަ ލިބިފައިވާ ބައެއް ނުވަތަ ޖަމާއަތެއް، އެހެންނާ ސިޔާސީ ކަލްޓެއް އެ ގޮތުގައި ދެކޭ މީހުނެވެ. ސައިބާބާއަކީ ކުރިން ހުރި ސައިބާބާ ނުވަތަ ޝިރްޑީ ސައިބާބާގެ އާތަމާލައެއް – ރީއިންކާނޭޝަންއެއް -- ކަމަށް ދައުވާކުރި މީހެކެވެ.\nހިންދޫންނާއި ސޫފީ މުސްލިމުންގެ މެދުގައި ވެސް ޝިރްޑީ ސައިބާބާ މަޝްހޫރެވެ. ކުއްލިއަކަށް ތެދުވެގެން އުޅޭ އަސޭލާއަކީ އަމިއްލައަށް ޕީރަކަށްވެގެން އުޅޭ މީހެކެވެ. އެކަމަކު އެފަދަ މީހެއްގެ އެއްވެސް ސިފައެއް އަދި އުޅުމާއި ގޮތްފޮތާއި ވައްޓަފާޅިވެސް އަސޭލާގެ ކިބަޔަކުން ފާޅެއް ނުވެއެވެ.\nޝިރްޑީ ސައިބާބާގެ އެންމެ މަޝްހޫރު ދެ ޖުމްލައަކީ "ސަބް ކާ މާލިކް އޭކް" -- ހުރިހާ އެއްޗެއްގެ ވެރި ފަރާތަކީ އެކެއް -- އަދި "ﷲ މާލިކް" -- ހުރިހައި ކަމެއް މިލްކުވެ ވޮޑިގެންވަނީ ﷲ އަށް – ކަމަށް ވިދާޅުވާ ދެ ޖުމްލަ އެވެ. މީގެ މާނައަކީ ސައިބާބާ ދުވަހަކު ވެސް އޭނާއަކީ ކަލާނގެއެއް ކަމަކަށް ދައުވާއެއް ނުކުރެއެވެ.\nނަމަވެސް އަމިއްލަ ޕީރަކަށް ވެގެން ނުވަތަ މާ މޮޅު ސިހުރުވެރިއަކަށް ވެގެން އުޅޭ އަސޭލާއަކީ ހުރިހާ އެއްޗެއްގެ ވެރި ފަރާތް ކަމަށް ގަބޫލުކޮށް ބޮޑާވެގެނެގެން އުޅޭ މީހެއްކަން އޭނާ ރާއްޖޭ ޓީވީއަކަށް ދިން އިންޓަވިއުއިން ވަރަށް ރަނގަޅަށް އެނގެ އެވެ. އެކަމަކު އޭނާއަކީ ރީއިންކާނޭޝަންއެއް ގެ އެއްވެސް ސިފައެއް ލިބިފައިވާ މީހެއް ނޫނެވެ.\nސިކުނޑީގެ ކެންސަރު ޖެހިވާ މީހާ ބޮލުގައި ސައިބާބާ އަތް ބީއްސާލުމުން ކެންސަރުން ސަލާމާތްވެއޭ ބުނާ ގޮތަށް އަސޭލާ އޭނާގެ ދުލުން ދޫކޮށްލުމުން ރާއްޖޭގެ ގޮނޑުދޮށަށް ބީއްސާލި ޕޮލިޓިކަލް ފެބްރިކޭޝަނެއްގެ ސަބަބުން ރައީސް ޔާމީން ވެރިކަން ވެއްޓި މުއިޖާޒަތަކުން އެމަނިކުފާނު އުފުލައިލެވި ދޫނިދޫއަށް ގެންދާނެ ކަމަށް ހީވާނަމަ އެއީ ވަރަށް ބޮޑު ކުށް ހީއެކެވެ. ސަބަބަކީ ސިހުރަކީ ބާތިލު އެއްޗަކަށްވާތީ އެވެ. އެއީ އޮތް ކަމެއް ނުވާތީ އާއި އަސޭލާއަކީ އެފަދަ ބާރެއްގެ ލިބިފައިވާ މީހަކަށް ނުވާތީ އެވެ. – ދެތިކި ޕީ\nވަރަށް އާދައިގެ ސުވާލެއް ކޮށްލަން ހެއްޔެވެ؟ އެއްވެސް ރީއިންކާނޭޝަންއެއް އެއްވެސް ކަމެއްގައި ޗެލެންޖް ކުރޭ ހެއްޔެވެ؟ ދުވަހަކު ވެސް ނުކުރާނެ އެވެ. އެއީ އެމީހުން ވެސް ގަބޫލް ކުރާ ކަމަކަށް ނުވާތީ އެވެ. އެހެން ސުވާލެކެވެ! ރާއްޖޭގެ އެންމެ ފަހުގެ ރިޔާސީ އިންތިހާބަށް ރައީސް މުހައްމަދު ނަޝީދުގެ އެމްޑީޕީ އާއި ރައީސް މައުމޫންގެ ޕީޕީއެމާއި ގާސިމް އިބްރާހިމްގެ ޖޭޕީ މަސައްކަތް ކުރި ހެޔެވެ؟\nއިންތިހާބަށް އިއުލާން ކުރުމުގެ މާކުރިން އެމްޑީޕީން ވަނީ ރައީސް ނަޝީދާއެކު "އެއްބުރުން" އިންތިހާބު ކާމިޔާބު ކުރަން ދިގު ދެމިގެން ދިޔަ ވަރުގަދަ، ހަރަދު ބޮޑު ކެމްޕޭނެއް ކޮށްފައެވެ. ރައީސް އަބްދުﷲ ޔާމީން ވެރި ކަމަށް ގެނައުމަށް ރައީސް މައުމޫނު އިސްވެ ޕީޕީއެމުން ކުރި މަސައްކަތް ކިތަންމެހާވެސް ބޮޑެވެ. މި ދެބައި މީހުންނަށްވުރެ މާ ކުރިން ކެމްޕޭން ފައްޓަވައި އާދަޔާހިލާފު ބުރަ މަސައްކަތެއް ގާސިމް ކުރެއްވި އެވެ. އެވަރަށް ހަރަދު ކުރެއްވި އެވެ.\nރައީސް މައުމޫން ވިދާޅުވާ ގޮތަށް މި ދެންނެވި ތިން ސިޔާސީ ކޭމްޕްގެ މަސައްކަތް ފޯރީގައި ހިނގި އިރު އެއިން އެއްވެސް ދިމާއަކުން އަސޭލާއެއް ނުފެނެ އެވެ. އެހާ ވަރުހުރި މީހެއްގެ ސިހުރުގެ ބާރުވެރިކަން ޕީޕީއެމަށް ލިބުނު ނަމަ ޕީޕީއެމުން ކުރި މަސައްކަތް ކޮބައި ހެއްޔެވެ؟ އެއީ ކަނޑު އެޅި ރޮނގެއް ހެއްޔެވެ؟\nއިންތިހާބުގެ ފުރަތަމަ ބުރާއި ދެވަނަ ބުރުގައި ރައީސް ނަޝީދުގެ ޕާޓީން ހޯދި ކާމިޔާބުގެ ހިސާބު ދިމާ ކުރާނީ ހެއްޔެވެ؟ މިހާރު ބާރުގަދަ ރީއިންކާނޭޝަންއެއް އޭރު ނުފެނި ތިން ކޭމްޕަށް ހެއްދެވިހާ ސިޔާސީ ބުރަ މަސައްކަތް ޖައްސާފައި ދެ އަހަރު ފަހުން ކުއްލިއަކަށް މި ފައިދާވީ ކީއްވެ ހެއްޔެވެ؟ އަދި ޗެލެންޖް ކުރައްވަނީ ކީއްވެގެން ހެއްޔެވެ؟ އަސޭލާ ދައުވާ ކުރާ ރީއިންކާނޭޝަން ސަތިއާ ސައިބާބާ ވެސް އަދި ސިރްޑީ ސައިބާބާ އަކީ ދުވަހަކު ވެސް ކަމެއްގައި އާންމު ޗެލެންޖެއް ކުރެއްވި ޕީރުންނެއް ނޫނެވެ.\nއަސޭލާ އާއި ޕޮލިޓީޝަނުންގެ ވާހަކަ އާއި އޭނާގެ ސިހުރުގެ ވާހަކައަކީ އާ ވާހަކައެއް ނޫނެވެ. މީނާގެ އަވާގައި ސްރީލަންކާގެ ބައެއް ޕޮލިޓީޝަނުން ވެސް އަދި ރާއްޖޭގެ ޕޮލިޓީޝަނުން ވަނީ މީގެ ކުރިން ޖެހިފައެވެ. ސުވާލަކީ އަސޭލާގެ ބޭނުމަކީ ކޮބައި ހެއްޔެވެ؟\nހަގީގަތުގައި އަސޭލާއަކީ "ކްއިކް ބަކް ކަލެކްޓާ" އެކެވެ. އޭނާގެ ބޭނުމަކީ ޕޮލިޓީޝަނުންގެ އަތުން ގާތްގާތުގައި ފައިސާ ހޯދުމާއި ޕޮލިޓީޝަނުން ބްލެކްމެއިލް ކުރުމެވެ.\nއެންމެ ރަނގަޅެވެ؛ އަގު ކިޔައިގެން އަސޭލާގެ ހެދި ކަމަށް ބުނާ ސިހުރެއްގެ ބާރުގައި ރައީސް ޔާމީން ވެރި ކަމަށް ވަޑައިގެންނެވި ކަމަށް ބަލަމާ ހެއްޔެވެ؟ ބޭނުންވީމާ ކޮންމެ ކަމެއް، އަދި ކޮންމެ އުފަލެއް ހާސިލު ކުރެވޭ އަދި އޭނާއަށް އޭނާގެ މުސްތަގުބަލް ވެސް އެނގޭ އަދި ބޭނުން ގޮތަކަށް ބައްޓަން ކުރެވޭ ކަމަށް ބުނާ ދަރަޖައިގެ ވެރިޔާ ކުއްލި ގޮތަކަށް "ޕޮލިޓިކަލް ޑެސްޕަރޭޝަން" އެއްގައި އޮތް އެމްޑީޕީ އާއި އެ ޕާޓީއަށް ވާގިވެރިވާ ޓީވީއެއްގެ އެހީ ހޯދަންވީ ކީއްވެގެން ހެއްޔެވެ؟ މި މައްސަލަ އދ. އާ ހަމައަށް ގެންދާނެ ކަމަށް ބުނަނީ ކީއްވެގެން ހެއްޔެވެ؟\nއެއްވެސް ރީއިންކާނޭޝަންއެއް މީހެއްގެ ބޮލުގައި ފިރުމާއިރު، ސިހުރަށް ކާށި ޖަހާއިރު ފެން ކިޔަވާއިރު ކަނޑަށް ފާލަން އަޅާއިރު އަދި ސިހުރުގެ ފާލަމުގެ ކޮޅަށް ފަސްތަނުން ބަނދެ ކަށިމާ ފައްތާއިރު އޭނާގެ ޕޭޝަންޓާއެކު ދެކެވޭ ވާހަކަ ރެކޯޑެއް ނުކުރާނެ އެވެ. ރީއިންކާނޭޝަންއެއްގެ އުސޫލާ ހިލާފު ކަމެކެވެ. އަދި އެފަދަ ރީއިންކާނޭޝަންއެއް ސާކަލް އިން އެމީހަކު ބޭރުކޮށްލާނެ އުގޫބާތް އޮންނަ ކަމެކެވެ. ވީއިރު އަސޭލާ ރައީސް ޔާމީނާ ބައްދަލު ކުރެއްވި ކަމަށްވާނަ ނުވަތަ ފޯނުން ވާހަކަ ދެއްކެވިނަމަ އެ ދެއްކެވި ވާހަކައެއް ރިކޯޑް ކުރުމުގެ ބޭނުމަކީ ކޮބައި ހެއްޔެވެ؟\nއަސޭލާގެ ކޮންވަޒޭޝަނަށް ބަލާއިރު ސިހުރިވެރިޔަކު، އަދި ޕީރަކު ދައްކާނެ އެއްވެސް ވާހަކައެއްގެ އަސަރު ވެސް އެ ކޮންވަޒޭޝަންގެ އެއް ވެސް ދިމާއެއްގައި ނެތެެވެ. އަދި މި ސަރަހައްދުގެ ވަރަށް ގިނަ ގައުމުތަކުގެ ސިޔާސީ މައިދާނަށް ދަމާލާފައިވާ ސިހުރުގެ ކަޅު ރޮނގު ވަރުން އަޅުވާލާއިރު އަސޭލާގެ ކޮންވަޒޭޝަންގައި ސިހުރާ ގުޅޭ އެފަދަ އެއްވެސް ވާހަކައެއް ނެތެވެ. އެ ބަސް މަގު އަމުދުން ނުވެސް ހައްދަވަ އެވެ.\nމުޅި ކޮންވަޒޭޝަނަކީ އާޓަކީ "ހެލްތް" އެވެ. ހަމަ އެހެންމެ ކޮންވަޒޭޝަންގެ ސީކްއެންސް ދިމާ ނުވާ އިރު އެއީ ވަރަށް އާދައިގެ ކެޒްއަލް ކޮންވަޒޭޝަނެކެވެ. ރައީސް ޔާމީންގެ ޕޮލިޓިކަލް ސްޓެރެޓީޖް ގޭމްޕްލޭނެއްގައި އެވަރުގެ ތިލަ ކޮންވަޒޭޝަނެއް އަސޭލާގެ ލެވެލްގެ މީހަކާ ދައްކާފާނެ ކަމުގަ ބުއްދީގެ ހަމައިން ބަލާއިރު ވަރަށް ނާދިރު ކަމެކެވެ.\nގާސިމް އިބްރާހިމް ބައްދަލު ކުރާށޭ ރައީސް ޔާމީން ވިދާޅުވި ކަމަށް އެއްފަހަރު ބުނެ އެވެ؛ އަނެއް ފަހަރު ރައީސް ޔާމީން ކަމަށް ސިފަކޮށްދޭ މީހާ ހައިރާންވެފައި އަހަނީ ކަލޭ ގާސިމާވެސް ބައްދަލު ކުރީ ހެއްޔޭ އެވެ؟ އަނެއް ކަމަކީ ކޮމްޕެޓިޓާއަކީ ރައީސް ނަޝީދު ކަމަށްވާއިރު ނަޝީދު ބަލި ނުކުރީ ކީއްވެގެން ހެެއްޔެވެ؟ އިންތިހާބުގެ ހުރިހާ މަރުހަލާއެއްގައި ވެސް ނަޝީދު އޭނާގެ ސްކޯ ހޯއްދެވި އެވެ. ވީމާ ކޮމެޕެޓިޓާއަކީ އެއީ އެވެ. ހުރިހާ ވާހަައެއް ހިމުން ފުރޭންޏަކަށްލީމާ މިއީ ކޮންމެވެސް މިންވަރެއްގެ ހަގީގީގަތެއް އެކުލެވޭ ކެޒްއަލް ކޮންވަޒޭޝަނެއް، އެކަމަކު ޖުމްލަ ގޮތެއްގައި ފެބްރިކޭޝަނެއް ކަމަށް ވަރަށް ޔަގީނެވެ.\n– މީގެ މާނައަކީ ރައީސް ޔާމީން އަސޭލާއާ ބައްދަލުވެގެންނާއި ފޯނު މެދުވެރިކޮށް ވާހަކަފުޅު ނުދައްކަވާ ކަމަކަށް ސާބިތެއްވީއަކީއެއް ނޫނެވެ. ނަމަވެސް އެކަމަށް ފުރިހަމަ އެސްޓަބްލިޝްމެންޓެއް ގެނެވޭނީ ފޮރެންސިކް ވޭވް ސްޓަޑީއެއް ހަދައި އެނަލައިޒް ކޮށްގެންނެވެ. –\nއަސޭލާއަކީ ރައީސް މުހައްމަދު ނަޝީދުގެ ވެރިކަން ވެއްޓުމަށްފަހު މާލޭގެ ލޮނުޒިޔާރަތް ކޮޅުގައި އެމްޑީޕީން ހިންގި ސިޔާސީ ހަރަކާތުގެ ފުޅާ ކޭމްޕްގެ ތެރެއަށް ސިފައިންނާއި ފުލުހުން ވަދެގެނަ ރޫޅާލި ފަހުން އުސްފަސްގަނޑު ހިފައި އެތާނގައި މިސްކިތެއްގެ ނަމުގައި ތަނެއް އަޅައި ކޮށި ކޮށީފައި ކާޅު ބަންދުކޮށް ކޮތަރާއި ރަތް ހާ ކަތިލައި އެ ދިމާއިން މޫދަށް ފާލަން އަޅައިގެން އެމްޑީޕީގެ ސިހުރު ހެދި އިރު އެކަމަށް އެހީތެރިވެ ދިނުމުގެ ގޮތުން ރާއްޖެ އައި މީހެކެވެ.\nބައެއް ރިވާ ބުނާ ގޮތުން އަސޭލާ ދެ ފަހަރު މާލެ އައެވެ. ފުރަތަމަ ފަހަރު އައިސް ކާޅު އުދުއްސާ ދުން އަޅާ ހަދާފައިވެއެވެ. އަދި އުސްފަސްގަނޑުގައި އެޅި ފާލަމުން ދޫކުރި ކާޅު ތޮށިގަނޑުން ބޭރުވެ އަނބުރާ މާލެއަށް ޖައްސައިފިނަމަ ރައީސް ނަޝީދަށް 2013 އިގެ އިންތިހާބު ކާމިޔާބު ވާނެ ކަމަށް ބުނެފައި ވެއެވެ. އެ ކާޅު އަނބުރާ މާލެ އަށް އެރި އެވެ. އިންތިހާބުގައި ނަޝީދު މޮޅެއް ވެސް ނުމެވި އެވެ.\nރައީސް ޑރ. މުހައްމަދު ވަހީދު ހަސަން މަނިކުގެ ސަރުކާރު ކޮށި އަރުވާލައި އެ ސަރުކާރު ވައްޓާލުމަށް މުޅި މާލެ ކުޑަކޮށް އެމްޑީޕީން ހިނގިއިރު ގެންގުޅުނު ދުން މުޖުމަރާއަކީ އަސޭލާ ކިޔަވާފައިވާ ކުމުންޒާނި އެންދި މުޖުމަރާއެއް ކަމަށް ތަފާތު އެކައުންޓްތައް ބުނީ އިއްޔެ ޓީވީއަކުން އަސޭލާއާ ހަވާލާދީ ރިޕޯޓެއް އެއާކޮށްގެނެއް ނޫނެވެ. އެއީ އޭރު ވެސް ދެއްކި ވާހަކައެވެ. އަދި އަސޭލާއަކީ ރީއިންކާނޭޝަންއެއް ކަމަށް އޭރު އަމިއްލައަށް އެމްޑީޕީއަށް ކޮންވިސް ކޮށް ދިނުމުގެ ނަތީޖާއެއްގެ ގޮތުން މާލޭގެ އެކި ތަންތަނުގައި ސައިބާބާގެ ފޮޓޯތައް ތަތްކުރި ހަނދާތައް މީހުން ސިކުނޑިން އަދިއަކު ނުފިލަ އެވެ.\nއަސޭލާ ދެވަނަ ފަހަރަކަށް ރާއްޖެ އައި ކަމަށް ބުނަނީ ކޯނި ރިޕޯޓް އެކުލަވައިލުމުގެ މަސައްކަތް ހިނގަމުން ދަނިކޮށް ސިންގަޕޫރުގެ ޖަޖް ސެލްވަމްގެ ހިތް އެމްޑީޕީގެ މައްޗަށް އަނބުރައިލަން ކިޔަވާށެވެ. އެހެން ނަމަވެސް މިއީ ކަށަވަރު ވާހަކައެއް ނޫނެވެ.\nނަމަވެސް ބައެއް މީހުން ބުނާ ގޮތުގައި އެ ފަހަރު އަސޭލާ މާލޭގައި ހުއްޓާ ވަރަށް ބޮޑަށް ބަލިވެގެން އަނބުރާ ދިޔައީ އެވެ. "އެމްޑީޕީން އަޅައިނުލައި ދޫކޮށްލީ" ކަމަށް ބުނެ އޭގެ ފަހުން ދިވެހި ވިޔަފާރިއަކު މެދުވެރިކޮށް އެސްޓަބްލިޝް ކުރި ލިންކެއްގެ ތެރެއިން ވަހީދު ސަރުކާރުގެ ޓޫރިޒަމް މިނިސްޓަރަކަށް އޭރު ހުންނެވި ކުރީގެ ނައިބު ރައީސް އަހުމަދު އަދީބަށް އަސޭލާ ބައްދަލުކޮށް ގާތް ކަމެއް އުފައްދާފައިވެއެވެ.\nއަސޭލާއާ އަދީބާ ގުޅުން ބަދަހިކޮށްފައި ވަނީ ސިހުރިވެރިއެއްގެ ގޮތަށްވުރެ ބޮޑަށް ރާއްޖެއަށް ބޭނުންވާނެ އިވެންސްޓްމެންޓް ޓްރޭޑް ލިންކްތައް ހޯދައިދޭ މީހެއްގެ ގޮތު އެވެ. ނަމަވެސް އޭނާއަކީ އެމްޑީޕީއަށާއި ރައީސް ނަޝީދަށް ފަހިވާ ގޮތަށް ސިހުރު ހަދައިދޭން އުޅޭ މީހެއްކަން އަދީބަށް އެނގިވަޑައިގަންނަވާތީ އޭނާ އަދީބު ގާތުގައި އެކަން ޑިނައި ކޮށްފައެއް ވެސް ނުވެއެވެ. އަދީބު ވަނީ އޭނާ އާ ގާތް ކަމެއް ބާއްވައި ރަނގަޅު ދަނޑިވަޅުގައި ބޭނުން ހިފަން ފަށާފައެވެ.\nއަސޭލާއަކީ ސްރީލަންކާގެ ކުރީގެ ރައީސް މަހިންދަ ރާޖަޕްސާގެ ދަރިފުޅު ނަމަލް ރާޖަޕަކްސާއާ ގާތް ގުޅުމެއް އޮތް ކަމަށް ބުނާ މީހެކެވެ. ނަމަލް މެދުވެރިކޮށް ވިޔަފާރީގެ ގުޅުންތައް އުފައްދައި މާލޭގައި ކާރު ޖެހުމުގެ ހަރަކާތްތަކެއް ހިންގުމަށް އަދީބު ވަނީ އެކި ފަހަރު އަސޭލާއަށް ފައިސާދީފަ އެވެ.\nއަސޭލާގެ ފަރާތުން ދެތިން ޓްރޭޑް ލިންކެއް އައިސްފައި ހުރުމަކީ ވަރަށް އެކަށީގެންވާ ކަމެކެވެ. ރާއްޖޭގެ ވިޔަފާރިވެރިޔަކާއި އަދީބު ވެސް ހިމެނޭ ގޮތަށް ވިޔަފާރި ކުރާ ކަމަށް ބުނެ އެވެ. އޭގައި ނަމަލް ބައިވެރިވެ ވަޑައިގަންނަވާ ކަމަށް އަޑުތައް ވެސް އޮވެއެވެ. މި ސިހުރުގެ ވާހަކަ ކުއްލިއްކަށް ތެދުވާން ޖެހުނު މައިގަނޑު އެއް ސަބަބަބަކީ ރައީސް ޔާމީން ފައްޓަވާފައި ކަރަޕްޝަންތައް ބެލުމުގެ އާ ސިޔާސަތުގެ ތެރެއިން އެފަދަ ކޮންމެވެސް ވިޔަފާރިއެއް ރޫޅިގެން ހިނގައިދާނެތީ ކަމަށް ވުމަކީ ވަރަށް ގާތް ކަމެކެވެ.\nފަހަރުގައި އެފަދަ ވިޔަފާރިވެރިންނާއި އަދީބާއެކު ޓްރޭޑް ނެގޯޝިއޭޓަރެއްގެ ގޮތުގައި ދައްކާ އަސޭލާ އާއި ރައީސް ޔާމީނު ވެސް ކެޒްއަލް ގޮތެއްގައި ބައްދަލުވެގެންނާއި ފޯނުން ވާހަކަފުޅު ދައްކަވައި ފޮޓޯ ނަގާފައި ހުރުމަކީ އެކަށީގެންވާ ކަމެކެވެ. އެއަށް ބާރުލިބޭ އެއް ކަމަކީ ކޮލަމްބޯގައި ހުނަން ދިވެހި ހައިކޮމިޝަންގެ ޓްރޭޑް ރެޕްރެންޓެވިއެއްގެ ގޮތު އަސޭލާ ހަރަކާތްތެރިވެފައިވާތީ އެވެ. އެސްއެމްއެސްގެ ވާހަކަ ރަނގަޅުވާނީ ނުދެއްކިއްޔާ އެވެ. ރައީސް ޔާމީންގެ އެސްއެމްއެސް ކުރެއްވުން ހުންނަ ގޮތް މި ފެބްރިކޭޝަނެއް ގެނައި ބަޔަކަށް ރަނގަޅަށް އެނގިފައި ނެތް ކަން ވަރަށް ބޮޑަށް ސާބިތުވާތީ އެވެ. ފަހަރުގައި އެހެންވީ މަންޒަރުގައި އަދީބު ނެތުމުން ކަމަށްވުން ގާތެވެ.\nއެމްބަސީގެ ބައެއް މުވައްޒަފުން ބުނާ ގޮގުގައި އަސޭލާ "ޑިމާންޑް ހައި" މީހެކެވެ. ޑީޕީއެލް ބޯޑްގެ ކާރެއްގައި އުޅުމަކީ އޭނާ ގެ ވަރަށް ބޮޑު ޝައުގެކެވެ.\nރާއްޖޭގެ ޓީވީއަށް އަސޭލާ މައުލޫމާތު ހިއްސާކޮށް އެ ވާހަކަތައް ފެބްރިކޭޓް ކުރން ބޭނުންވާ ގޮތަށް ޓިއުން ކުރި ދުވަހުވެސް އަސޭލާ ދިވެހި ހައިކޮމިޝަނުގެ މުވައްޒަފަކާ ގުޅައި ބިރު ދައްކާފައިވެއެވެ.\nލަންކާގެ ކުރީގެ ރައީސް ރާޖަޕަކްސަ އެންމެ ފަހުން މައިތްރިޕާލާއާ ވާދަކުރައްވާ ވެރިކަން ގެއްލުނު އިރު، އޭގެ ދެދުވަސް ކުރިން ރާޖަޕްސާ ހޮވި ވަޑައިގަންނަވާނެ ކަމަށް ލަންކާގެ ދެ ސިހުރިވެރިޔަކު ވާހަކަ ދެއްކެވި އެވެ. އޭގެ ތެރެއިން އެކަކީ އަސޭލާ އެވެ.\nއަދި އިންތިހާބުގައި ވާދަ ކުރެއްވުމުގެ ކެމްޕޭނުގައި ޖެފްނާއަށް ވަޑައިގެން "މިއީ ދަންނަ އިބިލީހޭ. މި އިންތިހާބުގައި ދަންނަ އިބިލިސް މޮޅުވާނެ ކަމަށް ދަންނަ މީހާ" ބުނާ ކަމަށް ހަވާލާދޭ މީހާއަކީ މި އަސޭލާ ކަމަށް ބެލެވެއެވެ. މުޅިން ޔަގީނެއް ނޫނެވެ. ސަބަބަކީ މީނާއާ އެހެން މީހަކު އެކަމުގައި މަސައްކަތް ކުރި ކަމަށް ވާތީ އެވެ.\nހަގީގަތުގައި ކުއްލި ގޮތަކަށް އަސޭލާ ހޭލައްވާލައިގެން އުޅެނީ އިނގިރޭސީ ވިލާތާއި އެހެން ބައެއް ގައުމުތަކުގައި ތިބި އަދީބުގެ ބައެއް ގާތް މީހުންނެވެ. އެކަން ކުރާނެ ގޮތުގެ މައުލޫމާތު ރައްކާކޮށް އަދީބު އެމީހުންނަށް ފޯރުކޮށްދީފައި ވަނީ ޗައިނާއިން ރާއްޖައި މަގުމަތީގައި އިނގިރޭސި ވިލާތަށް ފޮނުވާލީ ދެ ފޯނެއްގައި ރައްކާކޮށްފައިވާ ބައެއް މައުލޫމާތު ބޭނުންކޮށްގެނެވެ. މީގެ ތެރެއަށް އެމްޑީޕީ ވައްދައި އެމްޑީޕީއަށް މަދަދުދޭ ފަރާތްތަކާއި އަސޭލާއާ ގުޅުވައި ދިނީ އެ ދިމާއިންނެވެ.\nރާއްޖޭގައި އަބަދުވެސް މިފަދަ ސިޔާސީ ހަލުވައިލުމެއް އަންނަނީ ރައީސް ނަޝީދަށް ބާރެއް ގެއްލި ބާރު ހޯދަން ބޭނުވެފައި ހުންނަ ދަނޑިވަޅެއްގަ އެވެ. އެފަދަ އެއް ވާހަކައަކީ ރައީސް ޔާމީން ސިކުނޑީގައި ޓިއުމަރެއް އުފެދި އެމަނިކުފާނު ޖަރުމަނުގެ ހޮސްޕިޓަލްގައި އެޑްމިޓް ކުރައްވައި ފަޅައިގެން ޓިއުމަރު ނަގާކަމަށް ބުނެ ފެތުރި ވާހަަކަތަކެވެ. ޖަރުމަނުގެ ވަރަށް މޮޅު ޑޮކްޓަރަކު އެމްޑީޕީއަށް އޭގެ ލިޔުންތަކާއެކު ޔަގީންކޮށްދިން ވާހަކަތަކެވެ. މިދިއަ އޯގަސްޓް ކުރިން އެ އޮޕަޜޭޝަން ނުކޮށްފިނަމަ ރައީސް ޔާމީން ކޯމާއަކަށް ދާކަމަށް ބުނެ ދެއްކި އެ ވާހަކަތައް ކޮބައިހެއްޔެވެ؟ ވީތާކުވީ އެވެ. އެކަމަކު މޮޅު ޑޮކްޓަރު އެފަދަ ވާހަކައެއް އެނގުނަސް އެއީ ހިއްސާކުރާނެ ވާހަކައަކަށް ނުޥާނެ އިރު އެއީ ދެރަ ޑޮކްޓަރަކު ވެސް ކުރާނެ ކަމެއް ނޫނެވެ. މިހުރިހާ ކަމަކަށް ބަލާއިރު އަސޭލާގެ ވާހައަކީ ރައީސް ޔާމީންގެ ވެރިކަމުގެ ތެރެއަށް ސިޔާސީ ސައިކްލޯނެއްގެ ގެނައުމަށް އަދީބާއި ނަޝީދު ފަތުރައިލި ބާތިލު ވާހަކައެއް ކަން އެނގެ އެވެ. އަދި މި ވާހަކަތަކަކީ ސިޔާސީ ސައިކްލޯނަކަށްވުރެ ބޮޑަށް ޖޯކެކެވެ. – ލޮލް


Serena Williams: Moyakah ves kureveynekan dhakkaalaa!\nސެރީނާ: މޮޔައަކަށްވެސް ކުރެވޭނެކަން ދައްކާލާ!\nމި ދިޔަ މަހު ބޭއްވި އެކަޑެމީ އެވޯޑްސްގައި އަންހެނުން ބާރުވެރި ކުރުވަން ނައިކީ އިން ވަރުގަދަ އިސްތިހާރެއް ދައްކާލައި އޭގެ ތެރެއަށއް މީހުން ވައްދާލި އެވެ. ނައިކީން ހަދާފައިވާ ސަޅި އިސްތިހާރު ނެރޭޓްކޮށްފައިވަނީ ޓެނިހުގެ ރާނީ އެމެރިކާގެ ސެރީނާ ވިލިއަމްސް އެވެ.\nއަންހެނުން ބާރުވެރިކުރުމަށް ހަދާފައިވާ މި އިސްތިހާރުގައި މުޅިންވެސް ހިމަނާފައި ވަނީ އަންހެން ކުޅިވަރު ކުޅުންތެރިންނާއި އަންހެން އެތުލީޓުންނެވެ. މިއީ ނައިކީގެ ޑްރީމް ކްރޭޒިއާ ކެމްޕެއިންގެ ދަށުން ހަދައި އާންމު ކުރި އިސްތިހާރެކެވެ. މިއީ ހަމައެކަނި އިސްތިހާރެއް ނޫނެވެ.\nމިއީ އަންހެނުންގެ ދުވަސް މިއަދު ފާހަގަ ކުރާއިރު ސިކުނޑީގެ ލޯ ހުޅުވާލައި ވިސްނުމާއި ފިކުރު އިރުކޮޅަކަށް ހުއްޓުވާލުމަށް ހާއްސަ މުހިންމު އިސްތިހާރެކެވެ.\nއެމީހުން ތީ މޮޔައެކޭ ބުނަން ބޭނުންނަމަ އެއީ މައްސަލައެއް ނޫން، މޮޔައަކަށް ވެސް ކުރެވޭނެ ކަން ކަން ދައްކާލާ!\nޓެނިސް ތަރި | ސެރިނާ ވިލިއަމްސް\nސެރީނާ ވިލިއަމްސް ނެރޭޓްކޮށްދީފައިވާ އާދަޔާހިލާފު މި އިސްތިހާރުގެ ތެރެއަށް މީހުން ގެނބިގެންދާނެ ފަދައަކުން އޭނާ ކިޔައިދެނީ ބާރުގަދަ މި ވާހަކަތަކެވެ:\n"އަހަރުމެންގެ ޖަޒްބާތުތައް ދައްކާފިއްޔާ އަހަރުމެން ޑްރާމާ ވީއެވެ!"\n"ފިރިހެނުންނާއި ދެކޮޅަށް ކުޅެން ބޭނުންވެއްޖެޔާ މޮޔަވީ އެވެ!"\n"އަދި ހަމަ ހަމަ ފުރުސަތުގެ ހުވަފެން ދެކެފިނަމަ އެއީ ބުއްދި ގޯސްވީއެވެ!"\n"އެއްވެސް ކަމަކަށް އެދި ތެދުވެއްޖެނަމަ އެއީ ހަމައިން ނެއްޓުނީއެވެ!"\n"އަދި ކަމަކަށް މާ މޮޅުވެއްޖެނަމަ އަހަރުމެންގެ ކިބައިގައި ކޮންމެވެސް ކަމެއް ގޯހެވެ! ނޫނީ ކޮންމެވެސް މައްސަލައެއް އެބަ އުޅެއެވެ!"\n"ރުޅިއައިސްފި ނަމަ އަހަރުމެން ކޮންޓްރޯލްއިން ނެއްޓުނީ އެވެ! ހަމަބުއްދި ފިލައި ގޮސް މޮޔަވީ އެވެ!"\n"އަންހެނަކު މެރަތަން އެއް ދުވުން ވެސް ވީ މޮޔަކަމަކަށް!"\n"ބޮކްސިން ތެޅުން ވެސް ވީ މޮޔަ ކަމަކަށް!"\n"އަންހެނަކު ޑަންކު ކުރުން ވެސް ވީ މޮޔަކަމަށް!"\n"އެންބީއޭ ކޯޗުކަން ކުރުން ވެސް ވީ މޮޔަކަމަކަށް!"\n"އަންހެނެއް ބުރުގާ އަޅައިގެން މުބާރާތެއްގައި ވާދަކުރުން ވެސް ވީ މޮޔަ ކަމަކަށް!\n"ކުޅިވަރު ބަދަލު ކުރުން ވެސް ވީ މޮޔަކަމަކަށް!\n"ޑަބަލް ކޯކް 1080 ލޭންޑިންގް އެއް ހެދުން ވެސްވީ މޮޔަ ކަމަކަށް!"\n"23 ގްރޭންޑް ސްލޭމްސް ކާމިޔާބު ކުރުން ވެސް ވީ މޮޔަ ކަމަށް!"\n"ކުއްޖެއް ހޯދުން ވެސް ވީ މޮޔަކަމަކަށް!"\n"ކުއްޖަކު ހޯދުމަށްފަހު އަލުން އެނބުރި ކުޅިވަރުގެ މައިދާނަށް އައުން ވެސް ވީ މޮޔަކަމަކަށް!"\nހުސް މޮޔަ ކަން! މޮޔަ ކަން! މޮޔަކަން!\nއެމީހުން ތީ މޮޔައެކޭ ބުނަން ބޭނުންނަމަ އެއީ މައްސަލައެއް ނޫން! މޮޔައަކަށް ވެސް ކުރެވޭ ކަން ކަން ދައްކާލާ!"\nސެރީނާ ނެރޭޓްކޮށްފައިވާ އިސްތިހާރު: ވަރަށް ފުރިހަމަ\nމި އިސްތިހާރުވެފައި ވަނީ ގިނަ ބަޔެއްގެ މެދުގައި މަގުބޫލުވެގެންދިޔަ އަދި ވަރަށް ބޮޑަށް ހިތްތަކަށް އަސަރު ވެސް ކުރި އިސްތިހާރަކަށެ. އަދި މި އިސްތިހާރު ދަނީ ސޯޝަލް މީޑިއާގައި ހަލުވި ކަމާއި އެކު ފެތުރެމުންނެވެ. ނައިކީން ވަނީ މީގެ ކުރިން ވެސް ސެރީނާ ވިލިއަމްސް އާއި ގުޅިގެން އަންހެނުން ބާރުވެރިކުރުމަށް އިސްތިހާރެއް ހަދާފަ އެވެ.\nސެރީނާ ވިލިއަމްސް އަކީ ގިނަ ބަޔަކަށް އިންސްޕިރޭޝަންއަކަށްވެފައިވާ ކުޅިވަރުގެ ރާނިއެއްގެ އިތުރުން އަންހެން ކުދިން ބާރުވެރި ކުރުމަށާއި އެމީހުންގެ ހުވަފެންތައް ހަގީގަތަކަށް ހަދަން މަސައްކަތް ކުރުމަށް ބާރު އަޅަން ހިއްވަރު ދޭ ޝަހުސިއްޔަތެއްގެ ގޮތުގައި ނައިކީ ޕްރޮމޯޓް ކުރެ އެވެ.\nއަން މަލެއް، މައިންޑްސެޓް މުޅީން ބަދަލުވާނެ!\nތިރީސް މީހުންގެ ތެރެއިން އެކެއް!\nއެ ހުނަރުވެރިކަމުގައި މަލުގެ ހާރާއި ތާޖު އަޅައިގެން


އީމާންކަން ހުރި މީހަކު ދެމަފިރިއެއްގެ ކައިވެނި ރޫޅުވައެއް ނުލާނެ!\nއާރޓިކަލްކިޔުމަށް ހޭދަވާނެކަމަށް ބެލެވެނީ :3މިނެޓް, 37 ސިކުންތު\nވިޔަފާރިއާއި މަޤާމުގެ ބޭނުމުގައި އެއްވެސް ބިރެއް އަދި ޖެހިލުމެއް ނެތި އަނެކުންނަށް ދެރަދެމުންދާއިރު އެންމެ ގިނަ ބައަކަށް ކުރެވޭ ކުށަކީ ދެމަފިރިންގެ ދެމެދަށް ވަނުމެވެ. ދެމަފިރިން ވަރިކުރުވައިގެން ތިމާ ބޭނުންވާ މީހަކާއި ކައިވެނިކުރުމެވެ. މިފަދަ ކޮންމެ ކަމަކުން އަނިޔާ ލިބޭ މީހަކު ހުންނާނެއެވެ. ގިނަފަހަރު ދަރިންތަކެއްވެސް ތިބޭނެއެވެ.\nއެންމެ ފަހަރަކުވެސް ނިކަން ވިސްނައިލަބަލާށެވެ! ތިމާގެ އަނބިމީހާ ނުވަތަ ފިރިމީހާ ތިމާ އާއި ދުރުކޮށްފިނަމަ ތިމާ އުފުލަންޖެހޭނެ ހިތާމަތަކާއިމެދުގައެވެ! ތިމާގެ މުސްލިމްކަން، އީމާންކަން ފުރިހަމަވަނީ ތިމާއަށް އެދޭ ކަންކަން އަނެއް އަޚާއަށް، އުޚުތަށްވެސް އެދުމުން ކަމަށްވާއިރު ތިމާއަށް ލިބެން ނުއެދޭ އަނިޔާއެއް އެހެން މީހަކަށް ލިބުމަށް އެދެވޭނީ ކިހިނަކުން ހެއްޔެވެ؟ އެފަދަ އަނިޔާއެއް އެހެން މީހަކަށް ދޭ މީހާގެ އީމާންކަން ކޮބައި ހެއްޔެވެ؟\nފިރިހެނަކު ޝަރުޠު ފުރިހަމަވާނަމަ އިތުރު އަނބިން ހޯދުމަކީ ތަފާތު މައްސަލައެކެވެ. ނަމަވެސް ތިމާގެ އަމިއްލަ އުފަލަކަށްޓަކައި ކައިވެނިކޮށްގެން ހުރި އަނބިމީހާ ނިކަމެތިކޮށްލުމަކީ ނުވަތަ ވަރިކުރުމަކީ އަހަރެންގެ ނަޒަރުގައި ކޮށްގެންވާނެ ކަމެއް ނޫނެވެ. ތިމާގެ އަމިއްލަ އުފަލަކަށްޓަކައި އެހެންމީހަކަށް އަނިޔާއެއް ދިނުމަކީ އިސްލާމް ދީން ހުއްދަކުރާ ކަމަކަށް ނުވާތީއެވެ. އެފަދަ އަނިޔާވެރި ކަންކަން ކުރާ މީހުން މިދުނިޔޭގައިވެސް އެ ދުނިޔޭގައިވެސް އެކަމުގެ ރަހަ ދެކޭނެއެވެ.\nއެހެން މީހެއްގެ ހަޔާތަށް މުޞީބާތްތައް ކުރިމަތި ކުރުވުމަކީ ތިމާއަށް މޮޅު ގޮތެއް މެދުވެރިވެދާނެ ކަމެއް ކަމަށް ޤަބޫލުކުރުމަކީ ވަރަށް ބޮޑު ކުށްހީއެކެވެ. އެފަދަ ކަމަކުން ވަގުތީ އުފަލެއް ނުވަތަ ހިތްހަމަ ޖެހުމެއް ލިބުނު ނަމަވެސް އެކަން އާޚީރަތުގައި ނިމިގެންދާނީ އަލިފާނަށް ވެގެންނެވެ. އެހެނީ އެކަމުގެ ހިތިރަހަ މިދުނިޔޭގައި ނުލިބުނު ނަމަވެސް އެކަމުގެ އަޒާބު ޤިޔާމަތް ދުވަހުން އެމީހަކާއި އަރައިހަމަކުރާނެއެވެ!\nތިމާއަށް މޮޅު ގޮތް ހޯދަން އެހެން މީހުންނަށް ދެރަ ދިނުމަކީ މިހާރަކަށް އައިސް ވަރަށް ޢާންމު ކަމެކެވެ. އެފަދަ ކަންކަން އެއްވެސް ބިރެއް ނެތި ކޮށްލާ މީހުންގެ އަދަދު މިދަނީ އިތުރުވަމުންނެވެ. އެފަދަ ކަމެއް ކުރުމުގެ ކުރިން ހަމަ ކޮންމެ މީހަކު ނަމަވެސް އަމިއްލައަށް ހިސާބުތައް ހަދައިލުން ރަނގަޅުވާނެއެވެ. ދުނިޔޭގައި ކަންކަން ހިނގަމުން އައިސްފައިވާ ގޮތުގެ ތާރީޚު ބެލުމުގެ އިތުރުން ތިމާ ރަނގަޅަށް ދަންނަ މީހުންގެ ތެރެއިން އެހެން މީހުންނަށް ގެއްލުންދީފައި މޮޅު ގޮތް ހޯދަން އުޅުނު މީހުންނަށް މެދުވެރިވެފައިވާ ގޮތަށް ވިސްނައިލުމުން އެކަން ރަނގަޅަށް އެނގޭނެއެވެ.\nއެހެން މީޙަކަށް ދެރައެއް ނުވަތަ ހިތާމައެއް ދީފައި މިދުނިޔޭގައިވެސް އުފަލުގައި އުޅެވިފައި ހުންނާނީ މަދު މީހަކަށެވެ. ގިނަ މީހުންނަށް މިދުނިޔޭގައި ވެސް އެކަމުގެ ހިތާމަ ތަޖުރިބާ ކުރަން ޖެހެއެވެ. މިދުނިޔޭގައި ތަޖުރިބާ ކުރަން ނުޖެހުނު ނަމަވެސް ކުރިން ބުނި ފަދައިން އާޚިރަތުގައި ލިބިގަންނަން ނުޖެހިއެއް ނުދާނެއެވެ.\nނިކަން ވިސްނައިލަބަލާށެވެ! ދުނިޔޭގައި އަންހެނުން މަދީ ހެއްޔެވެ؟ ނުވަތަ ފިރިހެނުން މަދީ ހެއްޔެވެ؟ ދެމަފިރިއެއްގެ ދެމެދަށް ވަދެގަނެ ދެމަފިރިން ވަރިކުރުވައިގެން ނޫނީ ކައިވެނި ކުރާނެ މީހަކު ހަމަ ނުފެނަނީ ހެއްޔެވެ؟\nބައެއް މުސްލިމް ޤައުމުތަކުގައި އެކަނިވެރި މައިންނާއި ވަރިކޮށްފައި ތިބި އަންހެނުންގެ އަދަދު ވަނީ އިންތިހާއަށް ގިނަވެފައެވެ. ވީމާ ދެމަފިރިންގެ ދެމެދަށް ވަނުމުގެ ބަދަލުގައި، މީހުންގެ އަނބިން ވަރިކުރުވައިގެން ކައިވެނި ކުރުމުގެ ބަދަލުގައި ތިބާގެ ކިބައިގައި ތަނަވަސްކަން ހުރިނަމަ، އަދި ޤާބިލު ނަމަ އެފަދަ އަންހެނުންނާއި ކައިވެނިކޮށް ހެޔޮ ގޮތުގައި އެކަނބަލުންގެ ބޭނުންކުރާށެވެ! ﷲ ތަޢާލާއަށްޓަކައި އެފަދަ ކަމެއް ކޮށްފިނަމަ އެކަން ވާނީ ތިމާއަށް އާޚިރަތް ދުވަހުގައިވެސް ފައިދާކުރާނެ ކަމަކަށެވެ.\nމީހުންނާމެދު ޝައްކު އުފައްދުވަން "އޮށް އިންދުމަކީ" ވަރަށް ބޮޑު ފާފައެއް!: މުފްތީ މެންކް\nޙައްޖުގައި ބައްޕައަށް އުމުރާ ވެވޭނީ ތިމާއަށް ވާޖިބު އުމުރާ ވުމަށްފަހު!: ޑރ. އިޔާޟް\nމުޞީބާތް ކުރިމަތިވުމުން ލިބޭ5ފައިދާއެއް!\nރަން ކިޔުމަކީ ހަށިގަނޑުން އެންމެ ތަންކޮޅެއްވެސް ހުއްދަވާ ކަމެއް ނޫން! ހުއްދަވާނީ ކައިވެނި ޢަޤްދް ކުރީމަ!: ޑރ. އިޔާޟް


Mifaharu thakethi hiley: Saabas Yanmar!\nމިފަހަރު ތަކެތި ހިލޭ: ސާބަސް ޔަންމާ!\nއެމްޓީސީސީ ސާބަސް ޔަންމާ ޕްރޮމޯޝަން މިނިސްޓަރު ޒަހާ ވަހީދު ފައްޓަވައި ދެއްވަނީ- ފޮޓޯ: އަހުމަދު އަޔާދު | އަވަސް\n"ސާބަސް ޔަންމާ" މި ނަމަކީ މަސްވެރިންގެ އެންމެ ގަޔާވާ އެއް ނަމެވެ. ސަބަބަކީ އެމްޓީސީސީ އިން ވިއްކާ ޔަންމާ އިންޖީނުގެ މަގުބޫލުކަން މަސްވެރިންގެ މެދުގައި ބޮޑުކަމެވެ. މަސްވެރިން އަބަދުވެސް "ސާބަސް ޔަންމާ" ޕްރޮމޯޝަން ފަށާނެ ދުވަހަކަށް ބަލަން ތިބެ އެވެ.\nމި އޮތީ އެމްޓީސީސީން މި ހާއްސަ ޕްރޮމޯޝަން ފަށާފަ އެވެ. މި ފަހަރުގެ ސާބަސް ޔަންމާ ޕްރޮމޯޝަންގެ އެންމެ ހާއްސަ ކަމަކީ އިންޖީނު ގަތުމުން އިތުރު ސާމާނުގެ ގޮތުގައި ހިލޭ "އެކްސެސަރީޒް" ދެނީ އެވެ.\nމި ޕްރޮމޯޝަން ކުރިއަށް ގެންދާ މިއީ ތިން ވަނަ އަހަރެވެ. މި އަހަރުގެ ޕްރޮމޯޝަން މަސްވެރިންނަށް ހާއްސަވާ އެއް ސަބަބަކީ މަސްވެރިކަމާ ބެހޭ މިނިސްޓަރު ޒަހާ ވަހީދު މި ޕްރޮމޯޝަން ފައްޓަވައި ދެއްވުމެވެ. މި ޕްރޮމޯޝަން އެމްޓީސީސީ އިން ވަނީ މިއަދު ފަށާފަ އެވެ.\nސާބަސް ޔަންމާ މި ފަހަރުގެ ޕްރޮމޯޝަން އަންނަ މަހުގެ ނިޔަލަށް ކުރިއަށްގެންދާނެ އެވެ. މި މުއްދަތުގައި 78 ހޯސްޕަވަރުން ފެށިގެން 829 ހޯސްޕަވަރުގެ ޔަންމާ އިންޖީނު ގަތުމުން 100،000ރ. އާއި 300،000 ރުފިޔާއާ ދެމެދުގެ އަދަދަކަށް ހިލޭ އެކްސެސަރީޒް ލިބޭނެ އެވެ. އިންޖީނާއެކު މަސްވެރިން އެންމެ ބޭނުންވާ ސާމާނު މުޅިން ހިލޭ ލިބޭނެ އެވެ.\nމި ޕްރޮމޯޝަންގައި ލިބޭ ސާމާނުގެ ތެރޭގައި މަސް އައިން ހޯދަން ބޭނުން ކުރާ ފިޝް ފައިންޑަރާއި ނިޔަމިކަމުގައި ބޭނުންކުރާ ޖީޕީއެސް އަދި ކާސްޓްރޯލް ލުބް އޮއިލްގެ އިތުރުން ހުންގާނު ސިސްޓަމް ވެސް ހިމެނެ އެވެ. މީގެ އިތުރުން 78 ހޯސްޕަވަރުގެ އިންޖީނު ގަތުމުން 100،000ރ. ގެ ސާމާނު ލިބޭނެ އެވެ. މި ޕްރޮމޯޝަންގެ ދަށުން 829 ހޯސްޕަވަރުގެ އިންޖީނެއް ގަތުމުން 300،000ރ. ގެ ރުފިޔާގެ އެކްސެސަރީޒް ހިމެނެ އެވެ.\nޔަންމާ އިންޖީނަކީ މަސްވެރިން އެންމެ ފުރަތަމަ ބޭނުންކުރި އެއް އިންޖީނެވެ. އަދި ރާއްޖޭގެ އޮޑި ފަހަރު 80 ޕަސެންޓް ބޭނުން ކުރަނީ މި އިންޖީނު ކަމަށްވެ އެވެ.\nއެމްޓީސީސީ ޕްރޮމޯޝަންގައި އަގު ހެޔޮކަން "ކަށަވަރު"\nސުޒުކީ ރޯދަ ޕްރޮމޯޝަން ފަށައިފި\nއެމްޓީސީސީއިން "ކަށަވަރު" ޕްރޮމޯޝަން ފަށައިފި\nއެމްޓީސީސީން ސްކޮޓް ބާޑާ ރެސިން އަގު ހެޔޮކޮށްފި


India asakaree boat ae clearance dheegen: Immigration\nއިންޑިއާ އަަސްކަރީ ބޯޓު އައީ ކްލިޔަރެންސް ދީގެން: އިމެގްރޭޝަން\n08 ސެޕްޓެމްބަރ 2020 - 15:33:59\nއިންޑިއާގެ އަސްކަރީ ބޯޓު ރާއްޖެ އައިސްފައިވަނީ އެކަމަށް ބޭނުންވާ ހުއްދަ ހޯދައިގެން ކަމަށް މޯލްޑިވްސް އިމިގްރޭޝަނުން ބުނެފައި އެވެ.\nއިމިގްރޭޝަނުން ބުނެފައިވަނީ، އިމިގްރޭޝަނަށް އެންގުމަކާ ނުލާ މިއަދު ހަނިމާދޫ އެއާޕޯޓަށް އަސްކަރީ މަތިންދާބޯޓެއް ޖެއްސިކަމަށް ބުނެ، ހަބަރު ފަތުރާ ބައެއް ނޫސްތަކުގައި ލިޔެފައިވާ ލިޔުންތަކަކީ ސައްހަ މަޢުލޫމާތެއް ނޫން ކަމަށެވެ.\nއަދި އެބޯޓަށް އިމިގްރޭޝަން ކްލިއަރެންސް ދީފައިވަނީ، އިމިގްރޭޝަނަށް ހުށަހަޅަންޖެހޭ ލިޔެކިޔުން ފުރިހަމަކޮށް، ހޯދަންޖެހޭ ހުއްދަތައް ހޯދާފައިވުމުން ކަމަށް ވެސް މައުލޫމާތު ދީފައިވެ އެވެ.\nއިންޑިއާގެ އަސްކަރީ ދެ ބޯޓު ހަނިމާދޫގައި ޖެއްސުމާއި ގުޅިގެން ބައެއް ފަރާތްތަކުން ކަންބޮޑުވުން ފާޅުކުރަމުން އަންނައިރު، ބޯޓް ޖައްސާފައިވަނީ ކުރީބައިގައި އެންގުމަކާ ނުލާކަމަށް ވެސް ބައެއް ފަރާތްތަކުން އަންނަނީ ބުނަމުންނެވެ.\nމި ކަމާއި ގުޅިގެން އެމްއެންޑީއެފުން ބުނެފައިވަނީ، އިންޑިއާގެ ސަވަޔަލެންސް ޑޯނާއެއް ހަނިމާދޫ އިންޓަނޭޝަނަލް އެއާޕޯޓްގައި މިއަދު ހެނދުނު 10:25 ހާއިރު ޖައްސާފައިވާ ކަމަށާއި، އެ ބޯޓް ސެޕްޓެމްބަރު 16 ގެ ނިޔަލަށް ރާއްޖޭގައި އޮންނާނެ ކަމަށެވެ. އެމްއެންޑީއެފުން ބުނީ އެއީ ސިލްސިލާކޮށް ރާއްޖޭގެ އެކްސްކްލޫސިވް އިކޮނޮމިކް ޒޯން (އީއީޒެޑް) ބެލުމަށް އެމްއެންޑީއެފްގެ ކޯސްޓްގާޑް ސިފައިންނާއި ގުޅިގެން ކުރިއަށްގެންދާ އޮޕަރޭޝަނަކަށް ރާއްޖެ އައި ބޯޓެއް ކަމަށެވެ.\nމިއީ އެމްއެންޑީއެފް ކޯސްޓްގާޑާއި އިންޑިއާ ނޭވީ ގުޅިގެން ހިންގާ 54 ވަނަ އޭރިއަލް ސަވައިލަންސް ޕެޓްރޯލެވެ.\nދެހާސް ނުވަ ވަނަ އަހަރުން ފެށިގެން އެމްއެންޑީއެފް ކޯސްޓްގާޑާއި އިންޑިއާ ނޭވީ ގުޅިގެން ކުރިޔަށްދާ މި ޕެޓްރޯލަކީ، ރާއްޖޭގެ ކަނޑައެޅޭ ވަކި ސަރަހައްދެއްގައި ސިލްސިލާކޮށް ހިންގަމުންދާ ޕެޓްރޯލްތަކުގެ ތެރެއިން ހިންގޭ ޕެޓްރޯލެއް ކަމަށް އެމްއެންޑީއެފުން މައުލޫމާތުދެ އެވެ.\n58 މިނެޓުން 46 ބާވަތުގެ ކާނާ ތައްޔާރުކޮށް ރިކޯޑް ފޮތަށް!


ގެދޮރުވެރިކަމުގެ ސިޔާސަތު ބައްޓަންކޮށްފައިވަނީ ބޭންކުތަކުން ފަސޭހަކަމާއިއެކު ލޯނުލިބޭގޮތަށް - އެމްއެމްއޭ ގެދޮރުވެރިކަމުގެ ސިޔާސަތު ބައްޓަންކޮށްފައިވަނީ ބޭންކުތަކުން ފަސޭހަކަމާއިއެކު ލޯނުލިބޭގޮތަށް - އެމްއެމްއޭ\nގެދޮރުވެރިކަމަށް ސަރުކާރުން ކަނޑައަޅާފައިވާ ސިޔާސަތުގެ ސަބަބުން ރާއްޖޭގެ ގިނަ ރައްޔިތުންނަށް ބޭންކްތަކުގެ ތެރެއިން ކުޑަ އިންޓަރެސްޓް ރޭޓްގައި ލޯނުތައް ލިބޭނެ ފުރުސަތު ތަނަވަސް ވެގެންދާނެކަމަށް މަރުކަޒީ ބޭންކް އެމްއެމްއޭއިން ވިދާޅުވެއްޖެއެވެ.\nރައްޔިތުންގެ މަޖިލީހުގެ ބަޖެޓް ކޮމިޓީގައި ވަހަކަފުޅުދައްކަވަމުން އެމްއެމްއޭގެ އެގްޒެކެޓިވް ޑިރެކްޓަރ އަޙްމަދު ޢިމާދު ވިދާޅުވީ އިންޓަރެސްޓް ކުޑަ ރޭޓެއްގައި ގެދޮރު ޢިމާރާތްކުރުގެ ފުރުސަތު ތަނަވަސް ކޮށްދިނުމަކީ އެމްއެމްއޭއިން ގެންގުޅޭ ވިސްނުމެއްކަމަށެވެ. އެމްއެމްއޭގެ މިސިޔާސަތުގެ ދަށުން ބޭންކުތަކުން ގެދޮރު ޢިމާރާތް ކުރުމަށް ދެވޭ ލޯނުތަކުގައި އިންޓަރެސްޓް ރޭޓް ބަހައްޓަންވީ މިންވަރުވެސް ކަނޑައަޅައި ބޭންކުތަކަށް އަންގާފައިވާކަމަށެވެ.\nނަމަވެސް ފާއިތުވެދިޔަ ތަނުގައި އެކަން ނުވެދިޔައީ ރާއްޖޭގެ އެތެރޭގައި ޑޮލަރު ރޭޓް މަތިވުމުންކަމަށެވެ. އެތެރޭގައި ދައުރުވާ ފައިސާތަކުގެ ރޭޓަށް ބަދަލު އައުމުން ގެދޮރު އިމާރާތްކުރުމުގެ ރޭޓަށްވެސް ބަދަލުތަކެއް އައީކަމަށް އޭނާ ވިދާޅުވިއެވެ. އަދި މިހާރުގެ ސަރުކާރުން އެކުލަވާލާފައިވާ ގެދޮރުވެރިކަމުގެ ސިޔާސަތުގެ ސަބަބުން ބޭންކުތަން ލޯނު ހޯދާ ފަރާތްތަކަށް ކުޑަ އިންޓަރެސްޓް ރޭޓެއްގައި ލޯން ލިބުމުގެ ފުރުސަތު ބޮޑުކަމަށެވެ.\nބޯހިޔާވަހިކަން ފޯރުކޮށް ދިނުމަކީ ސަރުކާރުގެ އެންމެބޮޑު އެއްވަޢުދެވެ. ގެދޮރު ޢިމާރާތްކުރާ ފަރާތްތަކަށް ކުޑައިންޓަރެސްޓް ރޭޓުގައި ބޭންކުތަކުން ލޯނުލިބޭނެ ގޮތް ފަހިކޮށްދޭއިރު އަތްފޯރާ ފަށުގައި ބޯހިޔާވަހިކަން ފޯރުކޮށްދިނުމަށް ސަރުކާރުން ވެފައިވާ ވަޢުދުގެ ދަށުން 10،000 ހައުސިންގ ޔުނިޓް ޢިމާރާތްކުރުމުގެ މަސައްކަތް އަންނަ އަހަރު ފަށާގޮތަށް ވަނީ ހަމަޖެހިފައެވެ. މި ދައުރުގެ ތެރޭގައި 20،000 ހައުސިންގ ޔުނިޓް ޢިމާރާތްކުރުމަކީ ސަރުކާރުގެ ސްޓްރެޓެޖިކް އެކްޝަން ޕްލޭންގައި ހިމެނޭ އެންމެ މުހިންމު އެއް މަޝްރޫޢެވެ.\nހައުސިންގ މަޝްރޫޢުތަކަށް ބޭނުންވާ އިކުއިޓީގެ ގޮތުގައި 600 މިލިއަން ރުފިޔާ އަންނައަހަރަށް ކަނޑައަޅާ ބެޖެޓްގައި ކަނޑައަޅާފައިވެއެވެ.


SunOnline: Dhan'gethi Schoolge kureege principal ah badhalu dhinumah tribunal in amurukoffi\nދަނގެތި ސްކޫލުގެ ކުރީގެ ޕްރިންސިޕަލަށް ބަދަލު ދިނުމަށް ޓްރައިބިއުނަލުން އަމުރުކޮށްފި\nއިހްތިޝާމް މުހައްމަދު 04 Nov 2017, 23:24\nއދ. ދަނގެތީ ސްކޫލުގެ ކުރީގެ ޕްރިންސިޕަލް އަބްދުއްޝުކޫރު --\nއދ. ދަނގެތި ސްކޫލުގެ ކުރީގެ ޕްރިންސިޕަލް، ގއ. ކޮލަމާފުށި، އޯކިޑްވިލާ އަބްދުއްޝުކޫރު އަބްދުލްހަކީމަށް ބަދަލުގެ ގޮތުގައި 19،600 ރުފިޔާ ދިނުމަށް ވަޒީފާއާ ބެހޭ ޓްރައިބިއުނަލުން ސިވިލް ސާވިސް ކޮމިޝަން (ސީއެސްސީ)އަށް އަމުރުކޮށްފި އެވެ.\nއަބްދުއްޝުކޫރު ޓްރައިބިއުލަނަށް ހުށަހެޅި މައްސަލާގައި ބުނެފައި ވަނީ، އޭނާ ވަޒީފާ އިން ވަކިކޮށްފައި ވަނީ، ޕްރިންސިޕަލްގެ މަގާމު އަދާ ކުރަމުން ދަނިކޮށް އެއްވެސް ނަސޭހަތެއް އަދި އިންޒާރެއް ދިނުމެއް ނެތި ކަމަށެވެ. އެހެން ކަމުން އަބްދުއްޝުކޫރު އެދިފައި ވަނީ، އޭނާ ވަޒީފާ އިން ވަކިކޮށްފައި ވަނީ ގާނޫނާއި ގަވާއިދާ ޚިލާފަށް ކަމަށް ކަނޑައަޅައިދީ، ވަޒީފާ އަނބުރާ ދިނުމަށާއި، އެ މުއްދަތަށް ލިބެންޖެހޭ މުސާރަ އާއި އިނާޔަތް ދިނުމަށް ސީއެސްސީގެ މައްޗަށް އަމުރު ކޮށްދިނުމަށެވެ.\nއެ މައްސަލަ ބެލުމަށްފަހު ޓްރައިބިއުނަލުން މިދިޔަ އޮކްޓޯބަރު މަހުގެ 31 ވަނަ ދުވަހު ނިންމި ނިންމުމުގައި ބުނެފައި ވަނީ، ސީއެސްސީން އަބްދުއްޝުކޫރަށް ނަސޭހަތާއި އިންޒާރުދީފައިވާ ކަމަށާއި، ނަމަވެސް އޭގެ ފަހުންވެސް މަސައްކަތްތަކަށް އޭނާ އިހުމާލުވެފައިވާކަން ސީއެސްސީން ސާބިތު ކޮށްދީފައިވާ ކަމަށެވެ.\nއެހެން ކަމުން އެ މައްސަލާގައި ޓްރައިބިއުނަލުން ނިންމާފައި ވަނީ، އަބްދުއްޝުކޫރު ވަޒީފާއިން ވަކިކޮށްފައި ވަނީ، އެކަށީގެންވާ ސަބަބެއް އޮވެގެން ކަމަށެވެ. ނަމަވެސް އޭނާ ވަޒީފާ އިން ވަކިކުރުމުގެ ކުރިން ގާއިމް ކުރަންޖެހޭ އިޖުރާއީ އަދުލުވެރިކަން ގާއިމް ކޮށްދީފައިނުވާތީ ބަދަލުގެ ގޮތުގައި 19،670 ރުފިޔާ ދިނުމަށް ވަނީ ސީއެސްސީގެ މައްޗަށް އަމުރުކޮށްފަ އެވެ. އަދި އެ ފައިސާ އެ ނިންމުން ނިންމި ތާރީހުން ފެށިގެން 20 ދުވަހުގެ ތެރޭގައި ޝުކޫރަށް ދެއްކުމަށް ވަނީ އަމުރުކޮށްފަ އެވެ.\nމޮރޮކޯ ސަރުކާރުން ރާއްޖެއަށް އިތުރު 15 ސްކޮލަޝިޕް


PSG aa eku Pochettino furathama thashi ufulaalaifi | Mihaaru\nކުޅިވަރު / ޕީއެސްޖީ\nޕީއެސްޖީއާ އެކު ޕޮޗެޓީނޯ ފުރަތަމަ ތަށި އުފުލާލައިފި\n14 ޖެނުއަރީ 2021 - 09:44\nޕެރިސް (ޖެނުއަރީ 14) - ފްރެންޗް ސުޕަ ކަޕްގައި ރޭ މާސޭ އަތުން 2-1 އިން ޕީއެސްޖީ މޮޅުވި މެޗާ އެކު ދާދި ފަހުން އެޓީމާ ގުޅުނު ކޯޗު މައުރީސިއޯ ޕޮޗެޓީނޯ ކޯޗިން ކެރިއަރުގައި ފުރަތަމަ ތަށި އުފުލާލައިފި އެވެ.\nމީގެ ކުރިން އެސްޕަންޔޯލާއި ސައުތެމްޓަން އަދި ޓޮޓެންހަމަށް ކޯޗުކޮށްދިން ޕޮޗެޓީނޯ ކޯޗިން ކެރިއަރުގައި ކުޅުނީ ދެ ފައިނަލުގަ އެވެ. ލީގު ކަޕް ފައިނަލްގައި 2015 ވަނަ އަހަރު ބަލިވިއިރު، 2019 ވަނަ އަހަރު ޗެމްޕިއަންސް ލީގުގެ ފައިނަލުން ވީ ބައްޔެވެ. މީގެ 11 ވަރަކަށް ދުވަސްކުރިން ޕީއެސްޖީގެ ކޯޗުކަމާ ހަވާލުވި ޕޮޗެޓީނޯ ޕީއެސްޖީއާ ހަވާލުވުމުގެ އެއް ބޭނުމަކީ ވެސް ކާމިޔާބީތަކެއް ތަޖުރިބާކުރަން ބޭނުންވުމެވެ.\n"މިއީ އަދި ފެށުމެއް. ޕީއެސްޖީއާ އެކު އަހަރެން ކާމިޔާބީގެ ގިނަ ތަޖުރިބާތަކެއް ކުރަން ބޭނުން. ކުޅުންތެރިއެއްގެ ގޮތުގައި ކުރި މަސައްކަތަށް ވުރެ ކޯޗެއްގެ ގޮތުގައި ބޭނުންވާ ގިނަ ކަންކަން އެބަހުރި،" ރޭގެ މެޗަށް ފަހު ޕޮޗެޓީނޯ ބުންޏެވެ.\nޕޮޗެޓީނޯ ބުނީ އޭނާ ބޭނުންވާ ގޮތަށް ފުރަތަމަ ހާފުގައި ކުޅެވުނު ކަމަށާއި އެކަމަކު ދެ ވަނަ ހާފުގައި ކޮންމެވެސް ވަރަކަށް ޕްރެޝަރު ބޮޑުވެ އެންމެ ރަނގަޅު ކުޅުމެއް ނުދެއްކުނު ކަމަށެވެ.\nޕޮޗެޓީނޯ މެޗެއްގެ ތެރެއިން.-- ފޮޓޯ: އޭއެފްޕީ\nރޭގެ މެޗުގެ ފުރަތަމަ ހާފުގައި ޕީއެސްޖީ އަށް ލީޑުނަގައިދިނީ އާޖެންޓީނާގެ ފޯވާޑް މައުރޯ އިކާޑީ އެވެ. އޭރިއާ ތެރެއިން ލިބުނު ބޯޅަ އިކާޑީ ވަނީ ހަމަޖެހިލާފައި ގޯލުގެ ތެރެއަށް ފޮނުވާލައިފަ އެވެ. މާސޭ އިން ނަތީޖާ ހަމަހަމަކުރަން ގިނަ މަސައްކަތްތަކެއް ކުރި ނަމަވެސް ޕީއެސްޖީން ދިޔައީ އެ ހަމަލާތައް ހުއްޓުވަމުންނެވެ.\nޕީއެސްޖީން ލީޑުފުޅާކުރީ މެޗުގެ 86 ވަނަ މިނިޓްގައި ނޭމާ ކާމިޔާުބުކުރި ޕެނަލްޓީންނެވެ. މިއީ އިކާޑީ އަށް މާސޭގެ ކުޅުންތެރިން ކުރި ފައުލަކަށް ރެފްރީ ދިން ޕެނަލްޓީ އެކެވެ. ޕޮޗެޓީނޯ ހަވާލުވި ފަހުން މީގެ ކުރިން ކުޅުނު ދެ މެޗުގައި އަނިޔާގެ ސަބަބުން ނޭމާ ނުކުޅެ އެވެ. ޑިސެމްބަރު މަހު ކުޑަހުޅަށް ލިބުނު އަނިޔާގެ ސަބަބުން ނޭމާ ފާއިތުވި ހަފްތާތަކުގައި ހުރީ ކުޅުމާ ދުރުގަ އެވެ.\nމެޗުގެ ފަހު މިނިޓްގައި ޑިމިޓްރީ ޕަޔެޓް ޖެހި ގޯލުން މާސޭ އަށް އުއްމީދެއް ލިބުނު ނަމަވެސް ފަހުން އިތުރު ގޯލެއް ޖަހައި ނަތީޖާ ހަމަހަމަކުރަން ކުރި މަސައްކަތް ކާމިޔާބެއްނުވި އެވެ.


ބާނާ މަހަށް ހަަމަ އަގު ހޯދޭނީ ކޫއްޑޫގައި ކޭނިން ފެކްޓަރީއެއް ގާއިމްކޮށްގެން: ސައުދު – Haftha\nބާނާ މަހަށް ހަަމަ އަގު ހޯދޭނީ ކޫއްޑޫގައި ކޭނިން ފެކްޓަރީއެއް ގާއިމްކޮށްގެން: ސައުދު\nދިވެހި މަސްވެރިން ބާނާ މަހަށް ހަމަ އަގު ލިބޭނީ، ގއ. ކޫއްޑޫ ފިޝަރީޒް ކޮމްޕުލެކްސްގައި މަސް ބަންދު ކުރެވޭނެ ފެކްޓަރީއެއް ގާއިމްކޮށްގެން ކަމަށް ރައްޔިތުން މަޖިލީހުގެ ވިލިނގިލި ދާއިރާގެ މެންބަރު ސައުދު ހުސެއިން ވިދާޅުވެއްޖެ އެވެ.\nސައުދު މިހެން ވިދާޅުވިއިރު، މޯލްޑިވްސް އިންޑަސްޓްރިއަލް ފިޝަރީޒް ކޮމްޕެނީ (މިފްކޯ)ގެ ބެލެނިވެރި ކުންފުނި، އެސްޓީއޯގެ މެނޭޖިން ޑިރެކްޓަރު ހުސެއިން އަމްރު ދާދި ފަހުން ވަނީ ފެލިވަރުގައި މަސް ބަންދުކުރުމުގެ ކެޕޭސިޓީ ކުޑަވުމުން، މަސްވެރިން އަތުން ގަންނަ މަސް ގަނޑުކޮށްފައި ތައިލެންޑަށް ނުއަގުގައި ވިއްކާލަންޖެހޭ ކަމަށް ވިދާޅުވެފަ އެވެ.\nރައްޔިތުންގެ މަޖިލީހުގެ ސަރުކާރު ހިއްސާވާ ކުންފުނިތަކާ ބެހޭ ކޮމިޓީއަށް މަޢުލޫމާތު ދެއްވަމުން އަމްރު ވިދާޅުވީ، މަސްވެރިން ބާނާ މަހަށް ހަމަ އަގެއް ދެވެން އޮތީ މަސްވެރިން ބާނާ ހުރިހާ މަހެއް ރާއްޖޭގައި ބަންދު ކޮށްގެން ކަމަށެވެ. އަދި އެގޮތަށް އެކަން ކުރެވިއްޖެނަމަ މިފްކޯއަށް ބޮޑެތި ފައިދާތަކެއްވާނެ ކަމަށް ވިދާޅުވި އެވެ.\nއެކަމާ ގުޅިގެން “ހަފްތާ”އަށް މައުލޫމާތު ދެއްވަމުން ސައުދު ވިދާޅުވީ، މަސްވެރިން ބާނާ މަހަށް ހަމަ އަގު ހޯދޭނީ ދަޅުގައި މަސް ބަންދުކޮށްގެން ކަން އެންމެންނަށް ވެސް ގަބޫލުކުރެވޭ ކަމަށެވެ. ނަމަވެސް އެކަން ކުރުމަށް ނަގަންޖެހޭ ޑިޒިޝަން ނަގަން ފަސްޖެހޭ ކަމަށް އޭނާ ވިދާޅުވި އެވެ.\nސައުދު ވިދާޅުވި ގޮތުގައި، މަސްވެރިން ބާނާ މަހަށް ހަމަ އަގު ހޯދައިދިނުމަށާއި ދަޅުގައި މަސް ބަންދު ކުރުމުގެ ކެޕޭސިޓީ އިތުރު ކުރުމަށް ފުރަތަމަ ކުރަންޖެހޭ ކަމަކީ މިފްކޯ އިން ހިންގާ ކޫއްޑޫ ފިޝަރީޒް ކޮމްޕުލެކްސްގައި ކޭނިން ފެކްޓަރީއެއް ގާއިމް ކުރުމެވެ.\nއެކަން ކުރަންޖެހޭ ސަބަބުތައް ފާހަގަކުރައްވާ އޭނާ ވިދާޅުވީ ކޫއްޑޫ ކާރުހާނާއަކީ ރާއްޖޭގެ މަސްވެރިން އެންމެ ގިނައިން މަސް ކިރުވާ އެއް ތަނެވެ. ދުވާލަކު އެވްރެޖްކޮށް 150 ޓަނުގެ މަސް އެ ކާރުހާނާއަށް ކިރުވާއިރު މަސްވެރިކަން ރަނގަޅުވާ މޫސުންތަކުގައި 200 ޓަނަށް ވުރެ ގިނައިން އެތަނަށް މަސް ކިރުވަ އެވެ.\nއޭގެ އިތުރުން ރާއްޖެއިން ބޭރަށް މަސް އެކްސްޕޯޓް ކުރުމުގެ އެންމެ ބޮޑު ރަށަކީ ވެސް ކޫއްޑޫ ކަން ސައުދު ފާހަގަކުރެއްވި އެވެ. އެގޮތުން މަސްވެރިން އަތުން މަސް ގަތުމަށްފަހު ގަނޑުކޮށްފައި، އަހަރަކު ގާތްގަނޑަކަށް 20000 ޓަނުގެ މަސް ކޫއްޑޫއިން ޑައިރެކްޓްކޮށް ތައިލެންޑަށް އެކްސްޕޯޓް ކުރާ ކަަމަށް އޭނާ ވިދާޅުވި އެވެ.\nސައުދު އިތުރަށް ވިދާޅުވީ، މިވަގުތު މަސް ބަންދުކުރުމުގެ މަސައްކަތްތައް ހަމައެކަނި ކުރިއަށް ގެންދާ ފެލިވަރަށް ވެސް އެންމެ ގިނަ އަދަދަކަށް މަސް ފޮނުވަނީ ކޫއްޑޫ ސައިޓުން ނެވެ.\nނަމަވެސް ކޫއްޑޫގައި ދަޅުގައި މަސް ބަންދުކުރާ ކާރުހާނާއެއް ގާއިމްކޮށްފިނަމަ، މަސްވެރިން އަތުން ގަންނަ މަސް ތާޒާ ކަމާއެކު ދަޅުގައި ބަންދު ކުރެވޭނެ މަގު ފަހިވެގެންދާނެ ކަމަށް އޭނާ ވިދާޅުވި އެވެ.\n“ކޮންމެ ސަރުކާރަކުން ވެސް ބުނަނީ މަސްވެރިން ބާނާ މަހަށް ހަމަ އަގު ލިބޭނީ ބަލްކުކޮށް ނުއަގުގައި މަސް ބޭރަށް ވިއްކުމުގެ ބަދަލުގައި ދަޅުގައި މަސް ބަންދުކުރާ މިންވަރު އިތުރު ކުރަންޖެހޭ ކަމަށް. ނަމަވެސް އެއްވެސް ސަރުކާރަކުން އެކަން ކުރާކަށް ނުކެރޭ. އެހެންކަމުން މިހާރުން މިހާރަށް ވެސް ކޫއްޑޫގައި ކޭނިން ފެކްޓަރީއެއް އަޅަންޖެހޭ،” ސައުދު ވިދާޅުވި އެވެ.


Launch Bandun Jahaali Haadhisaa: Mihaaru Faruvaa Dhenee3Meehakah - Vaguthu\nލޯންޗް ބަންޑުން ޖަހާލި ހާދިސާ: މިހާރު ފަރުވާ ދެނީ ތިން މީހަކަށް\nހދ.ނޮޅިވަރަންފަރުން ފުރައިގެން އެއަތޮޅު ހަނިމާދުއަށް ދަތުރުކުރަމުން ދަނިކޮށް މިއަދު ބަންޑުން ޖަހާލި ލޯންޗުން ދަތުރު ކުރި ތިން މީހަކަށް އަދިވެސް ހަނިމާދޫ ސިއްހީ މަރުކަޒުގައި ފަރުވާ ދެމުންދާ ކަމަށް އެމަރުކަޒުން ބުނެފިއެވެ.\nހަނިމާދޫ ސިއްހީ މަރުކަޒުގައި އެޑްމިޓްކުރި ފަސް މީހުންގެ ތެރެއިން ދެ މީހަކު މިރޭ ވަނީ ދޫކޮށްލާފައެވެ. ދޫކޮށްލީ ލޯންޗުގެ ކެޕްޓަނާއި ފަޅުވެރިއެކެވެ. މިހާރު ސިއްހީ މަރުކަޒުގައި ފަރުވާ ފަރުވާ ދެމުން އަންނަނީ ނޮޅިވަރަންފަރު ވީނަސްގޭ އަބްދުއްޝުކޫރު، 57، އާއި އެ ރަށު ރެޑް ރޯސް އައިމިނަތު އާސިމާ، 29، އަދި ދ.ކުޑަހުވަދޫ ފޮގެޓްމީ ނޮޓް އައިޝަތު ޝެހެނާޒް، 29، އަށެވެ.\nސިއްހީ މަރުކަޒުގައި ފަރުވާ ދެމުންދާ މީހުންގެ ތެރެއިން އަބްދުއްޝުކޫރުގެ އަންހެނުން ވަނީ ލޯންޗު ބަންޑުންޖަހާލި ހާދިސާގައި މަރުވެފައިއެވެ.\nމިއަދު މެންދުރު ހިނގި ލޯންޗް ބަންޑުން ޖަހާލި ހާދިސާގައި ފަސް މީހަކު ވަނީ ނިޔާވެފައެވެ. އެއީ ކުޑަކުއްޖަކާއި، ފިރިހެނެއްގެ އިތުރުން ތިން އަންހެނުންނެވެ.\nނިޔާވި މީހުންގެ ޖަނާޒާ ހަނިމާދޫގައި ބާއްވަން އަންނަނީ ތައްޔާރީތައް ވަމުންނެވެ. މައުލޫމާތު ލިބިފައިވާ ގޮތުގައި ނިޔާވި މީހުންގެ މައްޗަށް ކަށުނަމާދު ކުރުން އޮންނާނީ މިރޭ މެންދަމު 01:30 ގައެވެ.\nމިއަދު ހަނިމާދޫ ކައިރި އަށް ލޯންޗު ބަންޑުން ޖަހާލީ، ހަނިމާދޫން ވާހަކަ ދެއްކި ބައެއް މީހުން ބުނި ގޮތުގައި ކަނޑިންމަ އަށް ވަންނަން އުޅުމުގެ ތެރޭގަ އެވެ. އާންމުގޮތެއްގައި ހުޅަނގު މޫސުމުގައި އެ ކަނޑިންމަ ގަދަކަމުން އެތަނުން ވަދެ ނޫޅޭ ކަމަށްވެ އެވެ. ނަމަވެސް މިއަދު ކަނޑިންމަ އަށް ވަންނަން ލޯންޗް ކެޕްޓަން މަސައްކަތް ކުރީ ކީއްވެ ކަމެއް އަދި ސާފެއް ނުވެއެވެ.\nއޮގަސްޓް 30, 2019 00:58\nމިޙާދިޘާގައި ނިޔާވި މީހުންގެ މައްޗަށް ޣައިބަށް ކަށުނަމާދު ކުރުން މާދަމާގެ ހުކުރުނަމާދަށް ފަހު ރާއްޖޭގެ މީހުން ދިރިއުޅޭ ހުރިހާ ރަށެއްގައި ބާއްވަން ސަރުކާރުން ހަމަނުޖެއްސީ ކީއްވެބާ؟


ހުޅުމާލޭގައި (ފޭސް 2) ސީއައުޓްފޯލް އަޅައިދިނުމުގެ މަސައްކަތް ކޮށްދޭނެ ފަރާތެއް ހޯދުން\nމިކުންފުނީގެ ފަރާތުންދޭ މައުލޫމާތާއި އެއްގޮތްވާގޮތުގެ މަތިން ހުޅުމާލޭގައި (ފޭސް 2) ސީއައުޓްފޯލް އަޅައިދިނުމުގެ މަސައްކަތް ކޮށްދޭނެ ފަރާތެއް ހޯދަން ބޭނުން ވެއެވެ. ވީމާ، މިމަސައްކަތަށް ބީލަން ހުށަހެޅުމުގެ ދައުވަތު މިކަމަށް ޝައުގުވެރިވެލައްވާ އެންމެހާ ފަރާތްތަކަށް ހުޅުވާލަމެވެ.\nބީލަމުގައި ބައިވެރިވެވޭނީ ބީލަމުގައި ބައިވެރިވުމަށް ފައިސާ ދައްކަވާ ފަރާތްތަކަށް އެކަންޏެވެ. ބީލަން ފޮތް ވިއްކުމަށް ހަމަޖެހިފައިވާ އަގަކީ200.00ރ އެވެ. ބީލަންފޮތްތަކަށް ފައިސާ ބަލައިގަތުން އޮންނާނީ 05 ސެޕްޓެމްބަރ 2019 އިން 09 ސެޕްޓެމްބަރ 2019 އަށް، ބަންދުނޫން ކޮންމެ ދުވަހެއްގެ ހެނދުނު 10:00 އިން މެންދުރު ފަހު 03:00 އަށް އެމް.ޑަބްލިޔު.އެސް.ސީ (ކަސްޓަމަރ ސާވިސް ބިލްޑިންގ، އަމީނީމަގު) އިންނެވެ. ބީލަންފޮތް ދޫކުރުން އޮންނާނީ 10 ސެޕްޓެމްބަރ 2019 ގެ ރަސްމީގަޑީގައި ފެން ބިލްޑިންގ5ވަނަ ފަންގިފިލާ އިންނެވެ.\nޕްރީބިޑް މީޓިންގް ބޭއްވުމަށް ހަމަޖެހިފައިވަނީ 12 ސެޕްޓެމްބަރ 2019 ވާ ދުވަހު 02:00 ގައެވެ. އަދި ބިޑް ހުށައަޅަން ހަމަޖެހިފައިވާ ތާރީޚަކީ 17 ސެޕްޓެމްބަރ 2019 ވާ ދުވަހު 11:00 އެވެ. ބިޑް ސެކިއުރިޓީގެ ގޮތުގައި ބިޑް ހުށައަޅާއިރު -/10000 ރުފިޔާގެ ބިޑް ސެކިއުރިޓީ ހުށައަޅުއްވަންވާނެއެވެ. ބިޑް ސެކިއުރިޓީގެ ގޮތުގައި ބަލައިގަނެވޭނީ ބޭންކް ގެރެންޓީ ޗެކް ނުވަތަ ބޭންކް ގެރެންޓީ ލެޓަރއެވެ. ބިޑް އެވާރޑްކުރެވޭ ފަރާތުން ޕާރފޯމަންސް ގެރެންޓީގެ ގޮތުގައި ބިޑްކުރި އަދަދުގެ % 15 ބިޑް އެވޯރޑްކުރެވޭތާ 14 ދުވަސްތެރޭގައި ހުށައަޅަންވާނެއެވެ.\nސުންގަޑި: 09 ސެޕްޓެންބަރު 2019 2359


ޕްރިމެއަރ ލީގް: ލިވަޕޫލަށް އާސެނަލްއަތުން ފަސޭހަ މޮޅެއް! | Sandhaanu\nޕްރިމެއަރ ލީގް: ލިވަޕޫލަށް އާސެނަލްއަތުން ފަސޭހަ މޮޅެއް!\nއިނގިރޭސި ޕްރިމިއަރ ލީގުގައި ރޭ އާސެނަލްއާއި ލިވަޕޫލް ބައްދަލުކުރި މެޗް ފަސޭހަކަމާއިއެކު ލިވަޕޫލުން ކާމިޔާބު ކޮށްފިއެވެ. މިމެޗް ލިވަޕޫލުން ކާމިޔާބު ކޮށްފައިވަނީ 3-1ގެ ނަތީޖާއަކުންނެވެ.\nމެޗްގެ ފުރަތަމަ ހާފް އެއްކޮންހެން ޑޮމިނޭޓްކުރީ ލިވަޕޫލުންނެވެ. ނުރައްކާތެރި ހަމަލާތަކެއް ލިވަޕޫލުން އުފެއްދިނަމަވެސް ގޯލެއް ޖެހުމަށް ނާކާމިޔާބުވެ ގިނައިރުތަކެއް ވެފައި ވަނިކޮށް، އާސެނަލްއަށް ލިބުނު ފުރުސަތުގެ ބޭނުން ހިފިއެވެ. ލިވަޕޫލްގެ ޑިފެންސްގެ ފަރުވާކުޑަ ކުޅުމަކުން ލިބުނު ބޯޅަ، މެޗްގެ 25 ވަނަ މިނިޓުގައި އާސެނަލްގެ ލަކަޒެޓް މުޅިން ހުސްކޮށްހުރެ ގޯލަށް ފޮނުވާލައިގެން އެޓީމަށް ލީޑް ނަގައިދިނެވެ. ނަމަވެސް މާގިނައިރުތަކެއް ނުވެ 28 ވަނަ މިނިޓުގައި ލިވަޕޫލްގެ ފޯވަޑް ސާޑިއޯ މާނޭ ގޯލެއް ކާމިޔާބު ކޮށްދީ ނަތީޖާ ހަމަހަމަ ކޮށްދިނެވެ. އެއަށް ފަހު 34 ވަނަ މިނިޓުގައި ލިވަޕޫލްގެ ރޮބާޓްސަން އޭނާގެ ޑިފެންސިވް މިސްޓޭކްގެ ބަދަލު ދިނީ ގޯލަކުންނެވެ. ފުރަތަމަ ހާފް ނިމިގެން ދިޔައީ 2-1 ގެ ނަތީޖާއިން ލިވަޕޫލް ކުރީގައި އޮވެގެންނެވެ.\nދެވަނަ ހާފްގައި އާސެނަލްގެ ފަރާތުން ފުރަތަމަ ހާފަށް ވުރެން ރަނގަޅު ކުޅުމެެއް ފެނިގެން ދިޔައެވެ. ނަމަވެސް ދެވަނަ ހާފުގައި ފެނުނު ހަމަ އެކެނި ގޯލް ކާމިޔާބު ކޮށްދިނީ ލިވަޕޫލްލުންނެވެ. މިގޯލް މެޗްގެ 88 ވަނަ މިނިޓުގައި ލިވަޕޫލަށް ކާމިޔާބު ކޮށްދިނީ ލިވަޕޫލްގެ ޑިއޯގޯ ޖޯޓާއެވެ. ޖޯޓާ ކުޅުމުގެ ތެރެއަށް ނުކުތީ މާނޭގެ ބަދަލުގައި މެޗްގެ 80 ވަނަ މިނިޓުގައެވެ. މިމެޗުގައި ލިވަޕޫލުން ގިނަ ބަދަލުތަކެއް ކުރިކަން ފާހަގަ ކޮށްލެވެއެވެ.\nރޭގެ މެޗުން ލިބުނު ތިން ޕޮއިންޓާއިއެކު ލިވަޕޫލް މިވަގުތު އޮތީ ޖުމްލަ9ޕޮއިންޓް ހޯދައިގެން ލީގް ޓޭބަލްގެ2ވަނައިގައެވެ.


Majeediyya ge time capsule ga huri baeh thakethi fenijje - vNews.mv\nޝުރުފާ މުޙައްމަދު 18 April 2019, 17:38\nމީގެ 27 އަހަރު ކުރިން 1992 ވަނަ އަހަރު މަޖީދިއްޔާ ސްކޫލުގެ އޭރުގެ ދަރިވަރުން، ހަނދާނީ އަދި ތާރީޚީ ތަކެއްޗާއެކު ޓައިމް ކެޕްސޫލެއް ހަދައި ވަޅުލީ ވަރަށްވެސް ފޮނި އުންމީދުތަކަކާ އެކުގައެވެ. ސްކޫލުގެ 65 ވަނަ އަހަރީދުވަހު މި ކެޕްސޫލް ވަޅުލީ ސްކޫލަށް 100 އަހަރު ފުރުން ފާހަގަކުރާއިރު ނަގާ ގޮތަށެވެ. މަޖީދިއްޔާއަށް 100 އަހަރު ފުރޭނީ 2027 ވަނަ އަހަރެވެ. ނަމަވެސް އެތާރީޚަށްވުރެ މާކުރިން ކެޕްސޫލަށް މެދުވެރިވީ އެ ވަޅުލި ދަރިވަރުން ހިތަށްވެސް ނާރާ ގޮތެކެވެ.\n2000 ލީޓަރުގެ ބޮޑު ހަމެއްގައި ތަކެތި ހަލާކުނުވާނެ ފަދަ ކެމިކަލްތައް ޖަހައި، ރަނގަޅަށް ބަންދުކޮށް ރައްކާތެރި ކުރުމަށްފަހު ވަޅުލި މި ކެޕްސޫލް ވީ ނުވީއެއް ނޭނގި ގެއްލުން ވެގެންދިޔައީ ދަރިވަރުންނާއި ސްކޫލުގެ އިސްވެރިންނަށްވެސް ލިބިގެންދިޔަ ވަރަށް ހިތާމަވެރި އަދި ސިއްސުވާލި ޚަބަރަކަށެވެ. މި ޚަބަރު ލިބުމާއި އެކު ސްކޫލުގައި އެދުވަސްވަރު އުޅުނު އަދި މި ކެޕްސޫލްގައި ތަކެތި ވަޅުލި ދަރިވަރުން އިސްވެ، އެ ހޯދުމުގެ މަސައްކަތް ފެށިއެވެ. އެގޮތުން މިއަދު އެ ވަޅުލި ސަރަހައްދު ކޮނުމުގެ ތެރޭގައި ކެޕްސޫލްގެ ބައެއް ތަކެތިވަނީ ފެނިފައެވެ. އެހެންނަމަވެސް ފެނުނީ ހިތާމަވެރި މަންޒަރެކެވެ. ބޮޑު ކަޅު ހަމެއްގައި އެވަރަށް ރައްކާތެރިކުރި ތަކެތި ހުރީ ވީރާނާވެފައެވެ. ފެންނަން ހުރީވެސް އޭގެ އެއްބައެވެ. ތަކެތި ލާފައި ވަޅުލި ކަޅުހަމުގެ އެއްވެސް ބައެއް ފެންނާކަށް ނެތެވެ.\nކެޕްސޫލްގެ ތެރެއިން ފެނުނު ތަކެތި ވަރަށްވެސް ތަފާތެވެ. ކާފަގެ ނަމުގައި ލިޔެފައިވާ ސިޓީތަކާއި، އިސްދަރިވަރުންގެ ޔުނީފޯމާއި، ސްކޫލަށް ލިބިފައިވާ ބައެއް ޓްރޮފީތަކުގެ އިތުރަށް ޒީރޯ ޑިގްރީ އެޓޯލްގެ އަލްބަމެއްގެ ޓޭޕުވެސް ހިމެނެއެވެ. އެހެންނަމަވެސް ފެނުނު ތަކެއްޗަށްވުރެ އަދިވެސް ގިނައީ ނުފެންނަ ތަކެއްޗެވެ.


Tiunisia: 11 kudakudhin maruvumun, minister isthiufaa dhehvaifi\nޓިއުނީޝިއާ: 11 ކުޑަކުދިން މަރުވުމުން، މިނިސްޓަރު އިސްތިއުފާ ދެއްވައިފި\nފައިސާގެ ދަތިކަމާއި އިދާރީ ހިންގުން ދޯހަޅިވުމުގެ ސަބަބުން ޓިއުނީޝިއާގެ ސިއްހީ ނިޒާމު ވަނީ ވަރަށް ބޮޑަށް ހީނަރުވެފަ އެވެ. -- ފޮޓޯ: އޭއެފްޕީ\nތޫނިސް (މާޗް 11) - ޓިއުނީޝިއާގެ ވެރިރަށުގައި ހުންނަ ދައުލަތުގެ މެޓާނިޓީ ހޮސްޕިޓަލެއްގައި އަލަށް ވިހޭ ތުއްތު ކުދިންތަކެއް މަރުވެ އެކަމުގެ ތަހުގީގުތަކެއް ކުރަން ފެށުމާއި ގުޅިގެން އެ ގައުމުގެ ހެލްތު މިނިސްޓަރު އަބްދުލް ރައޫފް އަލްޝަރީފް އިސްތިއުފާ ދެއްވައިފި އެވެ.\nޓިއުނީޝިއާގެ ނޫހެއް ކަމުގައިވާ ތޫނިސް އަފްރީކް ޕްރެސް (ޓެޕް) އިން ހާމަކޮށްފައިވާ ގޮތުގައި، އެ ގައުމުގެ ހެލްތު މިނިސްޓްރީން ހިންގާ ރަބްތާ ހޮސްޕިޓަލުގައި އަލަށް ވިހެއި 11 ކުއްޖަކު މިދިޔަ ބުރާސްފަތި ދުވަހާއި ހުކުރު ދުވަހުގެ ތެރޭގައި މަރުވެފައި ވެއެވެ.\nއެކަމާއި ގުޅިގެން، ހެލްތު މިނިސްޓަރުގެ އިސްތިއުފާ، ބޮޑު ވަޒީރު ޕްރައިމް މިނިސްޓަރު ޔޫސުފް ޝާހިދު ވަނީ ގަބޫލު ކުރައްވައިފަ އެވެ. އަދި މިމައްސަލަ ތަހުގީގު ކުރުމަށް އަމުރު ކުރައްވައި މި މައްސަލާގައި އިހުމާލުވި ފަރާތްތަކާމެދު ފިޔަވަޅު އަޅުއްވާނެ ކަމުގެ ޔަގީންކަން ވެސް ބޮޑު ވަޒީރު ދެއްވާފައި ވެއެވެ.\nމިހާތަނަށް އެނގިފައިވާ ގޮތުގައި އެ ކުދިން މަރުވެފައި ވަނީ ލޭގައި އިންފެކްޝަނެއް އުފެދުމުގެ ސަބަބުން ލިބުނު ސެޕްޓިކް ޝޮކެއްގަ އެވެ.\nމި މައްސަލައިގެ ޖުޑިޝަލް ތަހުގީގެއް ކުރުމަށް އެ ގައުމުގެ ޕީޖީ އޮފީހުން ވެސް ވަނީ އަމުރެއް ނެރެފަ އެވެ.\nފައިސާގެ ދަތިކަމާއި އިދާރީ ހިންގުން ދޯހަޅިވުމުގެ ސަބަބުން ޓިއުނީޝިއާގެ ސިއްހީ ނިޒާމު ވަނީ ވަރަށް ބޮޑަށް ހީނަރުވެފަ އެވެ.\nޒައިނުލް އަބްދީން ބިން އަލީގެ ވެރިކަން 2011 ގައި ވެއްޓިގެން ދިއުމަށްފަހު ވެރިކަމުގެ ނިޒާމު ޑިމޮކްރެޓިކް ވެރިކަމަކަށް ބަދަލުވެގެން ދިޔައިރު އެ ގައުމަށްވަނީ އިގުތިސޯދީ ވަޅުގަނޑަކަށް ވެއްޓިފައި އެވެ.


Gulhifalhuga sinaaee masahkaiy kuran bin kuyyah dhookuran hulhuvaalaifi - vNews.mv\nގުޅިފަޅުގައި ސިނާއީ މަސައްކަތްކުރަން ބިން ކުއްޔަށް ދޫކުރަން ހުޅުވާލައިފި\n23 February 2016, 14:50\nކުރީގެ ރައީސް މުހައްމަދު ނަޝީދުގެ ވެެރިކަމުގައި އިނގިރޭސިވިލާތުގެ ގްލޯބަލް ޕްރޮޖެކްޓްސް ޑިވެލޮޕްމަންޓް ކޮމްޕެނީ (ޖީޕީޑީ)އާއި ހަވާލުކޮށްގެން ހިއްކާފައިވާ ގުޅިފަޅުން ކުއްޔަށް ބިން ނަގަން ޝައުގުވެރިވާ ފަރާތްތަކަށް ފުރުސަތު ހުޅުވާލައިފި އެވެ.\nސިނާއީ ބޭނުމަށް ގުޅިފަޅުން ބިން ނަގަން ޝައުގުވެރިވާ ފަރާތްތަކަށް އަންނަ މަހުގެ ތިންވަނަ ދުވަހު މައުލޫމާތު ދިނުމަށް ހަމަޖެހިފައިވާއިރު ބިން ކުއްޔަށް ނެގުމަށް ޝައުގުވެރިވާ ފަރާތްތަކަށް ޕްރޮޕޯސަލް ހުޅުވާލާފައިވަނީ އަންނަ މަހުގެ 10 ވަނަ ދުވަހުގެ ނިޔަލަށެވެ.\nއެމްޑީޕީގެ ސަރުކާރުން ނިންމާފައި އޮތީ މީހުން ދިރިއުޅޭ ރަށެއްގެ ގޮތުގައި ގުޅިފަޅު ތަަރައްގީ ކުރުމަށެވެ. އެގޮތުން ޖީޕީޑީއާ ހަވާލުކޮށްގެން އެރަށުގައި ހެދި ފްލެޓްތައް ދޫކުރަން ހުޅުވާލުމުން ފްލެޓު ގަތުމަށް 216 ފަރާތަކުން ފައިސާ ދެއްކި އެވެ. އޭގެ ތެރެއިން ބައެއް މީހުން ވަނީ ފްލެޓުތައް ނުނިމި ދިގުލައިގެން ދިއުމުގެ ސަބަބުން ފައިސާ އަނބުރާ ނަގާފަ އެވެ. ނަމަވެސް ދެއްކި ފައިސާކޮޅުވެސް ނުލިބި ތިބި 182 އާއިލާއަކަށް ހުޅުމާލެއިން ފްލެޓް ދިނުމަށް ސަރުކާރުން މިހާރު ވަނީ ނިންމާފަ އެވެ.\nހައުސިން މިނިސްޓަރު ޑރ. މުހައްމަދު މުއިއްޒު މީގެ ކުރިން ވީނިއުސް އަށް ދެއްވި އިންޓަވިއުއެއްގައި ވިދާޅުވީ ގުޅިފަޅަކީ މީހުން ދިރިއުޅޭ ތަނެއްގެ ގޮތުގައި އެތަން ތަރައްގީކުރަން ރައީސް އަބްދުﷲ ޔާމިންގެ ސަރުކާރުން ބޭނުން ނުވާ ކަމަށެވެ. އޭގެ ބަދަލުގައި މިސަރުކާރުން ގުޅިފަޅު ތަރައްގީ ކުރާނީ ސިނާއީ ރަށެއްގެ ގޮތުގައި ކަމަށްވެސް ވިދާޅުވި އެވެ.\nމިނިސްޓަރު މުއިއްޒު ވިދާޅުވީ ގުޅިފަޅު ސިނާއީ ރަށެއްގެ ގޮތުގައި ތަަރައްގީކުރަން ނިންމާފައިވީނަމަވެސް އެތަނުގައި ޓޫރިޒަމާ ގުޅޭ ބައެއް މަސައްކަތްތައް ވެސް ކުރިއަށް ގެންދެވޭނެ ކަމަށެވެ. މާލޭގައި ހަދާފައި ހުރި ލޭބަ ކުއާޓަރުތައް ގުޅިފަޅަށް ބަދަލުކުރުމާއި މާލޭގެ ބަނދަރުގައި އަޅާ ލޯންޗް ފަހަރާއި ޔޮޓް ފަދަ އުޅަނދުތައް އަޅަން ގުޅިފަޅުގައި ބަންކަރިންއެއް ހެދުމަށް ނިންމާފައިވާ ކަމުގައިވެސް ވިދާޅުވި އެވެ.\n"ހަގީގަތުގައި ގުޅިފަޅަކީ ކުރިންވެސް ސިނާއީ މަސައްކަތްތައް ކުރަން ޕްލޭނެއް ކުރެވިފައި އޮތް ރަށެއް. އެހެންކަމުން ސަރުކާރުން މިހާރު ވިސްނާފައިވަނީ އެފަަދަ ޕްލޭނެއްގެ ދަށުން ގުޅިފަޅު ތަަރައްގީކުރުމުގެ މަސައްކަތް ފަށަން،" މުއިއްޒު ވިދާޅުވި އެވެ.


Spanish League ge match thah feshun vaki muhdhatheh nethi faskohfi - AO News\nސްޕެނިޝްލީގުގެ މެޗުތައް ފެށުން ވަކި މުއްދަތެއް ނެތި ފަސްކޮށްފި\nމިހާރު ހަލުވިކަމާއެކު މުޅި ދުނިޔޭގައި ފެތުރެމުންދާ ކޮރޯނާވައިރަސް (ކޮވިޑް-19) ގެ ބަލިމަޑުކަމާއި ގުޅިގެން، މެދުކަނޑާލާފައިވާ ސްޕެނިޝް ލީގުގެ މެޗުތައް ފެށުން ވަކި މުއްދަތެއް ނެތި ފަސްކޮށްފި އެވެ.\nއެގޮތުން، ލަލީގާ އާއި ސްޕެއިނުގެ ފުޓްބޯޅަ ފެޑަރޭޝަން (އާރުއެފްއީއެފް) ގުޅިގެން މިއަދު ނެރުނު ބަޔާނެއްގައި ބުނެފައިވަނީ، އެ ގައުމުގެ ސަރުކާރުން ފުޓްބޯޅަ ސީޒަން ކުރިއަށް ގެންދިއުމާއި މެދު ވަކި ގޮތެއް ކަނޑަޅަންދެން ސްޕެނިޝް ލީގުގެ މެޗުތައް ހުއްޓާލާފައި ވާކަމަށެވެ.\nކުރިން ބެލެވިފައި އޮތީ އަންނަ އޭޕްރީލް މަހުގެ ފުރަތަމަ ހަފްތާގައި ލީގުގެ މެޗުތައް އަލުން ފެށޭނެކަމަށެވެ. އެހެންނަމަވެސް، މިހާރު މުޅި ދުނިޔޭގައި ފެތުރެމުންދާ ކޮރޯނާވައިރަސްގެ ސަބަބުން ސްޕެއިނުގެ ހާލަތަށް ވެސް މިހާތަނަށް އައިއިރު ކުރިއެރުމެއް ލިބިފައެއްނުވެއެވެ. އަދި މި ބަލިމަޑުކަމުން އަރައިގަނެވޭނެ ވަކި ދުވަހެއް ކަނޑައެޅިގެން ބުނުމަކީ ދަތިކަމަކަށް ވެފައިވާއިރު، އެ ގައުމުގެ އެންމެހާ ރައްޔިތުންގެ ސިއްހަތާްއި ގުޅިފައިވާް ކަމަކަށްވާްތީވެ މިދަނޑިވަޅުގައި ނިންމޭނެ މިއީ އެންމެ ރަނގަޅު ނިންމުންކަމަަށްވެސް އެ ބަޔާނުގައި ބުނެފައިވެއެވެ.\nޗައިނާ އިން މިދިޔަ ޑިސެމްބަރު މަހު އެންމެ ފުރަތަމަ ފެނުނު ކޮރޯނާވައިރަސް މިހާރު ދުނިޔޭގެ ހުރިހާ ދިމާލަކަށް ފެތުރިފައިވެއެވެ. އެގޮތުން، ޔޫރަޕުގެ ގައުމުތަކުގައި މި ވައިރަސް ބާރަށް ފެތުރެމުން އަންނައިރު، ސްޕެއިނުގައި ވެސް 33,000 އަށްވުރެ ގިނަ މީހުންގެ ގައިން ވަނީ މި ވައިރަސް ފެނިފައެވެ. އަދި މި ބަލީގެ ސަބަބުން އެ ގައުމުން ގާތްގަނޑަކަށް 2,182 މީހުން ވަނީ މަރުވެފައެވެ.\nމީގެއިތުރުން، ސްޕެއިނުގައި ކުޅޭ ގިނަ ފުޓްބޯޅަ ކުޅުންތެރިންތަކެއް ގައިން ވެސް މި ވައިރަސް ފެނިފައިވާއިރު، ވެލެންސިއާ ސްކޮޑުގެ 35 ޕަސެންޓް ކުޅުންތެރިންނާ ވައިރަސް ޖެހިފައެވެ. އަދި ސްޕެއިނުގެ ޔޫތު ފުޓްބޯޅަ ކޯޗެއް ކަމަށްވާ އުމުރުން 21 އަހަރުގެ ފްރާންސިސްކޯ ގާސިއާ އާއި ރެއާލް މެޑްރިޑުގެ ކުރީގެ ރައީސް ލޮރެންޒޯ ސާންޒް ވެސް ވަނީ ކޮވިޑް-19 އަށް ޕޮޒިޓިވްވި ފަހުން މަރުވެފައެވެ.\nކޮރޯނާވައިރަސްކޮވިޑް-19ސްޕެނިޝް ލަލީގާސްޕެނިޝް ލީގު


ފުވައްމުލަކުގައި ލެވެލް 1 ގެ ކްރިކެޓް އަމްޕަޔަރުން ތަމްރީނު ކޮށްފި :: މިކަލް ނޫސް\n20 ސެޕްޓެމްބަރ 2018 (ބުރާސްފަތި)\n07 އޮކްޓޫބަރ 2017 19:57\nކްރިކެޓް އަމްޕަޔަރުން ކޯހުގެ ބައިވެރިން. ފޮޓޯ: ކްރިކެޓް ފުވައްމުލައް\nކްރިކެޓް ބޯޑް އޮފް މޯލްޑިވްސް އިން އިންތިޒާމުކޮށްގެ ފުވައްމުލަކުގައި އަމްޕަޔަރުން ތަމްރީނުކުރުމުގެ ކޯހެއް ކުރިޔަށް ގެންގޮސްފިއެވެ. މިޕްރޮގުރާމުގައި ބައިވެރިކޮށްފައި ވަނީ ފުވައްމުލަކުގެ ކްރިކެޓްގެ އެކި ލެވެލްގައި މަސައްކަތް ކުރަމުން އަންނަ ފަރާތްތައް ކަމަށް ކްރިކެޓް ފުވައްމުލައް އިން ހާމަކުރެއެވެ.\nފާއިތުވި ސެޕްޓެމްބަރު މަހު ފަހުކޮޅު ކުރިޔަށް ގެންދެވުނު މި ކޯހުގެ ބައިވެރިންނަށް ކްރިކެޓް ގެ ގަވާއިދުތަކާއި އުސުލުތައް ދަސްކޮށްދެވިފައި ވެއެވެ. މި ކޯހުގަިއ ކިޔަވައްދެއްވީ ރާއްޖެއިން ބޭރުގެ އޮފިޝަލެއް ކަމުގައިވާ މިސްޓަރ އެމްވީ ކުމާރު އާއި ކްރިކެޓް ބޯށް އޮފް މޯލްޑިވްސްގެ އިސް އޮފިޝަލެއް ކަމުގައިވާ އިމާދު އިސްމާއީލެވެ. މިކޯހުގައި ޖުމްލަ 16 ބައިވެރިން ކިޔަވާފައި ވެއެވެ. އޭގެ ތެރޭގައި އަންހެން7އަންހެން ބައިވެރިން ވެސް ހިމެނެއެވެ.\nމިކޯސް ފުރިހަމަ ކުރި ބައިވެރިންނަށް ވަނީ ލެވެލް 1 ގެ ސަނަދު ދީފައެވެ. މިސަނަދު ހާސިލުކުރި ފަރާތްތަކަކީ ރާއްޖޭގެ ކޮންމެ ހިސާބެއްގައި ބޭއްވޭ ކްރިކެޓް މުބާރާތް ތަކުގެ ކޯޗުކަމާއި މެޗުތަކުގައި އަމްޕެޔަރުކަން ކުރެވޭނެ ފަރާތްތަކެއް ކަމަށް ވެއެވެ. ކޯސް ފުރިހަމަ ކުރި ބައިވެރިންނަށް ސަނަދު ހަވާލުކޮށް ދެއްވީ ފުވައްމުލަކު ސިޓީ ކައުންސިލް މެންބަރު ހަމަދު އަބްދުﷲ އެވެ.\nރިއާސީ އިންތިޚާބު 2018: ފުވައްމުލަކުގެ ވޯޓުލުމުގެ ހައްގުލިބިފައިވަނީ 8789 މީހުންނަށް\nރައީސް ޔާމީނު ފުވައްމުލަކުން އެނިންމާލެއްވީ މުޅި ސިޔާސީ ހަޔާތް - މަލީހް


ރ.އަނގޮޅިތީމް، ދިވެހިރާއްޖެ ނަންބަރު: GS125/IUL/2019/23\nއެގެރޭސި-J -262980 / J-276332\nހެލްތް އެންޑް ފިޒިކަލް އެޑިއުކޭޝިލް-J-276333\nއަނގޮޅިތީމް ސްކޫލް / ރ.އަނގޮޅިތީމް\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ (04 ޑިސެމްބަރ 2019) ވާ (ބުދަ)ދުވަހުގެ (14:00) ކުރިން، އަނގޮޅިތީމް ސްކޫލު އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި ޢިއުލާނާ ގުޅިގެން މި މަގާމަށް ކުރިމަތިލާ ފަރާތްތަކުގެ ތެރެއިން ޝަރުތުހަމަވާ ފަރާތްތަކާއި އިންޓަރވިއު ކުރުމަށްފަހު އެންމެ މަތީ މާކްސް ލިބޭ، އަދި އެންމެ ގާބިލުކަމަށް ފެންނަ ފަރާތްތަކަށް ވަޒީފާ ހަމަޖައްސައި ދެވޭނެއެވެ. މި އިޢުލާނާ ގުޅިގެން އިތުރު މަޢުލޫމާތު ސާފުކުރައްވަން ބޭނުންފުޅުވެލައްވާ ފަރާތްތަކުން މި ރ.އަނގޮޅިތީމް ސްކޫލްގެ ނަންބަރު6580357 ފޯނަށް ގުޅުއްވުން އެދެމެވެ.


Horizon in mas ganna agu bodu koffi - vNews.mv\nހޮރައިޒަން އިން މަސް ގަންނަ އަގު ބޮޑުކޮށްފި\nހަދީޖާ އާނަސްތު 13 January 2021, 16:06\nހޮރައިޒަން ފިޝަރީސް ކުންފުނިން މަސް ގަންނަ އަގު ބޮޑުކޮށްފި އެވެ.\nހޮރައިޒަން އިން ބުނީ އެކުންފުންޏަށް މަސް ގަންނަ އުސޫލަށް ގެނައި ބަދަލާއެކު މަސް ގަތުމަށް ހަމަޖެހިފައިވަނީ ތިން ކެޓަގަރީއަކަށް ބަހާލައިގެން ކަމަށެވެ.\nހޮރައިޒަން އިން ބުނީ އަގަށްގެނައި މިބަދަލާއެކު، އައިސް އަޅައިގެން ފިނިކޮށްފައިވާ 1.5 ކިލޯއިން ދަށުގެ ފިނިކުރި މަސް ގަތުމަށް ހަމަޖެހިފައިވަނީ 5.50 ރުފިޔާ އަށް ކަމަށާ އަދި 1.5 ކިލޯއިން ދަށުގެ ފިނިނުކުރާ މަސް ގަތުމަށް ހަމަޖެހިފައިވަނީ 5.15 ރުފިޔާ އަށް ކަމަށެވެ. އަދި 1.5 ކިލޯއިން 2.49 ކިލޯއާއި ދެމެދުގެ ފިނިކުރި މަސް ގަތުމަށް ހަމަޖެހިފައިވަނީ 14.00 ރުފިޔާ އަށް ކަމަށާ އަދި 1.5 ކިލޯއިން 2.49 ކިލޯއާއި ދެމެދުގެ ފިނިނުކުރާ މަސް ގަތުމަށް ހަމަޖެހިފައިވަނީ 13.00 ރުފިޔާ އަށް ކަމަށެވެ.\nމީގެއިތުރުން އައިސް އަޅައިގެން ފިނިކޮށްފައިވާ 2.50 ކިލޯއިން މަތީގެ ފިނިކުރި މަސް ގަތުމަށް ހަމަޖެހިފައިވަނީ 16.00 ރުފިޔާ އަށް ކަމަށާ އައިސް ނާޅާ 2.5 ކިލޯއިން މަތީގެ މަހާ ކަންނެލި ގަންނަން ނިންމާފައިވަނީ 14 ރުފިޔާއަށް ކަމަށްވެސް ހޮރައިޒަން އިން މައުލޫމާތުދެއެވެ.\nހޮރައިޒަން ފިޝަރީސް އިން 1.5 ކިލޯއިން މަތީގެ މަސް، މީގެ ކުރިން ގަންނަމުގަންނަމުން އައީ 14 ރުފިޔާއަށެވެ. އަދި އައިސްނާޅާ 1.5 ކިލޯއިން މަތީގެ ކަޅުބިލަމަހާއި ކަންނެލި ކިލޯއެއް ގަންނަމުން އައީ 13 ރުފިޔާއަށެވެ.\nވިޔަފާރި ހޮރައިޒަން ފިޝަރީޒް


Income tax Bayaan husha'helhumuge sungadi hamavejje, Libunu Ijaaba kuda: MIRA - Hali News\nއިންކަމް ޓެކްސް ބަޔާން ހުށަހެޅުމުގެ ސުންގަޑި ހަމަވެއްޖެ، ލިބުނު އިޖާބަ ކުޑަ: މީރާ\nބަޔާން ހުށަހަޅައިފައިނުވާ ފަރާތްތަކުގެ ތެރޭގައި އެއް ފަރާތަށްވުރެ ގިނަ ފަރާތުން އުޖޫރަ ލިބޭ ފަރާތްތައް ހިމެނޭ\nގެދޮރު ކުއްޔަށް ދީގެން އާމްދަނީ ލިބޭ ގިނަ ފަރާތްތައް ވެސް ހިމެނޭ\nޓެކްސް ދެއްކުމުގެ އެންމެ މުހިންމު އެއް ސުންގަޑިކަމުގައިވާ އާމްދަނީން ޓެކްސް ނެގުމުގެ ޤާނޫނުގެ ދަށުން 2020 ވަނަ އަހަރަށް ހުށަހަޅަންޖެހޭ އިންކަމް ޓެކްސް ބަޔާން ހުށަހެޅުމުގެ ސުންގަޑި ވަނީ 31 އޮގަސްޓު 2021 ގެ ނިޔަލަށް ހަމަވެފައެވެ.\nނަމަވެސް، މި ބަޔާން ހުށަހަޅަންޖެހޭ ގިނަ ފަރާތްތަކަކުން މި ބަޔާން ހުށަހަޅައިފައި ނުވާކަމަށް މީރާއިން ހާމަކޮށްފިއެވެ. މިގޮތުން، ފަރުދުންގެ ތެރެއިން ބަޔާން ހުށަހަޅައިފައިނުވާ ފަރާތްތަކުގެ ތެރޭގައި އެއް ފަރާތަށްވުރެ ގިނަ ފަރާތުން އުޖޫރަ ލިބޭ ފަރާތްތަކާއި ގެދޮރު ކުއްޔަށް ދީގެން އާމްދަނީ ލިބޭ ގިނަ ފަރާތްތައް ހިމެނޭކަމަށް މީރާއިން ފާހަގަކުރެއެވެ.\nމިގޮތުން ފަރުދަކަށް އެއްބާވަތަށް ވުރެ ގިނަ ބާވަތުގެ އާމްދަނީ ލިބިފައިވާނަމަ، އެ ފަރާތުގެ ޓެކްސް ބިނާކުރެވޭ އާމްދަނީ ހިސާބުކުރާނީ ލިބިފައިވާ ހުރިހައި އާމްދަނީއެއް ހިމެނޭ ގޮތުންނެވެ.\nމީގެ ތެރޭގައި ފަރުދަކަށް ލިބިފައިވާ އުޖޫރަ، ވިޔަފާރި އާމްދަނީ، ކޮންސަލްޓެންސީ ނުވަތަ ޓެކްނިކަލް ސަރވިސް ފީ، ކޮމިޝަން، ކުލި، ހަދިޔާގެ ގޮތުގައި ލިބޭ އާމްދަނީ ނުވަތަ މުދަލެއް ތަޞައްރުފުކޮށްގެން ލިބޭ ފައިދާ ހިމެނެއެވެ. އެހެންނަމަވެސް، އުޖޫރައިން ޓެކްސް ނަގަން ފަށައިފައިވަނީ 1 އެޕްރީލް 2020 އިން ފެށިގެންކަމަށްވާތީ، 2020 ވަނަ އަހަރުގެ ޓެކްސް ބިނާކުރެވޭ އާމްދަނީ ހިސާބުކުރުމުގައި ހިމަނާނީ 1 އެޕްރީލް 2020 އިން ފެށިގެން ލިބިފައިވާ އުޖޫރައިގެ ޖުމުލައެވެ. މިގޮތަށް ޓެކްސް ބިނާކުރެވޭ އާމްދަނީ ހިސާބުކުރާނީ އިސްތިސްނާ އާމްދަނީ ނުހިމަނައެވެ.\nފަރުދުންގެ ތެރެއިން 2020 ވަނަ އަހަރުގެ އިންކަމް ޓެކްސް ބާޔާން ހުށަހަޅަންޖެހޭނީ 2020 ވަނަ އަހަރު އެ ފަރާތަށް ލިބިފައިވާ ޖުމުލަ އާމްދަނީ2މިލިއަން ރުފިޔާއަށް ވުރެ އިތުރުވާނަމަ ނުވަތަ ލިބިފައިވާ ޓެކްސް ބިނާކުރެވޭ އާމްދަނީ 720,000 ރުފިޔާއަށް ވުރެ އިތުރުވާނަމައެވެ. އެހެން ނަމަވެސް، އެ ފަރާތަށް ލިބިފައިވާ ޖުމުލަ އާމްދަނީ އަކީ ހަމައެކަނި އުޖޫރަ ދޭ އެންމެ ފަރާތަކުން ލިބިފައިވާ އާމްދަނީ ކަމުގައިވާނަމަ ބަޔާން ހުށަހަޅާކަށް ލާޒިމެއްނޫނެވެ.\nޑީމްޑް ޕާޓްނަރޝިޕް ތަކުން 2020 ވަނަ އަހަރުގެ އިންކަމް ޓެކްސް ބާޔާން ހުށަހަޅަންޖެހޭނީ 2020 ވަނަ އަހަރު ލިބިފައިވާ ޖުމުލަ އާމްދަނީ2މިލިއަން ރުފިޔާއަށް ވުރެ އިތުރުވާނަމަ ނުވަތަ ލިބިފައިވާ ޓެކްސް ބިނާކުރެވޭ އާމްދަނީ 500,000 ރުފިޔާއަށް ވުރެ އިތުރުވާނަމައެވެ.\nއެހެން ނަމަވެސް، ކުންފުނި، ޕާޓްނަރޝިޕް އަދި ކޯޕަރޭޓިވް ސޮސައިޓީސްތަކުން ލިބިފައިވާ އާމްދަނީއަށް ބެލުމެއްނެތި 2020 އަހަރުގެ އިންކަމް ޓެކްސް ބަޔާން ހުށަހަޅަންޖެހޭނެއެވެ. 2020 ވަނަ އަހަރުގެ އިންކަމް ޓެކްސް ބަޔާން ހުށަހަޅަންޖެހޭތޯ މިރާގެ ވެބްސައިޓްއިން ބަލައިލެވޭނެކަމަށް މީރާއިން މައުލޫމާތު ދެއެވެ.\nމި ޓެކުހަކީ، ކުރިން ބީ.ޕީ.ޓީ ނިޒާމުގެ ދަށުން ވެސް ޢަމަލުކުރަމުންދިޔަ ގޮތަށް، އަހަރަކަށް ދެ އިންޓެރިމް އަދި އެއް ފައިނަލް ޕޭމަންޓުގެ ގޮތުގައި ދައްކަންޖެހޭ ޓެކުހެކެވެ. މިގޮތުން، ފުރަތަމަ އިންޓަރިމް ބަޔާން ހުށަހަޅައި ފައިސާ ދައްކަންޖެހޭ ސުންގަޑިއަކީ އެ ޓެކްސް އަހަރުގެ 31 ޖުލައި އަދި ދެވަނަ އިންޓަރިމް ބަޔާން ހުށަހަޅައި ފައިސާ ދައްކަންޖެހޭ ސުންގަޑިއަކީ ޖެހިގެން އަންނަ ޓެކްސް އަހަރުގެ 31 ޖަނަވަރީއެވެ. އަދި، އިންކަމް ޓެކްސް ބަޔާން ހުށަހަޅައި ފައިސާ ދައްކަންޖެހޭ ސުންގަޑިއަކީ ޖެހިގެން އަންނަ ޓެކްސް އަހަރުގެ 30 ޖޫންއެވެ.\nނަމަވެސް، ކޮވިޑް-19 އާ ގުޅިގެން ދިމާވެފައިވާ ހާލަތުގެ ސަބަބުން، މީރާއިން ވަނީ 2020 ވަނަ އަހަރުގެ އިންކަމް ޓެކްސް ބަޔާން ހުށަހެޅުމާއި ފައިސާ ދެއްކުމުގެ ސުންގަޑި 31 އޮގަސްޓު 2021 އަށް ފަސްކޮށްދީފައެވެ. އަދި، 2021 ވަނަ އަހަރަށް ހުށަހަޅަންޖެހޭ ފުރަތަމަ އިންޓެރިމް ބަޔާން ހުށަހެޅުމާއި އިންޓެރިމް ފައިސާ ދެއްކުމުގެ ސުންގަޑި ވަނީ 30 ސެޕްޓެންބަރު 2021 އަށް ފަސްކޮށްދީފައެވެ.


Dho?! Coffee nuboefi nama bolugai rissaa: Hageegatheh tha?\nކޮފީ ނުބޮއެފި ނަމަ ބޮލުގައި ރިއްސާ: ހަގީގަތެއްތަ؟\n"އެމެރިކެން ޖާނަލް އޮފް މެޑިސިން" ގައި އިހަކަށްދުވަހު ޝާއިއުކުރި ދިރާސާ ރިޕޯޓެއްގައި ބުނެފައިވާ ގޮތުގައި، ގަވައިދުން ދުވާލަކު ދެ ތަށި ކޮފީ އަށް ވުރެ ގިނައިން ކޮފީ ބޯ މީހުންގެ މެދުގައި މައިގްރޭން އާންމެވެ. މި ވާހަކަ އަށް ވަރަށް ޝައުގުވެރިވި އެވެ.\nކޮފީ ބޯ މީހުންގެ އާބާދީ ރާއްޖޭގައި ވެސް ނިސްބަތުން ބޮޑެވެ. އެހެންވެ އިތުރަށް މިކަން އަހަރެމެންގެ ތެރޭގައި އޮތް ގޮތް ހޯދާލަން ނިންމީ ކުޑަކުޑަ ދިރާސާއެއް ކޮށްލާށެވެ.\nކޮފީ ބޮނީ ކިހާ އާންމުކޮށް ހެއްޔެވެ؟ އާންމުކޮށް ބޯލާ ކޮފީތަށި މިސް ވެއްޖެ ނަމަ އެއްވެސް ތަފާތެއް ފާހަގަވޭ ހެއްޔެވެ؟\nމި ސުވާލުތައް އަމާޒުކުރީ އޭޑީކޭ ހޮސްޕިޓަލުގެ ހެނދުނު ޝިފްޓުގައި މަސައްކަތު ނިކުތް ފަންސާހަކަށް ނަރުހުންގެ ތެރެއިން އުމުރުން 34 އަހަރުން ދަށުގެ 25 ނަރުހުންނަށެވެ. މީގެ ތެރެއިން ކޮފީ ބޯ ކަމަށް ބުނީ 18 ނަރުހެކެވެ. އަދި އާންމުކޮށް ދުވާލަކު ދެ ތަށި ކޮފީ ބޯ 8 ނަރުހަކު ހިމެނުނެވެ. ދެން ތިބީ ދުވާލަކު އެއް ތަށި ނޫނީ އެއަށްވުރެ މަދުން ކޮފީ ބޯ މީހުންނެވެ.\nމި ނަރުހުންގެ ތެރެއިން ދުވާލަކު ދެ ތަށި ކޮފީ ބޯ ކަމަށް ބުނި ނަރުހުން ކިޔައިދިން ގޮތުގައި، އެމީހުން ކޮފީ ތަށި މިސް ކޮށްލަން އެއްގޮތަކަށް ވެސް ބޭނުމެއް ނޫނެވެ. ހެނދުނު ޝިފްޓަށް ނިކުންނަ ނަމަ، ދުވާލު ފެށެނީ ހޫނު ކިރު ކޮފީއަކުން ކަމަށެވެ. ހެނދުނު ކޮފީ މިސް ވެއްޖެ ނަމަ، ކޮފީ ނުބޯހާ ހިނދަކު އެ ދުވަސް ވަރަށް "މޫޑީ" ހެން ހީވާ ކަމަށް މި ހުރިހާ ނަރުހުން ވެސް އެއްބަސްވި އެވެ. މި ނަރުހުން އާންމުކޮށް ދެ ވަނަ ކޮފީއެއް ބޯލަނީ މަސައްކަތުގެ ބުރަ ފިލުވާލައި، ގައިގައި ވަރު ޖައްސާލުމަށް ހަވީރު ގަޑީގަ އެވެ. ނޫނީ ޑިއުޓީ ނިންމާލައި ގެއަށް ގޮސް ތާޒާވެލުމަށެވެ.\nދުވާލަކު އެއް ކޮފީން ފުއްދާލާ ނަރުހުން ބުނީ، އެ ކޮފީ ތައްޓަކީ ހެނދުނުގެ ކޮފީ ކަމަށެވެ. އަދި އެއީ "މަސްޓެއް" ކަމަށެވެ.\nކޮފީ ބުއިމުން ބޮލުގެ ރިހުން ރަނގަޅުވޭތަ؟\nސާވޭގައި ބައިވެރިވި ނަރުހުންގެ ތެރެއިން ގިނަ ނަރުހުން އެއް ކަމަކަށް އެއްބަސްވެ އެވެ. މާބޮޑަށް ބޮލުގައި ރިއްސާ ނަމަ، ނޫނީ ބޮލަށް ބަރުވެ، މީހާ މާ ބޮޑަށް ވަރުބަލިވާހެން ހީވާ ނަމަ، ކަޅު ކޮފީއެއް ބޯލުމުން ރިހުން ކެނޑިގެންދާ ކަމަށް އެމީހުން ބުންޏެވެ.\n"ކޮފީ ނުބޮއެފިއްޔާ ހެޑޭކެއް އާދޭ. އެހެންވެ މޯނިންގް ކޮފީ މިސް ނުކޮށް ގަވާއިދުން ބޮވޭތޯ އަބަދުވެސް ބަލަން،" ދިވެހި ނަރުހަކު ބުންޏެވެ.\n"މަސައްކަތުގަ އުޅޭ އިރު ބޮޑަށް ބޮލުގައި ރިއްސައިފި ނަމަ، ސްޓްރޯންގް ކޮފީއަކުން ރިހުން ދުއްވާލެވޭ. އެކަމަކު ވަރަށް މަސައްކަތް ކުރަން ނައިޓް ޝިފްޓުގަ ކޮފީ ނުބޮއެ ވޭތޯ،" އެހެން ނަރުހަކު ބުންޏެވެ.\nމިކަމާ ބެހޭގޮތުން ޖާނަލް އޮފް މެޑިސިންގެ ދިރާސާގައި ބުނެފައިވަނީ، ކޮފީ ނުވަތަ އެނޫން ވެސް، ކެފެއިން އެކުލެވޭ ބުއިންތައް ބޭނުން ކުރާ މީހެއް ނަމަ މައިގްރޭންގެ ރިހުން ބޮޑުވާހެން ހީވާނެ ކަމަށެވެ. އެކަމަކު ކޮފީ ނުވަތަ ކެފެއިން އަކީ ސީދާ މައިގްރޭންގެ ސަބަބެއް ކަމަށް އެ ބުނެފައެއް ނެތެވެ.\nއެހެންވީމާ، ކޮފީ ބޯ މީހެއް ނަމަ ބޮލުގައި ރިހެން ފެށުމުން ކޮފީއަކުން އެ ތަދު ފިލާހެން ހީވާ ނަމަ އޭގެ އަނެއް ކޮޅަށް ވެސް ވިސްނެން އެބަ އޮތެވެ. މީގެ މުހިއްމު ކަމަކީ މާ ބޮޑަށް ބޮލުގައި ރިއްސާ ނަމަ އަމިއްލަ މީހާގެ ހަށިގަނޑަށް އަންނަ ބަދަލުތަކާ އެއްވަރަށް ވަކި ކޮންޓްރޯލެއްގައި ކެފެއިން ބޭނުންކުރާ މިންވަރު ހިފެހެއްޓުމެވެ. ކޮފީ އެޑިކްޝަނަކީ ވެސް ދިރާސާކޮށް ޔަގީން ކުރެވިފައިވާ ހަގީގަތެކެވެ. އެހެން ވެއްޖެ ނަމަ، ހަށިގަނޑުން ކެފެއިން މަދުވާން ފެށުމުން ބޮލުގައި ރިއްސައި މޫޑީވެ ވަރު ދެރަވާހެން ވެސް ހީވާނެ އެވެ. މިއީ ކެފެއިން ވިތުޑްރޯވަލް އެވެ. މި ހުރިހާ ކަމެއް، ކޮފީއެއް ބޯލުމުން ލުއިވެ އެވެ.


Hamalaadheyn sifainge meehaku ishaaraatheh nukurey: Lanka askariyya\nދުނިޔެ - ލަންކާ މުސްލިމުންނަށް ހަމަލާދިނުން\nވީޑިއޯއިން ފެންނަނީ ސިފައިންގެ މީހާ ކަމަރު ހެޔޮވަރުކޮށްލާ މަންޒަރު\nހަމަނުޖެހުން ހިންގަން އަސްކަރިއްޔާގެ އެއްބާރުލުމުއް ނުދޭނެ\nކ. މާލެ 18 މެއި 2019 | ހޮނިހިރު 08:40 11,294\nހަމަލާތަކަށް ފަހު ލަންކާ ސިފައިން ފޯރިމަރަނީ - ޝުއައިބް މުހައްމަދު އިގްބާލް\nމިސްކިތަކަށް ހަމަލާދޭން އިޝާރާތް ކުރި ކަމަށް ވީޑިއޯއިން ފެންނަ ސިފައިންގެ މީހާ، ހަމަލާދިން މީހުންނަށް އެއްވެސް އިޝާރާތެއް ނުކުރާކަމަށް ލަންކާ އަސްކަރިއްޔާއިން ބުނެފިއެވެ.\nސީސީޓީވީ ވީޑިއޯއިން ފެންނަނީ ސިފައިންގެ މީހާ އަތުން އިޝާރާތެއް ކުރާތާ ހިނދުކޮޅެއް ނުވަނީސް ބަޔަކު އައިސް ގެއަކަށް ހަމަލާދޭ މަންޒަރެވެ. ލަންކާ އަސްކަރިއްޔާގެ ކޮމާންޑަރު މަހޭޝް ސެނަނަޔަކެ ވިދާޅުވީ ސިފައިންގެ މީހާ އަތުން އިޝާރާތެއް ނުކުރާ ކަމަށާއި، ވީޑިއޯއިން ފެންނަނީ ސިފައިންގެ މީހާ އޭނާގެ ބަޑީގެ ކަމަރު ހެޔޮވަރު ކޮށްލާތަން ކަމަށެވެ. ސެނަނަޔަކަ ވިދާޅުވީ އަސްކަރިއްޔާއިން މި ނިންމުމަށް އައިސްފައިވަނީ ވީޑިއޯ އެތައް ފަހަރަކު އެނަލައިޒް ކުރުމަށް ފަހުގައި ކަމަށެވެ.\nލަންކާގެ މުސްލިމުންނަށް ދިން ހަމަލާތަކުގައި އަސްކަރިއްޔާގެ އިހުމާލެއްވާ ކަމަށް ބުނެ ދައްކާ ވާހަކަތައް ހަރުކަށި އިބާރާތުން ކުށްވެރި ކުރަމުން ސެނަނަޔަކަ ވިދާޅުވީ ސިފައިން އެއްވެސް ކަހަލަ ހަމަނުޖެހުމަކަށް އެއްބާރުލުމެއް ނުދޭނެ ކަމަށެވެ. ހަމަލާތައް މިހާރު ކޮންޓްރޯލް ކުރެވިފައިވާ ކަމަށާއި، އިތުރު ހަމަނުޖެހުމަށް ފުރުސަތު ނުދިނުމުގެ ގޮތުން އެކި ސަރަހައްދުތަކުގައި ސިފައިންގެ އަދަދު އިތުރުކޮށްފައިވާ ކަމަށް ވެސް ސެނަނަޔަކަ ވިދާޅުވިއެވެ.\nމުސްލިމުންނަށް އަމާޒުކޮށް މިދިޔަ ހަފުތާގައި ލަންކާގައި ދިން ހަމަލާތަކުގައި މިސްކިތްތަކަށާއި މުސްލިމުންގެ ގެދޮރާއި ވިޔަފާރިތަކަށް ހަމަލާދީފައިވެއެވެ. ހަމަލާތަކުގައި އެކަކު މަރުވެފައިވާ އިރު، މިހާތަނަށް 100އަށް ވުރެ ގިނަ މީހުން ފުލުހުންގެ ބެލުމުގެ ދަށަށް ގެނެވިފައިވާ ކަމަށް އެ ގައުމުގެ މީޑިއާތަކުން ރިޕޯޓް ކޮށްފައިވެއެވެ.


Firumaaladheyshey, Episode 56\n28 އޮކްޓޯބަރ 20185ކޮމެންޓް\nސަވާނާގެ އަމަލުތައް ހުރިގޮތުން އިންމައަށް ނުހަނު އުނދަގޫތަކެއްވާކަން، ރާނިޔާއަށް އިނގެއެވެ. އެއްޗެއް ނުބުންޏަސް، އެކަމުން ސަލާމަތްވާން، އިންމަ އެއިނީ ކެތް މަދުވެފައެވެ. ނިކަން ރުޅިގަދަވެފައި ރާނިޔާ ޑައިލް ކޮށްލިއެވެ. ސަވާނާވެސް އިންމަވެސް އެތިބީ ރާނިޔާގެ އަޑުއިވޭ ހިސާބުގައެވެ. ދާދިގާތުގައެވެ.\nފޯނު ރިންގުވެއެވެ. މާޔާއަށް އުނދަގޫވެއެވެ. އެގުޅަނީ މަންމަކަން އެނގިހުރެވެސް އީތަން މިރޭ ހިތްވަރުއެކުރަނީ ފޯނު ނުނެގުމަށެވެ.\n"ކުޑަކުޑަކަމަކާއި ތިވަރަށް ރުޅިއަންނާކަށް ނުވާނެ..؟ މަންމައަށް އިނގޭތަ، މިތަނުގައި ހިނގާކަންކަން.. އެންމެ ފަހަރަކުވެސް ފޯނަށް ޖަވާބުދީބަލަ.. އޭރުން މަންމައަށް އިނގޭނެ އީތަން ހުރީ މިގޭގައިކަން.. ދަރިން ގެއަށް ނިދަން ނައުމަކީ މައިންބަފައިންނަށް އުނގަދޫވާނެކަންކަން.. ކޮންމެވެސް ދުވަހަކުން އީތަންއަށްވެސް އެކަން ޔަގީންވާނެ" ޒިޔާންގެ ކޯލަށްފަހު އީތަންގެ މޫޑް ވަރަށްބޮޑަށް ބަދަލުވެއްޖެއެވެ. ދުވަހެއްގައިވެސް މާޔާއާއިމެދު އެފަދަ ޝަކުވާއެއް ކުރުމަށްވެސް އީތަންއަށް ފުރުޞަތެއް ލިބިފައެއްނެތެވެ. ނަމަވެސް މިރޭ އިވުނު އަޑު އީތަންގެ އުފާވެރިކަން ފަނޑުކޮށްފިއެވެ. އީތަންގެ ޖީބުން ފޯނު ނެގުމަށްފަހު، ކޯލް ރިސީވްކުރީ މާޔާއެވެ.\n"ހަލޯ ދަރިފުޅާ..! ކިތައް ފަހަރު މެސެޖްކޮށްފިން؟ ސަވާނާ އެބައިން ދަރިފުޅާއި ބައްދަލުކޮށްފައިނޫނީ މިގެއިން ނުނިކުންނަން.. މަންމައާއި ބައްޕައާއި މިތިބީ ނުނިދިފައި.. ނިކަން އަވަހަށް ގެއަށް އައިސްދީބަލަ" ރާނިޔާގެ އަޑު ކަންފަތުގައި ޖެހުމާއެކު އީތަންއަށް ފޯނު ދިއްކޮށްލަން، މާޔާ ހަރަކާތްކޮށްލާން އުޅުނުވަގުތު، ދެން އިވުނު ނަމެއްގެ ސަބަބުން މާޔާގެ މޫނުމަތީގެ ކުލަވަރު ބަދަލުވެއްޖެއެވެ.\n"މަންމަ ހާސްނުވޭ! ލަހެއްނުވާނެ.. ވީއެންމެ އަވަހަކަށް އީތަން، ގެއަށް މިފޮނުވަނީ" ރާނިޔާ ބުނެފާނެ އެއްޗަކަށް އިންތިޒާރުކުރުމެއްނެތެވެ. ފޯނު ކަނޑާލީ މާޔާއެވެ.\nދެއްކި ވާހަކަ އަޑުއިވުނެވެ. ނަމަވެސް އިތުރަށް ބުނާނީ ކީކޭ ހެއްޔެވެ؟ ރާނިޔާ ވާހަކަދެއްކީ އޭނާގެ ފިރިހެން ދަރިފުޅާއެވެ. ފޯނުން އަޑުއެހީ އެދަރިފުޅުގެ ލޯބިވެރިޔާއެވެ. އަޑުއިވުނީ ދިރިއުޅުމުގައި ވިހައަކަށްވުރެން ހިތި ޒަހަރެއްފަދަ ޚަބަރެކެވެ.\nމެންދަމުންއަލިވެ އެކެއްޖެހުމާއި ގާތްވެއްޖެއެވެ. މިވަގުތު އީތަންހޯދަން ސަވާނާ އަންނާންޖެހޭ ސަބަބެއް އެބައޮތް ހެއްޔެވެ؟ ސަވާނާ މާލޭގައި އުޅޭޚަބަރު މާޔާއަށް ނޭގިއޮތީ ކީއްވެހެއްޔެވެ؟ އެކަން އީތަން ސިއްރުކުރީ ހެއްޔެވެ؟\n"ކިހިނެއްވީ؟ މަންމަ ކީކޭބުނީ؟ މަންމަ ބުންޏަސް އަހަރެން މިރޭ ގެއަށްދާނީ، ދާން ބޭނުންއިރަކުން" ގޮތްދޫނުކުރާ ރާގެއްގައި އީތަން ބުންޏެވެ.\n"ހަމަ މިހާރު އީތަން ގެއަށް ދާންވީ! ޖަސްޓް ލީވް މީ އެލޯން" މާޔާ ބުނެލި ޖުމުލައިގެ އިހުސާސް އީތަންގެ ހިތުގެ އެންމެފުނަށް އަސަރުކޮށްލިއެވެ.\n"ކިހިނެއްވީ ޕްރިންސެސް؟ މަންމަ ކީކޭ ބުނީ؟ ބޭބީ އެއްވެސް އެއްޗެއް ބުނިފަހުން، މަންމަ އެއްޗެއް ބުނާން ފުރުސަތެއް ނުދީ ފޯނު ކަނޑާލީ.. އެހެންވީމައި މަންމަ އެބުނިއެއްޗެއް ބުނާނީ އަހަރެން ކަމަށްހީކޮށް.. ޓެލް މީ ނައު.. ޕްލީޒް.. ކިހިނެއްވީ؟" މާޔާ ދިއްކޮށްލި ފޯނުގައި އީތަން ހިފިއެވެ.\n"ކަންކަން ސިއްރުކުރަނީ އަހަރެންތަ؟ ނުވަތަ އީތަންތަ؟ އޭނައަކީ އެވަރުގެ މުހިއްމު މީހެއްކަމަކަށް އަހަރެން ހިޔެއްނުކުރަން.. ކޮންމެފަހަރަކު އީތަން ދައްކާ ހުރިހައި ވާހަކައެއް ގަބޫލުކުރަނީ ވަރަށް ލޯބިވާތީ.. ޝައްކެއްވެސް ނުކުރަން.. އެކަމެއް ނިމުމަށްފަހު ޝަކުވާއެއްވެސް ނުކުރަން.. އަހަރުމެން ދެމީހުންގެ ދެމެދަށް ސަވާނާއަށް ނުވަދެވޭނެ ދުވަހެއް އަންނާނެތަ؟ މިކަމުން ސަލާމަތްވާނެ ދުވަހެއް ބުނެދީބަލަ" ސަވާނާގެ ނަން މާޔާ ބުނެލުމާއެކު ދެބުމަ ގޮއްޖަހައިލާފައި އީތަންއަށް ބަލައިލެވުނެވެ. މާޔާގެ މޫނުގެ ދެފަރާތުގައި ހިފަހައްޓާލެވުނީ ތަންކޮޅެއް ބާރަށެވެ. ވެގންއުޅޭގޮތެއް ބުނެދިނުމަށް އީތަންއެދުނީ އަމުރުވެރި ރާގެއްގައެވެ. ނުހަނު ލޯބިން މާތަން ފޮޅުވަން، އީތަން ބޭނުންވި ވަގުތެއްގައި ހީވެސްނުކުރާވަރުގެ ޠޫފާނެއް ކުރިމަތިވީއެވެ. އީތަންގެ މަންމަގެ މެސެޖް ވަރަށް ފުރިހަމައަށް މާޔާ ރައްދުކޮށްލިއެވެ. އީތަންގެ ސިކުނޑިއާއި ލޭނާރުތަކުގައި އެވަގުތު ދަތުރުކޮށްލި އޮއެވަރެއް ބުނެދޭން އީތަންއަށްވެސް ނޭގެއެވެ. ގަބޫލުކުރާން ވަރަށް އުނދަގުލެވެ. ނަމަވެސް މަންމަ ނުބުނާއެއްޗެއް މާޔާ ނުބުނާނެކަން އީތަންއަށް ޔަގީނެވެ. ސުވާލަކީ ދަންވަރުގެ އެވަގުތުގައި ބޮޑުދޮގެއް ހަދައިގެން އީތަން ގެއަށް ގެންދާން މަންމަ ބޭނުންވެދާނެތޯއެވެ.\n"ލެޓް މީ ކޯލް މައި މަމް" ދަތްކުނޑިވިކާލާފައި އީތަން ބުނެލިއެވެ. ހަމަ އެސިކުންތުގައި މަންމައަށް ގުޅައިފިއެވެ. އީތަންގެ 'ހެލޯ'އާއެކު ރާނިޔާގެ ބަސްތައް އަމުނާލިއެވެ.\n"މަންމައާއި ބައްޕަ، ތިހައި ނިކަމެތިވީ ކޮންއިރަކު؟ ހަމަ މިހާރު އޭނާގެ އަތުގައި ހިފާފައި ނެރި ގެއިން ބޭރުކުރޭ! އަހަރެންގެ މައިންބަފައިންގެ ގެދޮރަށް ވަނުމަށް، އޭނާއަކަށްވެސް އޭނާގެ މައިންބަފައިންނަކަށްވެސް މިހާރަކު އަހަރެންގެ ހުއްދައެއް ނޯންނާނެ.. ދިހަވަރަކަށް މިނެޓްތެރޭގައި އަހަރެން އެބަދަން.. އެއިގެކުރީން އޭނަ ނެރި ބޭރުކުރޭ!" ބުނާން ބޭނުންއެތި ބުނެފައި އީތަން ފޯނު ކަނޑައިލިއެވެ. ރުޅިއައިސްފައިހުރި ވަރެއް ބުނެދެވޭނެ ހެއްޔެވެ؟ މާޔާގެ ސިކުނޑީގައި ސުވާލުތައް އެނބުރެނީއެވެ.\nކުއްލިއަކަށް އީތަންހިފީ، މާޔާގެ އަތުގައެވެ.\n"ކަމް ވިތް މީ"މާޔާގެ މޫނަށްވެސް ބަލައިނުލައި އީތަން ބުނެލިއެވެ. އެނޫން އެއްވެސް އެއްޗެއް ނުބުނެއެވެ.\nއީތަން އެގެއިން ނިކުތީ މާޔާގެ އަތުގައި ހިފައިގެންނެވެ. ސައިކަލް ކައިރިއަށް ގެންގޮސް، އެދުނީ އެއަށް އެރުމަށެވެ. ދަންވަރުގެ ވަގުތައްވާތީ، މަގުތައް އީތަންއަށްޓަކައި ހުސްކޮށްލާފައި އޮތްފަދައެވެ. ދުއްވާއެއްޗެހި ވަރަށް މަދު ވަގުތެކެވެ. ބާރަށް ދުއްވާން ފުރުސަތުލިބުނު ސަބަބަކީވެސް އެއީއެވެ.\nޓީވީ ހުޅުވާފައި ހުއްޓަސް، އެއިން ދައްކާ އެއްޗެއް ދޭހައެއްނުވެއެވެ. ވިސްނުން ދަތުރުކުރަނީ މުޅިން އެހެން މަންޒިލެއްގައެވެ. ގިޔާދާގެ ހަރަކާތްތައް ހުރިގޮތުން ނަވީންގެ ބޮލަށް އުނދަގޫވެގެން ދެތިންފަހަރަކު، ތަންކޮޅެއް ބާރަށް އެއްޗެހިވެސް ބުނެފިއެވެ.\n"ތަނެއްގައި އިށީނދެ އިނދެގެން ތިވައްތަރުޖެއްސިއްޔާ އެހެން މީހުންގެ ބޮލަށް ތަންކޮޅެއް ފަސޭހަވާނެ.." ހިތްހަމަނުޖެހިފައި ނަވީން ބުނެލިއެވެ. ޓީވީ ކުރިމަތީން ހުރަސްކަނޑަމުން، ރާނިޔާ ދެކޮޅަށް ހިނގާތާ ކިތަންމެ އިރެކެވެ. ސަވާނާއަށް ވީގޮތެއް ނޭގިގެންނެވެ. ފޯނު ނިވައިނުލާށޭ ބުނީމައިވެސް، ފޯނުވެސް ނިވައިލައިފިއެވެ.\n"އެބައިނގޭދޯ އެގޭގައިކަންވީ.. އެމީހުންނަކަށް ނުކެރޭނެ މިދަންވަރުގައި ސަވާނާ އެގެއިން ނެރެ ބޭރުކުރާކަށް.. އެވަރުގެ ގަޓެއް ހުރިމީހަކު އެގެއަކު ނޫޅޭނެ.. ރާނިޔާ އެކަން ކުރާނެނަމަ، މެންދަންވަންދެން ސަވާނާއަށް އެގޭގައި ނުހުރެވޭނެ.. އެވަރު ވިސްނާނެ ތެތްކަމެއް ގިޔާދާގެ ސިކުނޑީގައި ނެތިއްޔާ، އަހަރެން ބުނާނެ އެއްޗެއް ދެން ނެތް! މަގޭ ބޯހަލާކު! ނިދިއައިސްގެން އިނދެވެނީއެއް ނޫން.. ކޮޓަރިއަށް ދިޔަދިނީއެއް ނޫން.. މިތާއޮވެގެން އެސްފިޔައެއް ޖަހައިލިޔަދިނީއެއް ނޫން" ނިދިއައިސްގެން ނަވީން ރުޅިގަދަވަނީއެވެ.\n"އަދިވެސް އެމީހުންގެ ދިފާޢުގައި..؟ ރާނިޔާއަކީ ނަވީން ހީކުރާވަރުގެ މާ، މާތްމީހެއް ނޫން.. އޭނާ އަހަރެންގެ ދަރިއަށް ކޮންމެފަދަ ގޮތެއްވެސް ހަދާފާނެ.. އަހަރެން ވަރަށް ހާސްވޭ.. މަށަކަށް ލާހިކެއް ނޫން އެމީހުންނަށް ގުޅާކަށް.. އަޅެ ނަވީން ގުޅާބަލަ" ވަރަށް އާދޭހާއެކު ގިޔާދާ އެދުނެވެ. ނަމަވެސް ފާޅުގައި ނަވީން އެކަމަށް އިންކާރުކުރިއެވެ. ހިތްހަމަޖައްސައިލައިގެން ނިދަން ދިއުމަށް ގިޔާދާއަށް ނަސޭހަތްދިނެވެ.\nސައިކަލުން ފޭބުމަށްފަހުގައިވެސް އީތަން ހިފީ މާޔާގެ އަތުގައެވެ. އެންމެ ހިނދުކޮޅަކަށްވެސް ދޫކޮށްލާން ބޭނުންނުވާހެން ހީވެއެވެ.\n"ކީއްކުރަންތަ ތިއުޅެނީ؟ އަހަރެން ގޮވައިގެން ތިޔައައީ ކީއްވެގެން؟ ކީއްކުރަން؟ މަންމަވެސް އުޅޭނެ.. ނުކެރޭނެ!" މާޔާގެ ސިކުނޑީގައި ބޮނޑިވެފައި ހުރި ސުވާލުތަކުން ބައެއްސުވާލު ހުޅުވައިލިއެވެ. އަނގަ ހިމޭނުންލައިގެން ހުރެވޭވަރަށްވުރެން އީތަންގެ ހަރަކާތްތައް ތަފާތެވެ. މާޔާގެ އަޑެއް އީތަންއަށް އިވޭހެން ހީވެސްނުވެއެވެ.\n"ގުޅާބަލަ އިންމައަށް! ގައިމުވެސް ހަރިކަށިކޮށް މީހަކާއި އަނގައިންވެސް ބުނާނެ މީހެއް ނޫން އެއީ..! އަހަންނަށްޓަކައިވެސް ގުޅާލަދީބަލަ.. މައި ލަގޮނޑިއަށް ކެތްވާނެތަ؟" ދެއަތް ޖޯޑްކޮށްލާފައި ނަވީންގެ ކުރިމައްޗަށް ގިޔާދާ ހުއްޓުނެވެ.\n"ކަންތައް މާބޮޑުކޮށްލައިގެން ތިއުޅެނީ.. މިތަނުގައި އުޅުނަސް ގިޔާދާއަކީ ތިވަރުން ސަވާނާގެ ކަންކަމަށް ސަމާލުކަންދޭ މީހެއްނޫން.. ކިތައް ރޭ ކްލަބްތަކަށް ދެމިފައި އޮއްވައި އޭނާ ރައްޓެހީން މިގެއަށް ގެންނަނީ؟ ތިބުނާ މައިވަންތަކަށް ކޮބައި؟ ލަނގޮޑި ނެރެ ބޭރުގައި ބާއްވާފަތަ، އެތަންތަނަށް ސަވާނާ ފޮނުވަނީ؟" މިފަހަރު ނަވީންގެ އަޑު މާބޮޑަށްވެސް ހަރުކަށިވެފައި ރާގު ތަފާތެވެ. ހިތްހަމަނުޖެހުމާއެކު ނަވީންގެ މޫނަށް ބަލައިލާފައި ފުރަގަސްދިނީ ގިޔާދާ ހިތްހަމަނުޖެހުނީމައެވެ. އެފަދަ ވަގުތެއްގައި ދެމަފިރިންގެ ޒުވާބުފަށަން ގިޔާދާ ބޭނުންނުވީއެވެ. ގޮތްދޫކުރާން މަޖުބޫރުވީއެވެ.\nގޭތެރޭގެ ދޮރު ހުޅުވުމާއެކު ތިން މީހުންވެސް ދިޔައީ ސިއްސައިގެންނެވެ. ކަޅު ޓީޝާޓަކާއި ނޭވީބްލޫ ޖީންސްގައި އީތަން ކިތަންމެހާވެސް ފުރިހަމައެވެ. ހިނިތުންވަމުން ސަވާނާއަށް ތެދުވެވުނީ އޭނާއަށް ކާމިޔާބުވެއްޖެކަން އެހެންމީހުންނަށް ސާބިތުކޮށްދިނުމަށެވެ. އަނގަހުޅުވާނުލެވި އުޅެނިކޮށް، ފެނުނީ އަންހެން ކުއްޖެކެވެ. ދެބުމަ ގޮއްޖަހައިލައިފައި ސަވާނާއަށް ބަލައިލެވުނެވެ. ދެލޯ ބޮޑުވީ، އެކުއްޖެއްގެ ފުރިހަމަ ސޫރަ ފެނުމުންނެވެ. ނަމަވެސް ހިނދުކޮޅެއްގެތެރޭގައި ސަވާނާގެ ސިކުނޑިއަށް އޭނާގެ އަމިއްލަ ބާރުގަދަކުރިއެވެ.\nގޭދޮރުމައްޗަށް އެރިއިރު މާޔާހުރީ އީތަންގެ ފުރަގަހަށްވަދެ ނިވައިވެގެންނެވެ. މާޔާ ފެނުމާއެކު އިންމައާއި ރާނިޔާއަށް ކޮޅަށް ތެދުވެވުނެވެ. އިންމަގެ މޫނުމަތީން އުފާވެރިކަމުގެ ހިނިތުންވުން ބަބުޅާލިއެވެ. ނަމަވެސް ރާނިޔާއަށް ބަލައިލެވުނީ ސުވާލުގެ ނަޒަރަކުންނެވެ. ދުވަހަކުވެސް ރާނިޔާއަށް މާޔާ ފެނިފައެއް ނުވެއެވެ. ނަމަވެސް އީތަންއާއެކު އިންމައަށް، މާޔާވަނީ ފެނިފައެވެ. ފޯނުން ވާހަކަވެސް ދެކެވެއެވެ.\n"ދަރިފުޅާ..! މީ.. މި.. މި.. ސަވް!" ތަންކޮޅެއް ޖޯޝުގައި ދަރިފުޅާއޭ ގޮވައިލެވުނަސް، ސަވާނާގެ ނަން ރާނިޔާއަށް ބުނެވުނީ ވަރަށް އުނދަގުލުން، އަދި ވަރަށް މަޑުމަޑުންނެވެ. އީތަންގެ އަތުން ހަރަކާތްކޮށްލީ މަންމަ އެއްޗެކޭ ނުބުނެ ހުރުމަށެވެ.\nސިޓިންރޫމްގެ މެދާއި ހަމައަށް އާދެވުނުއިރުވެސް މާޔާގެ އަތުން އީތަން ދޫކޮށްނުލައެވެ. ސިޓިންގރޫމްގެ މެދާއި ހިސާބުގައި ހުރި، ކުޑަމޭޒު ކައިރިއަށް ހުއްޓި، މާޔާގެ ފުރަގަހަށް އަތް ލައްވާލާފައި، އެއް އަރިމައްޗަކުން އީތަން ބައްދައިލިއެވެ. މާޔާ ހުރީ އިސްޖަހައިގެންނެވެ. އިންތިހާއަށް ލަދުގަތްފައެވެ. ފުރަތަމަ ފަހަރަށް އީތަންގެ މައިންބަފައިންގެ ކުރިމަތީގައި ހުއްޓިލަންޖެހުނު ގޮތުންނެވެ.\n"މިއީ މާޔާ! އަހަރެންގެ ހިތް!" މޭގައި އަތް އަޅާފައި އީތަންބުނެލީ ސަވާނާއަށް ބަލައިލާފައެވެ.\n"އަހަރެންގެ ފުރާނައަށްވުރެންވެސް، މާޔާ ދެކެ ލޯބިވޭ.. ދެވަނަ އަންހެނަކަށް ރުހުމުގެ ލޮލަކުން އަހަރެން ބަލައިވެސް ނުލާނަން.. އަހަރެންގެ ހިތާއި ހަށިގަނޑުގެ ކޮންމެ ގުނަވަނެއް އަހަރެން އަދިޔާކޮށްފައިވާނީ މާޔާއަށް.. މިނޫން އަންހެނަކުދެކެ އަހަރެން ދުވަހަކުވެސް ލޯބިނުވަން.. ނުވެސް ވާނަން! އަހަރެންގެ ނަޒަރުގައި މާޔާއަށްވުރެން ފުރިހަމަ، ރީތި އަންހެނަކުވެސް ނުވޭ!" އެންމެންގެ ކުރިމަތީގައި އީތަންގެ ލޯބި ދިފާޢުކޮށް އޭނާގެ ލޯބި ހާމަކުރިއެވެ.\nބައްޕައަކު ދަރިއަކަށްޓަކައި އެވަރުގެ އުފަލެއްވެފައި ހުއްޓައި ފިލްމެއްގެ މަންޒަރަކުންވެސް ރާނިޔާއަށް ފެނިފައެއް ނުވެއެވެ. އުފާވެރިކަމުގެ ކަރުނަ އިންމަގެ ލޮލުން ވެއްޓެނިކޮށް މިނޫނީ ރާނިޔާއަށް ފެނިފައެއްނުވެއެވެ. ކިޔަމަންތެރިކަމާއެކު އިސްޖަހައިލައިގެން، ހުރި މާޔާއަށް ރާނިޔާ ބަލައިލިއެވެ. ފައިންފެށިގެން ބޮލަށެވެ. ވަކިވަކީން ގުނަވަންތައް ހިތުދަސްކުރާންއުޅޭހެންވެސް ހީވިއެވެ. މުޅި ރޭގެ ނުތަނަވަސްކަން ފިލައި ހިގައްޖެކަން ކަށަވަރެވެ. ތެދެކެވެ. ރީތިކަމުގެ ނަމޫނާ އަންހެން ކުއްޖެކެވެ. ބުރުގާ ނާޅާއި ހުއްޓަސް ހަށިގަނޑުގެ ނުވަދިހަ ޕަސެންޓްވަނީ ނިވާކޮށްފައެވެ. ލަފާކުރެވޭގޮތުން ކަނދުރާއާއި ހަމައަށް ކޮށާލާފައިވާ ފަން އިސްތަށިގަނޑު އުފުލާލާފައި، އައްސާލާފައި އޮތްގޮތުން މާޔާގެ ތަނަވަސް ނިއްކުރިއާއި ސާފު މޫނުގެ އުޖާލާކަން ހާމަވެއެވެ. އިސްތަށިގަނޑު ރީތި މުށިކުލައަކުން ހައިލައިޓްކޮށްލާފައިވުމުން، ރީތިކަމަށް މާޔާ ސަމާލުކަންދޭވަރު ހާމަވެއެވެ. ރޭގަނޑުގެ އެވަގުތުގައިވެސް މާޔާގެ އެތައް ސިފައެއް ރާނިޔާ ހިތުދަސްކޮށްލިއެވެ.\n"އަދި ތިޔަހެން ފުއްޕާފައި އަޔަސް އަހަރެން ބިރެއް ނުގަންނާނެ" ސަވާނާގެ އަޑު، ގޭތެރޭގެ ހިމޭންކަން ފޫދުއްވައިލިއެވެ. އެންމެންގެ ކުރިއަށް ނިކުމެ، އީތަންއާއި ކުރިމަތިލާން މަސައްކަތްކުރިއެވެ. ނިއްވާލާފައި އޮތް ފޯނު، އޮންކޮށްލިއެވެ. ބޭނުންވާ ޑްރާމާކުޅެވޭނެކަމަށެވެ.\n"މިގޭގައި ފުއްޕިއަސް، ނުފުއްޕިއަސް އަހަރެންގެ އަޑު ގަދަވާނެ.. ކަރުބުޑުން ތި ގޮތަށް އަޅޭއްލަވާނީ ކަލޭ ކަހަލަ ގޮތެއްފޮތެއް ނެތް މީހުން.. ކަލޭ އެތެރެއަށްވަނީވެސް އެހެރަ ދޮރުން.. ނިކުންނާނީވެސް ހަމަ އެދޮރުން.. ލަފުގަ ހިފާފައި ހޫރުވާނުލަނީސް ހަމަމިހާރު ނިކުމޭ!" ޝަހާދަތްއިނގިލިން އިޝާރަތްކޮށް އީތަން ދެއްކީ ގޭގެ މައިދޮރެވެ.\n"ނިކުންނާނަން.. ހަމަ އެދޮރުން ނިކުންނާނަން.. މަގޭ ގައިގައި އިނގިލިކުރި ޖައްސައިލިޔަސް ފުލުހުންނަށް ހުށަހަޅާނަން.. ކަލޭމެން އެކަކަށްވެސް އެއްގޮތެއްވެސް ނުހެދޭނެ.. މިހިރަ މުޑުދާރު އަންހެނާގެ ދިރިއުޅުން ފަނާކޮށްލާނަން.. މިދުނިޔޭގައި އަހަރެންގެ ކަރުބުޑުގައި ނާކާމިޔާބުގެ ރަހަ ލައްވާލި ހަމައެކަނި މީހަކީ، މިހިރަ ގޮތްކުޑަ އަންހެނާ.." އިޝާރާތްކޮށްލާފައިވާ، ސަވާނާގެ އިނގިލި އަމާޒުކޮށްފައިވަނީ މާޔާއަށެވެ.\n"ހަޑިމުޑުދާރު ދުލުން، މާޔާއަށް ނިސްބަތްކޮށް އެންމެ އެއްޗެއް ބުނެލިޔަސް..!" އީތަންގެ ރުޅިގަނޑު ކޮންޓްރޯލުން ނައްޓަފާނެތީ މާޔާ ބިރުގަތެވެ.\n"ނޯ ބޭބީ.. ޕްލީޒް! ހަމަޖެހިބަލަ! ކޮންމެ އެއްޗެއް ކިޔަސް، އެންމެ ރަގަޅު.. އެއްކަމެއްވެސް އޭގެ ސަބަބުން ބަދަލުނުވާނެ.." ވަރަށް މަޑުމަޑުން މާޔާ ބުނެލިއެވެ. ކެތްތެރިކަމުގެ ނަމޫނާއެކެވެ.\nއީތަންގެ މޭގައި މާޔާ ފިރުމާލި ގޮތާއި، އީތަންގެ މޫނަށް މާޔާ ބަލައިލިގޮތުން ރާނިޔާގެ ގައިން ހީބިހިނެގިއެވެ. ދަރިފުޅުގެ ނަސީބަށްޓަކައި ފުރަތަމަފަހަރަށް ﷲގެ ހަޟްރަތަށް ރާނިޔާ ޙަމްދުކުރިއެވެ. ދެފަރާތަކަށް ބޯ ހޫރުވާލައިފައި އީތަން މާޔާގެ ލޮލަށް ބަލައިލީ، އިޝްގުންފުރިގެންވާ ބެލުމަކުންނެވެ. އެމަންޒަރު ފެނުނު ކޮންމެ ލޮލެއް ދެލޯބިވެރިންނަށްޓަކައި ހެޔޮ ދުޢާކުރާނެއެވެ. ސަވާނާގެ އުނދަގުލުގެ އެއްވެސް އިޙްސާސެއް ރާނިޔާއަށް ކުރެވޭކަމުގެ އަލާމާތެއް ނުފެނެއެވެ. މާޔާއާއި އީތަންގެ ކޮންމެ ހަރަކާތަކަށް ރާނިޔާ އާޝޯޚްވެއްޖެއެވެ. އެދެކުދިންގެ ދެމެދަށް ވަންނާން އުޅެވުނީތީވެސް، އަމިއްލަ ނަފުސު ކުށްވެރިކުރެވިއްޖެއެވެ. ދެކުދިންގެ ކޮންމެ ބަލައިލުމަކީވެސް އެތައް ވާހަކަތަކެކެވެ. ބުއްދިއެއްހުރި މީހަކަށް އެތައް ޢިބްރަތެކެވެ.\n"ތިއާއިލާގެ ދުވަސް ދުއްވާލާނަން.. އަހަރެންގެ އަތުގައި ހުރި އެއްޗެހީގެ ކޮންމެވެސް މިންވަރެއް ކަލޭމެންނަށް މިހާރު ދައްކައިފިން.. ދެން ހުރި އެކަށްޗެއްވެސް ނުދައްކާނަން.. ހުރިހައި އެއްޗެއް ލީކްކޮށްލާނަން.." ރުޅިގަދަވެގެން ސަވާނާ ތުރުތުރުއަޅައެވެ. މާޔާއަށް ނޭގުނީ ސަވާނާ އެބުނި އެއްޗެކެވެ. އީތަންގެ މޫނަށް ބަލައިލެވުނީ އެހެންވެއެވެ.\n"އެއްކަމެއްވެސް ނުކުރެވޭނެ..ހަމަމިހާރު މިގެއިން ނިކުމޭ!" ދޮރާއި ދިމާއަށް އަތްދިއްކުރީ އީތަންއެވެ. ނަމަވެސް އެއީ އީތަންގެ އަޑެއް ނޫނެވެ. ބައްޕައަށް އެވަރުގެ ހިތްވަރެއް ލިބުނުކަމަށްޓަކައި އީތަން ފަޚުރުވެރިވިއެވެ. މިފަހަރު ހައިރާންކަން ލިބުނީ ސަވާނާއަށެވެ. ގަބޫލުނުކުރެވޭވަރު ކަމެއް ހިނގީތީއެވެ.\n"އަހަރެންގެ ބައްޕައަކީ އަހަރެންގެ ހީރޯ.. ބައްޕަގެ ކޮންމެ ލަފްޒަކީ އަހަންނަށް ދުނިޔެއެއްފަދަ އަގުހުރި އެއްޗެއް.. އެއަށް އިހްތިރާމްކޮށް ކަލޭ މިގެއިން ނިކުމޭ!" ރާނިޔާއަށް ދުނިޔެ ފެނިއްޖެއެވެ. ދެބަފައިންގެ ބަދަހި ލޯތްބެވެ. އީތަންއާއި މާޔާގެ ބާރުގަދަ އިޙްސާސްތަކެވެ. ފިރިމީހާއާއި ދަރިފުޅު، ރާނިޔާއަށްޓަކައި ދުނިޔެއާއި ހަނގުރާމަކުރާން ތައްޔާރަށް ތިބިކަން ސާފު ބިއްލޫރިކޮޅެއް ފަދައިން ފެނިއްޖެއެވެ.\n"ކުޅި ދައްކާލާނަން..!" ދެފަޔަށް ބާރުލާފައި ސަވާނާ ހިނގައިގަތީ ދޮރާއި ދިމާއަށެވެ. އޭނާގެ ފަހަތުން ގޮސް، ދޮރުތަޅުލީ އިންމައެވެ.\nކޮބާ 55 ވަނަ ބައި. އެއް ބަި ދޫކޮށްލާފައި\nވާވާ ހާދަ ރީއަޗޭ ...\nމިހާރު އެބަރަގަނޅުވޭ🙂ވަރަށް އުފާވެއްޖެ\nއޯ ވާއު ،،،،، ވާހަކަ ވވވވވވވ ރީތި،،،،، ތި ސަވާނާ އަށް ރަނގަޅު ފިލާވަޅެއް ނަަގައި ދޭން ވާނެ، އޭނަގެ މަންމައާ ބައްޕައައްވެސް


REPORT: Budget Bahus: Majileehuge Maalamun Dhakkaali Siyaasee Masrahu! - Vaguthu\nބަޖެޓް ބަހުސް: މަޖިލިހުގެ މާލަމުން ދައްކާލި ސިޔާސީ މަސްރަހު!\nރައްޔިތުންގެ މަޖިލީހުގައި ފުޅާ ދާއިރާއެއްގައި ކުރާ އެއް މަސައްކަތަކީ، ކޮންމެ އަހަރަކަށް ވެސް ލަފާކޮށް ސަރުކާރުން ހުށަހަޅާ ދައުލަތުގެ ބަޖެޓް ކަނޑައެޅުމެވެ. އެއީ މެމްބަރުންގެ މަސައްކަތުގެ ރޭޓް ވެސް އިތުރުވާ ކަމެކެވެ. ބަޖެޓު ބަހުސްގައި ބައިވެރިވާ މެމްބަރުން ގިނައެވެ. އެ މެމްބަރެއްގެ ދާއިރާ ތަމްސީލް ކުރެވެން އޮތް ވަރަކުން ކުރެއެވެ. ނަމަވެސް ބައެއް ފަހަރު ސިޔާސީ މަސްލަހަތު އިސްވެ، ބަޖެޓު މަސައްކަތުގައި ބައެއް މެމްބަރުން ނޫޅޭ ފަހަރު އާދެއެވެ. ސިޔާސީ މަސްރަހު އޮތް ގޮތެއްގެ ސަބަބުން ބަޖެޓަށް ވޯޓު ނުދީ، އޭގައި ބައިވެރިނުވެ ވެސް އެބަ ތިބެއެވެ.\nއަންނަ އަހަރަށް ލަފާ ކުރާ 34.7 ބިލިއަން ރުފިޔާގެ ބަޖެޓް ސަރުކާރުން މަޖިލީހަށް ހުށަހަޅާފައި މިވަނީ ވަރަށް ހައްސާސް ދަނޑިވަޅެއްގައެވެ. އާލަމީ ބަލިމަޑުކަމެއްގައި މުޅި ދުނިޔެ އޮއްވައެވެ. އޭގެ ސަބަބުން ދުނިޔޭގެ އިގްތިސާދު ހުއްޓި، ކޮންމެ ގައުމެއް ވަނީ އިގްތިސާދީ ތަދުމަޑުކަމެއްގައެވެ. ދިވެހި އިގްތިސާދަށް ވެސް އޭގެ ނުރަނގަޅު އަސަރު ކޮށްފައިވެއެވެ. ވިޔަފާރިތަކާއި ވަކިވަކި ފަރުދުންގެ މާލީ ހާލަތު ދަށްވެފައިވެއެވެ. ފަތުރުވެރިކަން ހުއްޓި، އިގްތިސާދަށް ވަންނަ ބޭރު ފައިސާ މެދުވެ، ދައުލަތުގެ އާމްދަނީ ދެގުނައަށް ވުރެ ބޮޑަށް ދަށްވީއެވެ. މި ހައްސާސް ދަނޑިވަޅުގައި ސަރުކާރުން މަޖިލީހަށް ފޮނުވީ، ފަހުގެ ތާރީހެއްގައި ހުށަހެޅި ޑެފިސިޓް އެންމެ ބޮޑު ބަޖެޓެވެ. ދަރަނި ބަޖެޓެކެވެ.\nމިދިޔަ ތިން ދުވަހު މަޖިލީހުގައި ކުރިއަށް ދިޔަ ބަހުސްގައި ބައެއް މެންބަރުން މި ކަންބޮޑުވުން ފާޅުކުރިއެވެ. އިދިކޮޅު ޕީޕީއެމް އާއި ޕީއެންސީގެ މެންބަރުންގެ އިތުރުން، ވެރިކަން ކުރާ އެމްޑީޕީގެ ބައެއް މެންބަރުން ވެސް އެ ކަން ފާހަގަކުރިއެވެ. ދިވެހި އިގްތިސާދަށް ފައިސާ ނުވަންނަ ކަމާއި ދިވެހި ދައުލަތުގެ ދަރަނި އިންތިހާއަށް ބޮޑުވެފައިވާކަން ދުނިޔޭގެ މާލީ އިދާރާތަކުން ފާހަގަކުރާ މި ދަނޑިވަޅުގައި، ބަޖެޓްގައި އިތުރަށް ހޭދަކުރަން އޮތް ފައިސާ ދަރަންޏަށް ލިބޭނެތޯ ގިނަ މެންބަރުން ސުވާލު ކުރެއްވިއެވެ.\nމި އިލްމީ ނުކުތާތައް ފާހަގަކުރެވެމުން ދިޔަ ފޯރިގަދަ ބަހުސްގެ ތެރެއިން ސިޔާސީ ރައްދު ދިނުމާއި ޒުވާބު ކުރުން ވެސް، އާންމުކޮށް ހިނގާ ސަގާފަތުގެ ތެރެއިން މި ފަހަރު ވެސް ފެނިގެން ދިޔައެވެ. ބަހުސް ނިމުނު އިރު ހާމަވި އަނެއް ކަމަކީ ރާއްޖޭގެ ސިޔާސީ މަސްރަހު މި ވަގުތު އެތުރިފައިވާ ގޮތެވެ.\nއެމްޑީޕީގެ ބައެއް މެންބަރުންގެ ހުއްޓުމެއް ނެތް ސަނާ ވަޒީރުންނަށް\nވެރިކަން ކުރާ މައި ޕާޓީގެ މެންބަރުން އެ ޕާޓީއަށް ނިސްބަތްވާ ސަރުކާރުގެ ވަޒީރުންނަށް ސަނާ ކިއުމަކީ ރާއްޖޭގެ ރައްޔިތުންގެ މަޖިލީހުގައި ވެސް އާ ކަމެއް ނޫނެވެ. ސަރުކާރުން ބަޖެޓް ފޮނުވުމުން އެ ބަޖެޓް އޮތް ގޮތަށް ފާސްކުރަން ވެރިކަން ކުރާ ޕާޓީގެ ބައެއް މެންބަރުން ވިދާޅުވާނެއެވެ. ބަޖެޓްގައި އެއްވެސް އުނި ކަމެއް ފާހަގަނުވެ، ފުރިހަމަ ބަޖެޓެއް ކަމަށް ވަކާލާތުކޮށް މާލީ ވަޒީރަށް ތައުރީފް ކުރައްވާފައި އެބަ ހުއްޓެވެ.\nމިދިޔަ ތިން ދުވަހު ހިނގި މަޖިލީހުގެ ޖަލްސާގައި މީގެ "ރިޕީޓް ޓެލެކާސްޓް" އެއް ފެނުނެވެ. އެމްޑީޕީގެ ބައެއް މެންބަރުން ވަނީ ބަޖެޓްގައި އެއްވެސް މައްސަލައެއް، އިސްލާހު ކުރަން ޖެހޭ ކަމެއް ނެތް ކަމަށް ވިދާޅުވެފައެވެ. ކޮވިޑް-19 ގެ ބަލިމަޑުކަމާއި އިގްތިސާދީ ތަދުމަޑުކަމުގައި ވެސް އުމްރާނީ ތަރައްގީގެ މަޝްރޫއުތައް ހުއްޓުމެއް ނެތި ކުރިއަށް ގެންދާތީ އާއި، އަންނަ އަހަރަށް ވެސް މަޝްރޫއުތަކެއް ކުރިއަށް ގެންދެވޭނެ ބަޖެޓެއް ފަރުމާކޮށްލުމުން އެނގިގެން ދަނީ، މާލީ ވަޒީރު އިބްރާހިމް އަމީރުގެ މޮޅުކަން ކަމަށް ވިދާޅުވިއެވެ.\nއައްޑޫ މަރަދޫ ދާއިރާގެ މެމްބަރު އިބްރާހިމް ޝަރީފް ވިދާޅުވީ ބަޖެޓް، މަޖިލީހަށް ގެނައީތީ ވެސް ފިނޭންސް މިނިސްޓަރު އަމީރަށް ސާބަސް ދަންނަވާ ކަމަށެވެ. ސަބަބަކީ މާލީ ހާލަތު ތަން ނުދޭތީ ނުވާނެއޭ ނުބުނެ، އޮތް ގޮތެއް ހޯދާފައިވެސް ދައުލަތަކުން ކުރަން ޖެހޭ ހަރަދުތައް ކުރުމަށް ބަޖެޓެއް އެކުލަވާލީތީއެވެ. އެ ބަޖެޓް އެކުލަވާލީ މާލީ އިދާރާތަކުން ދޭނެ ލަފާ އެނގިވަޑައިގެން ހުންނަވައިގެން ކަމަށް ވިދާޅުވިއެވެ. އެ ހާލަތުގައި ވެސް ފައިސާ ހޯދެން އޮތް ގޮތަކަށް ހޯދައިގެން ވެސް ދައުލަތް ދަމަހައްޓަން އަމީރު މަސައްކަތް ކުރައްވާ ކަމަށް އޭނާ ވިދާޅުވިއެވެ.\nއިހަވަންދޫ ދާއިރާގެ މެންބަރު މުހައްމަދު ޝިފާއު ވެސް ވިދާޅުވީ މި ބަޖެޓުން ފެނުނު އެއް ކަމަކީ މާލީ ވަޒީރު އަމީރުގެ ކުޅަދާނަ ކަން ކަމަށެވެ. ވަރަށް ބޮޑަށް ވަޒީރަށް ސަނާ ކިޔުއްވަމުން ވިދާޅުވީ މި ތަދުމަޑުކަމުގައި އެކި ގޮތް ގޮތުން ފައިސާ ހޯދައިގެން ވެސް ދާއިރާތަކަށް ބޭނުންވާ މަޝްރޫއުތައް މަޑުޖެހުމެއް ނެތި ކުރިއަށް ގެންދެވޭ ގޮތަށް ބަޖެޓެއް ހުށަހެޅުނީ ވަޒީރުގެ މޮޅު ކަމުން ކަމަށެވެ. ވަޒީރަށް އެތައް ފަހަރު މަތިން ޝުކުރު ވެސް އަދާ ކުރެއްވިއެވެ.\nއެމްޑީޕީގެ ބައެއް މެންބަރުންގެ ނުރުހުން އެ ޕާޓީގެ ވަޒީރުންނަށް\nސަރުކާރުގެ ވަޒީރުން ބައެއް މެންބަރުންނާއި ހާއްސަ ގުޅުން ބާއްވައި، އެކުވެރި މެންބަރުންގެ ދާއިރާގެ ކަންކަން އެކަނި ކުރިއަށް ގެންދާ ކަމުގެ ޝަކުވާ، އެމްޑީޕީގެ ބައެއް މެންބަރުން މަޖިލީހުގައި ކުރައްވަމުން ގެންދަވާތާ ދުވަސްތަކެއް ވެއްޖެއެވެ. ފިނޭންސް މިނިސްޓަރު އަމީރު ހުށަހެޅުއްވި ބަޖެޓްގެ ބަހުސްގައި އަނެއްކާ ވެސް އެމްޑީޕީގެ ބައެއް މެންބަރުން ކުރެއްވީ އެ ޝަކުވާއެވެ. ބަޖެޓްގައި ދާއިރާތަކުގެ މެދުގައި ތަފާތުކޮށްފައި އޮތް ކަމުގެ ޝަކުވާއެވެ. އެކުވެރި މެންބަރުންގެ ދާއިރާގެ ކަންކަން ބަޖެޓްގައި ހިމެނިއިރު، އޭގެ ތެރެއިން ގިނަ ކަންކަމަކީ އާމްދަނީއެއް ލިބޭ އިގްތިސާދީ ހަރަކާތްތަކެއް ނޫން ކަމަށް ވެސް އެ މެންބަރުން ވިދާޅުވެ ވަޒީރުންނަށް ވަރަށް ބޮޑަށް ނުރުހުން ފާޅުކުރެއްވިއެވެ.\nމަޖިލީހުގެ ނައިބު ރައީސް، ގަލޮޅު އުތުރު ދާއިރާގެ މެންބަރު އީވާ ވިދާޅުވި ގޮތުގައި ބަޖެޓްގައި ހަރަދުތައް ބޮޑުވެގެން ދިޔައީ މަޖިލީހުގެ ބައެއް މެންބަރުން "މަށަށް، މަށަށް" ކިޔާ ވަރުން ކަމަށެވެ. ބައެއް މެންބަރުން ބޭނުން ވެގެން ދިޔައީ މި ތަދުމަޑުކަމުގައި ވެސް އެ މެންބަރުގެ ދާއިރާގައި ބައެއް މަޝްރޫއުތައް ހިންގުމަށް ބަޖެޓްގައި ހިމެނުމަށެވެ. އަދި ވަޒީރުން ވެސް އެކުވެރި މެންބަރުންގެ ދާއިރާގެ ކަންކަން ލިޔެ، ދާއިރާތަކުގެ މެދުގައި ގެންގުޅެފައިވާ ތަފާތު ކުރުން ބަޖެޓުން ފެންނަ ކަމަށް ވިދާޅުވިއެވެ. އީވާ ވިދާޅުވީ މި ދަނޑިވަޅަކީ ކޯޓުތަކުގެ އިމާރާތް ހެދުމާއި ފުޓްސަލް ދަނޑުތައް ހެދުން މަޑުޖައްސާފައިވެސް ހަރަދު ކުޑަކުރަން ޖެހޭ ދަނޑިވަޅެއް ކަމަށެވެ.\nއެމްޑީޕީގެ ޕާލިމެންޓްރީ ގްރޫޕްގެ ލީޑަރު، މެދު ހެންވޭރު ދާއިރާގެ މެންބަރު އާޒިމްގެ ފާޑުކިޔުން އަމާޒު ކުރެއްވީ އިގްތިސާދީ ވަޒީރު ފައްޔާޒު އިސްމާއީލްއަށެވެ. އޭނާ ވިދާޅުވީ ސަރުކާރު ހިއްސާވާ ކުންފުނިތައް ބޭނުމެއް ނެތް ގޮތަށް އިތުރުކޮށް، އެ ކުންފުނިތަކުގައި ފައްޔާޒުގެ މުވައްޒަފުން ބައިތިއްބައިގެން މުސާރަ ދިނުން ނޫން ކަމެއް ނުކުރައްވާ ކަމަށެވެ. އަދި އަހަރުން އަހަރަށް އެ މިނިސްޓްރީގެ ބަޖެޓް ބޮޑުވާ ކަމަށާއި، އަންނަ އަހަރުގެ ބަޖެޓުގައި އެ މިނިސްޓްރީގެ ބަޖެޓްގައި އިތުރު ސަތޭކައަށް ވުރެ ގިނަ މިލިއަން ރުފިޔާ ހިމަނާފައިވާ ކަމަށް ވިދާޅުވިއެވެ.\nރައީސް ނަޝީދުގެ ސްޓޭންޑް ހާމައަށް؛ ސަރުކާރަށް ނޫނެކޭ\nރައީސް އިބްރާހިމް މުހައްމަދު ސޯލިހްއާއި މަޖިލީހުގެ ރައީސް މުހައްމަދު ނަޝީދަކީ ވަރަށް ޅައިރުއްސުރެ ފެށިގެން ގާތް ދެ އެކުވެރިންނެވެ. ސިޔާސީ ހަޔާތް ވެސް އެކުގައި ހޭދަކުރައްވައި މި ހިސާބަށް އައުމުން ދެ ބޭފުޅުންނަށް ދޭން ޖެހޭ އިހްތިރާމް އޮންނާނެ ކަމަށް ބަލަމާއެވެ. އެކަމަކު ރައީސް ސޯލިހްގެ ސަރުކާރުގެ ބައެއް ވަޒީރުންނާއިމެދު ނަޝީދު ހިތްޕުޅާ ނުވާ ކަން ފާހަގަކުރެވެއެވެ. ބަޖެޓް ބަހުސް މަރުހަލާގެ ތެރެއިން ނަޝީދު ވަނީ ސަރުކާރުގެ ބަޖެޓަށް ފާޅުގައި ނޫނެކޭ ވިދާޅުވެފައެވެ.\nމަޖިލީހުގެ ގަވާއިދު އޮންނަ ގޮތުން މަޖިލީހުގެ ރައީސަށް ވޯޓެއް ނުދެވޭނެއެވެ. މި ކަން ފާހަގަކުރައްވައި ރައީސް ނަޝީދު ވިދާޅުވީ ރިޔާސަތުގައި އެމަނިކުފާނު ނެތްނަމަ، މައްޗަންގޯޅި މެދު ދާއިރާގެ މެންބަރުގެ ހައިސިއްޔަތުން، މިހާ ޑެފިސިޓް ބޮޑުކޮށް ބަޖެޓް ފާސްކުރަން ފެންނަ ކަމަށް ވޯޓެއް ނުދެއްވާނެ ކަމަށެވެ. ރައީސް ނަޝީދު ނިންމަވައިގެން އެ ހުންނެވީ ބަޖެޓަށް ބަދަލު ގެންނާށެވެ. އެ ކަމަށް މަޖިލީހުގެ މެންބަރުންގެ ތާއީދު ހޯއްދަވަން އެމަނިކުފާނު އުޅުއްވާނެ ކަމަށް ވެސް ބެލެވެއެވެ.\nސިޔާމްގެ ނުރުހުން ނަޝީދަށް، ރައީސް ސޯލިހަށް ޝުކުރު\nއެމްޑީއޭގެ ލީޑަރު، ދ. މީދޫ ދާއިރާގެ މެންބަރު އަހްމަދު ސިޔާމް މުހައްމަދަކީ އާންމު ގޮތެއްގައި މަޖިލީހުގެ ޖަލްސާތަކުގައި ބައިވެރިވެވަޑައިގަންނަވާ މެންބަރެއް ނޫނެވެ. ނަމަވެސް މި ހައްސާސް ދަނޑިވަޅުގައި ރައްޔިތުންގެ މަޖިލީހުގައި އަންނަ އަހަރަށް ލަފާ ކުރާ ދައުލަތުގެ ބަޖެޓަށް މަޖިލީހުގެ ގިނަ މެންބަރުން ބަހުސް ކުރައްވަމުން ގެންދެވުމުން، އެ ބަހުސްގައި ސިޔާމް ވެސް ބައިވެރިވެވަޑައިގަތެވެ.\nބަޖެޓް ބަހުސްގައި ސިޔާމް ދެއްކެވީ އަމިއްލަފުޅު ވިޔަފާރީގެ ވާހަކައެވެ. އެކަން ފުރަތަމަ ރިޔާސަތުގައި އިންނެވި ރައީސް ނަޝީދު ހުއްޓުވިއެވެ.\nއެމްޑީއޭގެ ލީޑަރު އަހުމަދު ސިޔާމް މުހައްމަދު އާއި މަޖިލީހުގެ ރައީސް މުހައްމަދު ނަޝީދު -- ފޮޓޯ: މަޖިލިސް\nއޭގެ ފަހުގައި ނަޝީދަށް އޭނާ ފާޑުވިދާޅުވިއެވެ. ސިޔާމް ވިދާޅުވީ ޖުޑީޝަލް ސާވިސް ކޮމިޝަންގައި ނަޝީދު އިންނަވައިގެން އެ ކޮމިޝަން މެދުވެރިކޮށް، މަޖިލީސް ޝަރުއީ ކޯޓަކަށް ހަދައިގެން، މަޖިލީހާއި ޝަރުއީ ނިޒާމު ވެސް ހަރާބުކޮށްފައިވާ ކަމަށެވެ. ސިޔާމްގެ ސަން ޓްރެވެލްސް ކުންފުނީގެ އެކައުންޓްތައް ފްރީޒްކޮށްފައިވަނީ ވެސް ނަޝީދުގެ ނުފޫޒުން ކަމަށް އޭނާ ތުހުމަތު ކުރެއްވިއެވެ.\nދެން ސިޔާމް ފާހަގަކުރެއްވީ އެހެން ކަމެކެވެ. ރައީސް ނަޝީދު ޝަރުއީ ނިޒާމަށް ނުފޫޒު ފޯރުވަމުން ގެންދެވި ނަމަވެސް، ދިވެހި އިގްތިސާދު އާރާސްތު ކުރަން ރައީސް ސޯލިހް މަސައްކަތް ކުރައްވާ ކަމެވެ. ރަނގަޅު ބަޖެޓެއް ވެސް މަޖިލީހަށް ފޮނުވީތީ ރައީސަށް ޝުކުރު އަދާ ކުރައްވާ ކަމަށް ވިދާޅުވިއެވެ. އެކަމަކު ރައީސް ނަޝީދަށް ޝުކުރު އަދާ ނުކުރައްވާނެ ކަމަށް ވެސް އޭނާ ވިދާޅުވިއެވެ. ސަބަބަކީ "ރައީސް ސޯލިހް މަގާމުން ދުރު ކުރަން އެންމެ ބޮޑަށް އުޅެނީ ވެސް ރައީސް ނަޝީދު" ކަމަށް އޭނާ ވިދާޅުވިއެވެ.\nގާސިމް އާއި ޖޭޕީ މަންޒަރުން ގެއްލިފައި!\nތިން ދުވަހަށް ކުރިއަށް ދިޔަ ބަޖެޓް ބަހުސްގައި މަޖިލީހުގެ ގިނަ މެންބަރުން ބައިވެރިވިއެވެ. އެ މެންބަރުންގެ ހިޔާލުތައް މި ވަނީ ހާމަކުރައްވައިފައެވެ. މި ކަމުގައި، ސުޕަ މެޖޯރިޓީ އޮތް އެމްޑީޕީގެ ޕާލިމެންޓްރީ ގްރޫޕްގައި ހިޔާލު ތަފާތުވުންތަކެއް އޮތް އިރު، ސަރުކާރު ކޯލިޝަންގައި ހިމެނޭ ޖުމްހޫރީ ޕާޓީގެ އަޑު މާ ބޮޑަކަށް އިވެގެންނެއް ނުދިޔައެވެ.\nވެރިކަން ކުރާ ކޯލިޝަންގެ އެއް ލީޑަރު، ޖޭޕީގެ ލީޑަރު ގާސިމް އިބްރާހިމް - ފޮޓޯ: މަޖިލިސް\nމަޖިލީހުގައި ތިއްބެވި ހުރިހާ ސިޔާސީ ޕާޓީއެއްގެ މެންބަރުން ބަޖެޓަށް ބަހުސް ކުރެއްވިއިރު، ޖުމްހޫރީ ޕާޓީގެ މެންބަރުންގެ ތެރެއިން ބަޖެޓަށް ބަހުސް ކުރެއްވީ ކެންދޫ ދާއިރާގެ މެންބަރު އަލީ ހުސައިން އެކަންޏެވެ. އަލީ ހުސައިންގެ ވާހަކައިގައި ވެސް ޖޭޕީގެ ސްޓޭންޑްއެއް ސާފެއް ނުކޮށްދެއެވެ. ބޮޑަށް ބަޖެޓާއި މެދު އަމިއްލަފުޅު ހިޔާލު ފާޅުކުރެއްވިއެވެ.\nމި ވެރިކަން ގެނައުމަށް އެންމެ ބުރަކޮށް މަސައްކަތް ކުރެއްވި ޖުމްހޫރީ ޕާޓީގެ ލީޑަރު އަދި މާމިގިލި ދާއިރާގެ މެންބަރު ގާސިމް އިބްރާހީމް އާއި، ތިމަރަފުށީ ދާއިރާގެ މެންބަރު އަބްދުﷲ ރިޔާޒާއި، ދަނގެތި ދާއިރާގެ މެންބަރު މުހައްމަދު ނާޒިމް، ބަޖެޓް ބަހުސްގެ ތެރެއިން ފެނިގެނެއް ނުދިޔައެވެ. ޖުމްހޫރީ ޕާޓީ ގާތްގަނޑަކަށް އޮތީ މި ފޯރިގަދަ ބަހުސްގެ މަންޒަރުން "ގެއްލިފަ" އެވެ.\nނޮވެމްބަރު 19, 2020 11:05\nނާޤާބިލް އެމް ޑީ ޕީ މިފަހަރުވެސް ޢާއްމުން ވާވައްދަން ފިލްމެއް ކުޅެލީ ހުރިހައި ހަމަހަމަ ކޮށްލަން މެމްބަރުން ތައް ބަހާލީ ތައުތީފާއި ފާޑުކިއުމާއި ހިމަނައިގެން ލޮނު ހެޔޮވަރު ކޮށްލީ\nނޮވެމްބަރު 19, 2020 11:06\nއޮނަރަބަލް ޤާސިމް އިބްރާހިމްގެ އަނބިކަނބަލުންނަށް މިނިސްޓަރުކަން އޮތްހައިދުވަހަކު ޤާސިމްގެ ފަރާތުން ސަރުކާރު ހިތްހަމަނުޖެހޭނެ އެއްވެސް ކަމެއް ނުފެންނާނެކަން މިކަމުންވެސް އިތުރަށް އެނގި ހާމަވެއްޖެއެވެ. ޔައުނީ މުޅި ޤައުމުގެ މަސްލަޙަތު ހިމެނޭކަމެއްގައިވެސް އަނބިކަނބަލުންގެ ވަޒީފާއަށްޓަކައި ހައްޕު ކިޔައިގެން އެހުންނެވީއެވެ. މިފަދަ ބޭފުޅަކަށް ޤައުމުގެ އެންމެ އިސް މަޤާމު ޙައްޤުވާނީ ކިހިނަކުންތޯއެވެ/\nނޮވެމްބަރު 19, 2020 12:01\nދަގެނތީދާއި ރާގެ މެމްބަ ރު 2023އަށް ގައުމޭ ވަހުދަތޭ ދެލޮލޭ ކިޔަމުން ވެ ރިކަމަށް ކު ރިމަތިލާނެ..އެދުވަހަށް ހައްޕުކިޔައިގެން އެހުންނަނީ..އެއްމެ ހިޔަޅުވައްތަ ރު..މިނިވަންކަންގެއްލި އަޅުވެތިވެ އިގްތިސާދުފުޑި ދީނަށް ފު ރައްސާ ރަކޮށް މިހު ރިހާކަމެ ހިގަމުންދާއި ރު މި ނާޒިމަކާ އުމަ ރަކާ ރިޔާޒު ހަނު މިތިބެނީ ރައްޔިތުންކު ރިމައްޗަށް 2023ގައާސް މޮޅުވާހަކަދައްކަން..ދެތިންބަސްތާ ފިޔައާ ބިސްކޭހެއް ދީގެން ދަގެނތީދާއި ރާގެ ރައްޔިތުން ހެއްލޭހެން ހު ރިހާ ރައްޔިތުން ހައްލަންއެތިބީ.. މިގައުމަށް ޖެހިފަވާ އެއްމެބޮޑު މުސީބަތަކީ ގާސިމާ ޖޕގަ މިތިބަވައްތަ ރުގެ ބައިގަޑަކާހެދި..އެއްވެސްމީހަކަށް ތެދުވެ ރި ވެ ރިކަމެނުކު ރެވޭނެ މިބައިގަޑު ހިތްހަމަޖައްސަދީގެންނޫނީ..މިއީ ނު ރައްކާތެ ރި ރޯގާއެއްފަދަ ބައެއް..


ގދ. ތިނަދޫގައި ކުރިޔަށްގެންދާ ސްޕޯޓްސް އެރީނާގެ މަސައްކަތްތައް ރައީސުލް ޖުމްހޫރިއެްޔާގެ ނައިބު އޮނަރަބަލް އަބްދުﷲ ޖިހާދު ބައްލަވާލައްވައިފި\n20 ފެބްރުއަރީ 2017 - 00:02\nރައީސުލް ޖުމްހޫރިއެްޔާގެ ނައިބު އޮނަރަބަލް އަބްދުﷲ ޖިހާދު މިމަހުގެ 13 ވަނަ ދުވަހު ގދ. ތިނަދޫއަށް ކުރެެއްވި ދަތުރުފުޅެއްގައި މިނިސްޓްރީ އޮފް ޔޫތު އެންޑް ސްޕޯޓްސްގެ ފަރާތުން ބައިވެރިވެ ވަޑައިގެންފައިވަނީ ޑެޕިއުޓީ މިނިސްޓަރ އަލީ އާދިލްއެވެ. މި ދަތުރުފުޅުގައި ތިނަދޫގައި ކުރިއަށްދަ ފުޓްސަލް ދަނޑުތަކުގެ މަސައްކަތްތަކާއި މިނިސްޓްރީގެ ދަށުން ހިންގާ އެހެނިހެން މަޝްރުޢުތައްވެސް ބައްލަވާލައްވާފައިވެއެވެ.\nމިދަތުރުފުޅުގައި އެ އަތޮޅުގެ މަޑަވެލި، ނަޑެއްލާ، ރަތަފަންދޫ، ފިޔޯރީ، އަދި ފަރެސް މާތޮޑާއަށް ޑެޕިއުޓީ މިނިސްޓަރ އާދިލް ވަނީ ޒިޔާރަތްކުރައްވާ ޒުވާނުންގެ އިޙުސާސްތަކާއި ޝުއޫރުތައް އަޑުއައްސަވައި ޒުވާނުންގެ ހާލަތު ބައްލަވާލައްވާފައެވެ. އަދި މިރަށްރަށުގައި މެނިފެސްޓޯގެ ދަށުން ކުރިޔަށް ގެންދެވޭ މަޝްރޫޢުތަކުގެ މަސައްކަތްތައް ކުރިއަށްދާ ގޮތްވެސް ބައްލަވާލައްވާފައިވެއެވެ.\nމިނިސްޓްރީ އޮފް ޔޫތު އެންޑް ސްޕޯޓްސްގެ މިނިސްޓަރ އަލްފާޟިލާ އިރުތިޝާމް އާދަމް އާއި މިނިސްޓަރގެ ޓީމުން އަންނަނީ ސަރުކާރުގެ ޔޫތް އަދި ސްޕޯޓްސް މެނިފެސްޓޯގެ އެންމެހާ ކަންކަން ފުރިހަމަކުރުމުގެ ގޮތުން ރާއެްޖޭގެ އެކި އަތޮޅުތަކަށް ދަތުރުކުރަމުންނެވެ.


February hathakee gadhabas bune hihthirikan dhookollumuge natheeja: Ghassan\n"ފެބްރުއަރީ ހަތަކީ ގަދަބަސް ބުނެ ހިތްތިރިކަން ދޫކޮށްލުމުގެ ނަތީޖާ"\nޣައްސާން މައުމޫން -- ސަލްވީން | އަވަސް\nފެބްރުއަރީ ހަތެއް ކުރިމަތިވީ ދިވެހި ވެރިކަމުން އިންސާފު ބޮލާލައި ޖަހާ ގަދަބަސް ބުނެ ހިތްތިރިކަން ދޫކޮށްލުމުގެ ނަތީޖާއެއްގެ ގޮތުން ކަމަށް އިދިކޮޅު ޕީޕީއެމްގެ ނާއިބު ރައީސް އަދި ގުރައިދޫ ދާއިރާގެ މެންބަަރު ޣައްސާން މައުމޫން ވިދާޅުވެއްޖެ އެވެ.\nފެބުރުއަރީ 7، 2012 ގައި ކުރީގެ ރައީސް ނަޝީދުގެ ވެރިކަން ބަދަލުވިތާ މިއަދަށް ނުވަ އަހަރުވީއެވެ. އެ ދުވަހުގެ ހާދިސާއަށް އިޝާރާތް ކުރައްވާ ޣައްސާން ވިދާޅުވީ ފެބްރުއަރީ ހަތެއް ކުރިމަތިވީ ދިވެހި ވެރިކަމުން އިންސާފު ބޮލާލާ ޖަހާ، ރައްޔިތުން ހާލުގައި ޖެހެން ދޫކޮށްލާ ގަދަބަސް ބުނެ ހިތްތިރިކަން ދޫކޮށްލުމުގެ ނަތީޖާއެއްގެ ގޮތުން ކަމަށެވެ.\n"މިއަދުވެސް މި އަމަލުތައް ތަކުރާރުވާތަން އެބަ ފެނޭ. ތާރީހު އިޔާދަވެއޭ ބުނެ އުޅޭ. ރައްކާވެތިބިއްޔާ ދަތުރު،" ޣައްސާން ކުރެއްވި ޓްވީޓެއްގައި ވިދާޅުވިއެވެ.\nފެބްރުއަރީ7ގައި ރައީސް ނަޝީދު ވެރިކަމުން އިސްތިއުފާ ދެއްވެވި ނަމަވެސް މިހާތަނަށް ވެސް ރައީސް ނަޝީދު ވިދާޅުވަމުން ދަނީ ވެރިކަން ބަދަލުވީ ބަޣާވާތަކުން ކަމަށެވެ. ނަމަވެސް އެ ހާދިސާ ބަލައި ތަހުގީގު ކުރަން ރައީސް ނަޝީދާއި އެމްޑީޕީން އެދުނު ގޮތަށް ބައިނަލްއަގުވާމީ ފަރާތްތައް ހިމަނައިގެން އެކުލަވައިލި ކޮމިޝަން އޮފް ނޭޝަނަލް އިންކުއަރީ (ކޯނި) ގެ ރިޕޯޓްގައި ބުނެފައި ވަނީ ވެރިކަން ބަދަލުވީ ބަޣާވާތަކުން ނޫން ކަަމަށެވެ. ނަމަވެސް ރައީސް ނަޝީދު އެ ރިޕޯޓް ގަބޫލެއް ނުކުރައްވަ އެވެ.\nފެބުރުއަރީ 7، 2012 ގައި ރާއްޖޭގެ ވެރިކަން ބަދަލުވި ހާދިސާގެ ހަނދާން ރައީސް މުހައްމަދު ނަޝީދު އާ ކުރައްވާ އެކަމުގައި މާފު ކުރެއްވުން ނޯންނާނެ ކަމަށް މިއަދުވެސް ވަނީ ވިދާޅުވެފައެވެ.\nރައީސް މުހައްމަދު ނަޝީދު ޕީޕީއެމް ޣައްސާން މައުމޫން + ފެބްރުއަރީ 7\nމެދުމިނުގެ އިސްލާމްދީނެއް ނޯވޭ: ޣައްސާން


April 2018 – Haftha\nމެންބަރުންގެ ގޮނޑީގެ މައްސަލާގައި އަވަހަށް ގޮތެއްނިންމައިދިނުމަށް ގުޅިފައިވާ ޕާޓީތަކުން އެދިއްޖެ\nރައްޔިތުންގެ މަޖިލީހުގެ ގޮނޑިގެއްލިފައިވާކަމަށް ސަރުކާރުން ނިންމާފައިވާ 12 މެމްބަރުންގެ ގޮނޑީގެ މައްސަލައަށް އަވަހަށް ގޮތެއް ނިންމައި ދެއްވުމަށް ސްޕްރީމް ކޯޓްގެ ފަނޑިޔާރުންގެ ކިބައިން ގުޅިފައިވާ ސިޔާސީ ޕާޓީތަކުން އެދެފިއެވެ.\nގުޅިފައިވާ ޕާޓީތަކުން މ. ކުނޫޒުގައި މިއަދު ހަވީރު ބޭއްވި ނޫސްވެރިންގެ ބައްދަލުވުމުގައި ވާހަކަ ދައްކަވަމުން އެމްޑީޕީގެ ޗެއާޕާސަންގެ ނައިބް ހަސަން ލަތީފް ވިދާޅުވީ ރައްޔިތޔުންގެ މަޖިލީހުގެ މެމްބަރުންގެ ގޮނޑި ގެއްލިއްޖެ ކަމަށް އިލެކްޝަންސް ކޮމިޝަނަށް ކަނޑައެޅޭނެ އެއްވެސް ޤާނޫނީ ހައިސިއްޔަތެއް ނެތް ކަމަށާއި އެހެންކަމުން ރައްޔިތުންގެ މަޖިލީހުގެ ބާރަ މެމްބަރުން ހުށަހަޅާފައިވާ މައްސަލަ، އަވަހަށް ބައްލަވާ ނިންމަވައިދެއްވުމަށެވެ.\nހަސަން ވިދާޅުވީ، 12 މެމްބަރުންގެ ގޮނޑިގެއްލިފައިވާ ކަމަށް ކަނޑައަޅައިދޭން ބަންޑާރަ ނައިބު ސުޕްރީމް ކޯޓުގައި އެދިވަޑައިގެންނެވި ކަމަށާއި، އެހެން ނަމަވެސް އެއިން އެއްވެސް ފަހަރަކު ބަންޑާރަނައިބު އެދުނުގޮތަށް ސުޕްރީމް ކޯޓުން ނިންމާފައި ނުވާ ކަމަށެެވެ.\nހަސަންލަތީފް ވިދާޅުވީ ފެބްރުއަރީމަހުގެ އެއްވަނަދުވަހު ސުޕްރީމް ކޯޓުގެ ފަސް ފަނޑިޔާރުންގެ އިއްތިފާޤުން ނެރުނު އަމުރުގައިވެސް މެމްބަރުންގެ ގޮނޑި ނުގެއްލޭކަން ކަނޑައެޅިގެން ބަޔާންކޮށް ފައި ވާއިރު، އަދި ފަނޑިޔާރުން ހައްޔަރު ކުރުމަށް ފަހު 16 ފެބުރުއަރީގައި ތިންފަނޑިޔާރުން ނެރުނު އަމުރުގައިވެސް ގޮނޑި ގެއްލުނު ކަމަށް ކަނޑައަޅާފައި ނުވުމުންވެސް އެކަން ސާފު ވާކަމަށެވެ.\nހަސަން ލަތީފު ވިދާޅުވީ ގޮނޑީގެ މައްސަލައިގައި 12 މެމްބަރުން ސުޕްރީމް ކޯޓަށް ހުށައަޅާފައިވާ މައްސަލަ އެކޯޓުގައި ހިނގަމުން ދަނިކޮށް ގޮނޑި ގެއްލިއްޖެ ކަމަށް ކަނޑައަޅައި އިލެކްޝަންސް ކޮމިޝަނަށް ބައި އިލެކްޝަން ނުބޭއް ވޭނެ ކަމަށެެވެ.\nއިލެކްޝަން ކޮމިޝަނުން ވަނީ ރައްޔިތުންގެ މަޖިލީހުގެ 12 މެމްބަރެއްގެ ގޮނޑި ގެއްލިއްޖެ ކަމަށް ކަނޑައަޅައި ބައި-އިލެކްޝަންތައް ބޭއްވުމުގެ ތައްޔާރީތައް ވާން ފަށައިފިއެވެ. އެންޓިޑިފެކްޝަން ގާނޫނު ސައްހަ ކަމަށް ސުޕްރީމް ކޯޓުން ކަނޑައެޅުމާ އެކު އެ 12 މެމްބަރުންގެ ގޮނޑި ގެއްލިފައިވާ ކަމަށް އެ ކޮމިޝަނުގެ ގާނޫނީ ވަކީލުންގެ ޓީމުން ލަފާ ދެއްވާފައިވާ ކަމަށް އިލެކްޝަން ކޮމިޝަނުން ވަނީ ބުނެފައެވެ.\nAuthor .Posted on April 30, 2018 May 2, 2018 Categories ޚަބަރު\n“ސްމާޓް” މީހަކަށް ވާން ބޭނުން ނަމަ މިކަންތައްތަށް ކޮށްލާ\nކޮންމެ މީހަކަީ ވެސް އެހެން މީހުންގެ ނަޒަރުގައި ސްމާރޓް މީހަކަށް ވާން ބޭނުން ވާނެ މީހެކެވެ. އެގޮތުންބައެއްފަހަރު ސްމާޓްވުމަށް ކުރެވޭ މަސައްކަތްތަކުން ލަނޑުވެސް ލިބިފައި ހުރެއެވެ.\nސަބަބަކަށް ވެގެން ދަނީ ކުރެވޭ ކަމަކީ އެންމެ އެދެވިގެން ވާ ކަމަކަށް ނުވުމެވެ. ތިމާ އަކީ ސްމާޓް މީހަކަށް ވާން ބޭނުންވަނީ ކަމަުގައި ވަނީ ނަމަ މި ފަސް ކަންތަށް ކޮށްލުން ބުއްދިވެރިއެވެ.\n1- ވާހަކަ މަދުކޮށް އެހެން މީހުންގެ ވާހަކަ އަޑު އެހުން.\nމިހާރަކަށް އައިސް ކޮފީ ތަކަށް އަރާވެސް ވަރަށް ގިނަ ވާހަކަ ތަށް ދެކެވެ އެވެ. ދިރިއުޅުމުގެ ވާހަކަތާކައި އެހެނިހެން ދުނިޔަވީ ވާހަކަތަކެވެ.\nއެހެން ގޮތަކަށް ބުނާނަމަ ކޮފީ މޭޒުގައި ދެކެވޭ ވާހަކަ ތަކުގެ 90 ޕަސެންޓަކީ ބޭކާރު ވާހަކަ ތަކެވެ.\nއެހެން ކަމުން އަމިއްލަ މީހާ އަނެކާ ކުރިމަތީގައި ސްމާޓް މީހެއް ކަމުގައި ދެކެން ބޭނުން ނަމަ ވާހަކަ މަދު ކޮށް އަނެކާ ދައްކާ ވާހަކަ ތަކަށް ސަމާލު ކަންދީ އަޑު އެހުމުން ފުދޭވަރެއްގެ ރަނގަޅު ނަތީއްޖާއެއް ނެރެވޭނެވެ.\n2- ހަތަރު ކަޅި ހަމަކުރުން\nޒާމާނަށް އަންނަ ބަދަލު ތަކާއި އެކު ގިނަ ބައެއްގެ ކަޅި ހުއްޓިފައި އޮންނަނީ ގެންގުޅޭ ސްމާރޓް ފޯނަށެވެ. ޖެހިގެން އިންނަ މީހާ ވާހަކަ ދައްކާއިރު ފޯނާއި ކުޅެމުން ޖަވާބު ދީ، ބޯ ޖަހާލުމަކީ އުސޫލެއްގެ ގޮތުން ބަލާނަމަވެސް އަދަބާއި ޚިލާފު ކަމެކެވެ. އެކަކު އަނެކަކާއި ވާހަކަ ދައްކާއިރު ހަތަރު ކަޅި ހަމަ ކޮށްގެން ވާހަކަ ދެއްކުމުން ވާހަކައިގެ ޝައުގުވެރިކަން އިތުރުވެ،\nދެމީހުން ގެ ދޭތެރޭގައި އިތުބާރު ހިފޭނެެވެ. ހަތަރު ކަޅި ހަމަ ކޮށްގެން ވާހަކަ ދެއްކުމުންވެސް އެމީހަކަީ “ސްމާޓް” މީހެއްގެ ގޮތުގައި ސިފަވެގެން ދާނެވެ.\n3- މިސާލު ނަގައިގެން ވާހަކަ ދެއްކުން\nސްކޫލް ދައުރުގައި ކިޔެވި އެއްޗިސް މިހާރު ހަނދާން ހުންނާނީ މަދު ބައެކެވެ. ދުނިޔޭގައި ހިނގާފައި ހުންނަ ކަންތަށް ބަލާއި ދިރާސާ ކޮށް މައުލޫމާތު ހޯދުމަކީ ދުނިޔޭ ނަން މަޝްހޫރު “ސްމާޓް” ކަމައް ބުނާ ބޭބޭފުޅުން ކޮށް އުޅޭ ކަމެކެވެ.\nއެމީހުންގެ ވާހަކައިގައި ތާރީޚް ތެރެއިން މިސާލު ނެގުމާއި، ދިރާސާތަކުން މިސާލު ނެގުމަކީ އާންމު ކޮށް ކުރާ ކަމެކެވެ. އޭގެ ނަތީއްޖާއެއްގެ ގޮތުން އެ ވާހަކަ އަޑުއަހަން އިންނަ މީހަކަށް އެ ވާހަކަ ތަށް ގަބޫލު ކުރަން ފަސޭހަވެގެން ދެއެވެ.\nމައުލޫމާތު މުއްސަނދި މީހެއް ދެކެ ގަޔާ ނުވާނެ މީހުން މަދެއްވެސް ނުވާނެވެ. އެހެން ކަމަުން ލިބޭ ހުސްވަގުތުގައި މައުލޫމާތު މުއްސަނދި ކުރުން އެއީ ސްމާޓް މީހަކަށް ވުމަށް ކުރަން އެއްވަނައިގެ ކަމެކެވެ.\n4- ރަތް ކުލައިގެ ހެދުން ބޭނުން ކުރުން\nމި ކަމަކީ މަޖާ ކަމަށް ވެދާނެވެ. އެހެން ނަމަވެސް ވަރަށް ވެސް ވަރަށް މުހިއްމު ކަމެކެވެ. ރަތް ކުލައިގެ ހެދުމުގައި ނުވަތަ ގަމީހުގައި ނޫނީ ރަތް ކުލަ ހިމެނުން އެއީ މަޖްބޫރު ކަމެއް ކަހަލައެވެ.\nސްމާޓް މީހަކަށް ވުމަށް އެމީހާގެ ލޫކްސް އެއީ ވަރަށް މުހިއްމު އެއްޗެކެވެ. ރަތް ކުލައަކީ އިންސާނާގެ ލޯ ވަރަށް އަވަހަށް އަޅައިގަންނަ ކުލަޔަކަށް ވެފަ އެމީހާ ގެ ޝަޚްސިއްޔަތު ވަރުގަދަ ކަން އަންގައިދޭ ކުލައެކެވެ. އެކަމުގެ ހެއްކެއްގެ ގޮތުގައި ބަލާލަން އެންމެ ރަނގަޅު އެއްޗަކީ ގައުމު ތަކުގެ ދިދަ އެވެ.\nދުނިޔޭގެ ގިނަ ގައުމު ތަކުގެ ދިދައިގައި ރަތް ކުލަ ހިމެނިފައި ހުންނާނެވެ. އެހެން ކަމުން ރަތް ކުލައިގެ ނުވަތަ ރަތް ކުލަ ހިމެނޭ ހެދުމެއް ލުމަކީ މީހާގެ ބޭރުފުށުން ސްމާޓް ވާން ކުރެވޭނެ ކަމެކެވެ.\n5- ގައިގައި މީރުވަސް ދުވުން\nކޮންމެ މީހަކަސް، އެމީހެއްގެ ގައިން މީރުވަސް ދުވާނަމަ އެމީހެއްގެ ކައިރީގައި ހުންނަން އުނދަގުލެއް ނުވާނެވެ.\nސްމާޓް މީހުންނަކީ ގައިން މީރުވަސް ދުވާ ބައެއް ކަމުގައި ދުނިޔޭގެ އެކި ހިސާބު ތަކުގައި ކޮށްފައިހުރި ދިރާސާތަކުން ވެސް އެނގިގެން ދެއެވެ. މިހެން ވުމުން، ތިމާ ގައިން މީރުވަސް ދުވުން އެއީ ވަރަށް ވެސް މުހިއްމު ކަމެކެވެ.\nAuthor ހުސެއިން ޝިނާންPosted on April 30, 2018 May 1, 2018 Categories މަޢުލޫމާތު\nއެސްޓިއޯ ގެ ފުރަތަމަ ކުއާޓާގެ އާމްދަނީ ގޮތުގައި 2.25 ބިލިއަން ރުފިޔާ\nAuthor ހުސެއިން ޝިނާންPosted on April 30, 2018 Categories ޚަބަރުTags STO\nދިރާގުގެ މިދިޔަ އަހަރުގެ ސާފު ފައިދާ ހަ ޕަސެންޓަށް ވުރެ އިތުރުވެއްޖެ\nރުފިޔާ ލިބިފައިވެ އެވެ. މިއީ މިދިޔަ އަހަރު ލިބުނު 840 މިލިއަން ރުފިޔާއާ އަޅާ ބަލާއިރު 6.9 ޕަސެންޓް އިތުރު އަދަދެކެވެ.\nAuthor ހުސެއިން ޝިނާންPosted on April 30, 2018 May 2, 2018 Categories ޚަބަރު\nނަސަންދުރަ މައްސަލައިގެ އިތުރު ކަންތައްތަކެއް އެބަ ބަލަން: އޭސީސީ\nނަސަންދުރަ ޕެލަސް ހޮޓަލް ހުރި ބިން އެއްވެސް އަގެއް ނެގުމެއް ނެތި ރައީސް އަބްދުﷲ ޔާމީންގެ ޅިޔަނެއްގެ މަސްލަހަތު އޮންނަ ކުންފުންޏަކަށް ދީފައިވާ މައްސަލައިގައި ބަލަން ޖެހޭ ގިނަ ކަންކަން ފާހަގަ ވެފައިވާތީ އެ މައްސަލަ އަލުން ބަލަން ފަށާފައިވާ ކަމަށް އެންޓި ކޮރަޕްޝަން ކޮމިޝަން، އޭސީސީ އިން މިއަދު ބުނެފި އެވެ.\nއެއްވެސް އަގެއް ނެގުމެއް ނެތި ނަސަންދުރަ ހުރި ބިން 50 އަހަރަށް ކުއްޔަށް ދިން މައްސަލައިގައި ހިޔާނާތް ހިމެނޭތީ ދައުލަތަށް ލިބުނު ގެއްލުމުގެ ބަދަލުގެ ގޮތުގައި ކުރީގެ ނައިބު ރައީސް އަހުމަދު އަދީބު ދައުލަތަށް 74 މިލިއަން ރުފިޔާ ދެއްކުމަށް ފިނޭންސުން އެންގީ އޭސީސީ އިން އެ މައްސަލަ ތަހުގީގުކޮށް އެ ރިޕޯޓް މިނިސްޓްރީއާ ހިއްސާ ކުރުމުން ކަމަށް ފިނޭންސުން މީގެ ކުރިން ވަނީ އަދީބަށް އަންގައިފަ އެވެ.\nއެހެން ނަމަވެސް، އެ އެންގުން ފިނޭންސުން ވަނީ ފަހުން ބާތިލްކޮށްފަ އެވެ. އެކަން އަންގައި އަދީބަށް ފޮނުވި ސިޓީގައި ބުނީ އެ އެންގުން ބާތިލް ކުރީ، އެ މައްސަލަ އޭސީސީ އިން އަލުން ރިވިއު ކުރަމުން ދާތީ ކަމަށެވެ.\nއެކަމާ ގުޅޭ ގޮތުން ސުވާލުކުރުމުން، އޭސީސީގެ ނައިބު ރައީސް މުއައްވިޒު ރަޝީދު ވިދާޅުވީ ނަސަންދުރާ ޕެލަސް ހޮޓަލް ހުރި ބިމުގެ މައްސަލަ އަކީ އެ ކޮމިޝަނުން ތަހުގީގުކުރާ އެހެން މައްސަލައެއްގެ ތެރެއިން ބެލި މައްސަލައެއް ކަމަށެވެ. އަދި އެ މައްސަލަައިގެ ތަހުގީގު ނިންމައި ފިނޭންސަށް ރެކޮމެންޑޭޝަންތަކެއް ދިން ފަހުން އެ މައްސަލައިގައި ތަހުގީގު ކުރަން ޖެހޭ އެހެން ކަންތައްތަކެއް ފެންމަތިވެފައިވާ ކަމަށް މުއައްވިޒު ވިދާޅުވި އެވެ. އެހެން ކަމުން އެ ތަހުގީގު އަލުން ކޮމިޝަނުން ކުރަމުން އަންނަ ކަމަށް އޭނާ ވިދާޅުވި އެވެ. މުއައްވިޒު ވިދާޅުވީ، އިތުރަށް ބަލަން ޖެހޭ ކަންކަން ބެލުމަށް ފަހުގައި ނޫނީ އެ މައްސަލަައިގެ ތަހުގީގު ފުރިހަމަ ކުރެވެން ނެތް ކަމަށެވެ.\nAuthor ހުސެއިން ޝިނާންPosted on April 30, 2018 April 30, 2018 Categories ޚަބަރުTags ACC\nޖަލަށް މަސްތުވާތަކެއްޗާއި ސިމްކާޑް އެތެރެކުރަން އުޅުނު އަންހެނަކު ހައްޔަރުކޮށްފި\nކ. މާފުށި ޖަލަށް މަސްތުވާތަކެއްކާއި ސިމްކާޑް އެތެރެކުރަން އުޅުނު އަންހެނަކު ހައްޔަރުކޮށްފިއެވެ.\nފުލުހުން ވިދާޅުވީ، މާފުށީ ޖަލަށް މަސްތުވާތަކެތި އެތެރެކުރަން އުޅުނު މައްސަލާގައި ހައްޔަރުކޮށްފައިވަނީ 36 އަހަރުގެ އަންހެނެއް ކަމަށެވެ.\nފުލުހުން ވިދާޅުވީ، އޭނާ ހައްޔަރުކޮށްފައި ވަނީ ފުލުހުންގެ އިންޓެލިޖެންސަށް ލިބުނު މަޢުލޫމާތަކާ ގުޅިގެން ހިންގި އޮޕަރޭޝަނުގައި މިދިޔަ ހޮނިހިރު ދުވަހުގެ ވަގުތެއްގައި މާފުށިން ކަމަށެވެ.\nމިމީހާ ހައްޔަރުކޮށް ބަލައިފާސްކުރިއިރު މަސްތުވާތަކެތިކަމަށް އެއްޗެއްހުރި ކުޑަ ތިން ރަބަރު ޕެކެޓާއި ބޮޑު ތިން ރަބަރު ޕެކެޓާއި 90 ގުޅަ މަނާ ބޭހުގެ އިތުރުން 17 ސިމްކާޑު އޭނާގެ އަތުން ފެނިފައިވާކަމަށް ފުލުހުން ވިދާޅުވިއެެވެ.\nމި މީހާގެ ބަންދަށް ކޯޓުން 15 ދުވަސް ޖަހާފައިވާއިރު، މިމައްސަލަ މާފުށީ ޕޮލިސް ސްޓޭޝަނުން ދަނީ ތަޙުޤީޤު ކުރަމުންނެވެ.\nAuthor ހުސެއިން ޝިނާންPosted on April 30, 2018 Categories ޚަބަރު\nސީޒަނުގައި ދެވަނަ ފަހަރަށް މެންޗެސްޓާ ޔުނައިޓެޑުން އާސެނަލް ބަލިކޮށްފި\nއިނގިރޭސި ޕްރިމިއާ ލީގުގައި، މިސީޒަނުގައި ދެވަނަ ފަހަރަށް މެންޗެސްޓާ ޔުނައިޓެޑުން އާސެނަލް ބަލިކޮށްފިއެވެ.\nއާސެނަލްގެ ޒުވާން ޓީމެއް ފެނިގެންދިޔަ ރޭގެ މެޗުގެ ފުރަތަމަ ހާފުފެށިގެން މާގިނައިރުތަކެއް ނުވަނީސް ޔުނައިޓެޑުން ވަނީ މެޗްގެ ލީޑްނަގާފައެވެ. މެންޗެސްޓަރ އަށް ލިޑްނަގައިދިން މި ލަނޑު އެޓީމަށް ކާމިޔާބު ކޮށްދީފައިވަނީ މެޗްގެ 16 ވަނަ މިނެޓުގައި ޕޮގްބާއެވެ.\nމީގެއިތުރުންވެސް އިތުރު ހަމަލާތައް އުފެއްދުމަށް މެންޗެސްޓަރ ޔުނައިޓެޑުން މަސައްކަތް ކުރި ނަމަވެސް އާސެނަލް ޑިފެންސް ލައިނުގައި ތިބި ޒުވާން ކުޅުންތެރިން ވަނީ ރަނގަޅު ކުޅުމެއް ދައްކާ މޮރީނިއޯގެ ގޭމް ކޮންޓްރޯލްކޮށްފައެވެ.\nނަތީޖާއަކަށް ވެގެންދިޔައީ މެޗުގެ ދެވަނަ ހާފްގައި އާސެނަލްއިން ލަނޑެއްޖަހާ ނަތީޖާ ހަމަހަމަކުރުމެވެ. މިލަނޑު އާސެނަލްއަށް ޖަހާދީފައިވަނީ މެންޗެސްޓާ ޔުނައިޓެޑުން މިސީޒަނުގައި އެޓީމަށް ބަދަލުވި ހެންރިކް މިޚިތަރިޔާން އެވެ.\nޔުނައިޓެޑުން މެޗުގެ ލީޑު ދެވަނަ ފަހަރަށް ނެގީ މެޗުގެ އެންމެ ފަހު ވަގުތުކޮޅު، ފެލައިނީ ބޮލުން ކާމިޔާބުކުރި ގޯލަކާ އެކުގައެވެ.\nމިއީ މިސީޒަނުގައި މެންޗެސްޓަރ ޔުނައިޓެޑުން އާސެނަލް ބަލިކުރި ދެވަނަ ފަހަރެވެ.ސީޒަނުގެ ކުރީކޮޅު ކުޅުނު އާސެނަލްގެ އަމިއްލަ ދަނޑުގައި މިދެޓީމު ބައްދަލުކުރި މެޗުމެންޗެސްޓަރ ޔުނައިޓެޑުން ކަމިޔާބު ކޮށްފައިވަނީ 1-3 ގެ ނަތީޖާއަކުންނެވެ.\nAuthor .Posted on April 30, 2018 April 30, 2018 Categories ކުޅިވަރު\nހުޅުމާލޭގެ ދެވަނަ ފިޔަވަހީގެ މަގުތަކުގެ މަސައްކަތް ނިމިއްޖެ\nހުޅުމާލޭގެ ދެވަނަ ފިޔަވަހީގެ މަގުތަކުގެ މަސައްކަތް ނިމިފައިވާކަމަށް ހައުސިން ޑިވެލޮޕްމަންޓް ކޯޕަރޭޝަން (އެޗްޑީސީ) އިން ބުނެފިއެެވެ.\n18މަސްދުވަސްތެރޭގައި މަސައްކަތް ނިންމާގޮތަށް ހަވާލުކޮށްގެން ކުރިޔަށް ގެންދިޔަ މި މަޝްރޫއު ނިންމާފައިވާއިރު މިހާރު ކުރަމުންދަނީ މަގުތަކުގައި ހަރުކުރަންޖެހޭ ނިޝާންތައް ހަރުކުރުމުގެ މަސައްކަތް ކަމަށް އެޗްޑީސީއިން ބުނެއެވެ.\nދެވަނަ ފިޔަވަހީގައި ތާރު އަޅައިގެން ރަގަޅު ފެންވަރަށް ހެދި އެމަގުތަކުގެ ދިގުމިނުގައި 14.2 ކިލޯ މީޓަރު ހުރިއިރު، އެމަަސައްކަތް ނުނިމި ލަސްވީ އެޕްރޮޖެކްޓަށް ބޭނުންވާ ލޯނު ހަމަޖައްސަން ވަގުތު ހޭދަވުމުންކަމަށް އެޗްޑީސީ އިން ބުނެއެވެ.\n40.3 މިލިޔަން ޑޮލަރުގެ މިމަސައްކަތް ހަވާލުކޮށްފައިވަނީ އިންޑިއާގެ މޯހަން މުތާ އެކްސްޕޯޓު ކުންފުންޏާއި އަޝޯކާ ބިލްޑްކޮން ލިމިޓެޑް ގުޅިގެން އުފައްދާފައިވާ ޖޮއިންޓްވެންޗާ ކުންފުންޏަކާއެވެ.\nAuthor .Posted on April 30, 2018 Categories ޚަބަރު\nޝަލަބީ ކުރި “ސަޅި” ކަމަކުން އާންމުންގެ ފާޑު ކިޔުން އަމާޒު ވެއްޖެ\nމަޝްހޫރު މީހުން ކުރާ ކަންތައް ތަކަކީ ހުރިހާ މުޖްތަމަޢު ތަކެއްގައި ވެސް ގިނަ ބަޔަކު ނަމޫނާއެއްގެ ގޮތުގައި ބަލާ ކަންކަމެވެ. އެމީހުންގެ އަމަލުތައް ރަގަޅަށް ބަހައްޓަން ޖެހެނީ އެހެންވެގެންނެވެ. ޤާނޫނާއި ޤަވާއިދުތަކަށް އެމީހުން ބޯލަނބަން ޚާއްސަ އިސްކަމެއް ދޭންޖެހޭ ސަބަބަކީ ވެސް އެއެވެ.\nޝަލަބީ ޕްލެޓްފޯމުގެ ފާރުގެ މައްޗަށް ކޮޅަށް އަރައި ފޮޓޯ ނެގި މައްސަލައިގައި މޯލްޑިވްސް އެންޖީއޯ ފެޑެރޭޝަންގެ ރައީސް އަހްމަދް ނިޒާމް ވަނީ ޝަލަބީ އަށް ފާޑުކިޔާފައެވެ. ނިޒާމް ފޭސްބުކްގައި ކުރެއްވި ޕޯސްޓެއްގައި ވިދާޅުވީ “މީހާ އަދި ކިތަންމެ މަޝްހޫރު ވިޔަސް އެހެން މީހުންނަށާއި ތަންތަނަށް އިހްތިރާމް ކުރަން ޖެހޭނެ” ކަމަސެވެ.\nAuthor ހުސެއިން ޝިނާންPosted on April 30, 2018 April 30, 2018 Categories ޚަބަރު\nފުލުހުން މީޑިއާތަކަށް އަހުލުވެރި ކުރަން ފަަށައިފި\nމީޑިއާގެ އެކި ވަސީލަތްތަކަށް ފުލުހުން އަހުލުވެރި ކުރުވުމުގެ ޚާއްސަ ތަމްރީނު ޕްރޮގްރާމެއް މޯލްޑިވްސް މީޑިއާ އިންސްޓިޓިއުޓް (އެމްއެމްއައި) އިން ފަށައިފި އެވެ.\nއިއްޔެ އިން ފެށިގެން 10 ދުވަހުގެ މުއްދަތަށް ކުރިއަށް ގެންދާ މި ތަމްރީނު ޕްރޮގްރާމުގައި، ޕޮލިސް މީޑިއާ ސެންޓަރުގައި މަސައްކަތް ކުރާ މުވައްޒަފުންގެ އިތުރުން ޓްރެފިކް މެނޭޖްމަންޓް އަދި ޕަބްލިކް އެފެއާޒް ޑިޕާޓްމަންޓްގައި މަސައްކަތް ކުރާ މުވައްޒަފުން ހިމެނޭ ގޮތަށް ޖުމްލަ 12 މުވައްޒަފުން ބައިވެރި ވެއެވެ.\nމި ތަމްރީނު ޕްރޮގްރާމަކީ ޕޮލިސް މީޑިއާ ސެންޓަރުގައި މަސައްކަތްކުރާ މުވައްޒަފުންނަކީ މަސައްކަތްތަކަށް އަހުލުވެރި، ކަމާގުޅުން ހުރި ތަމްރީނުތައް ލިބިފައިވާ އަދި މިޑިއާގެ އެކި ވަސީލަތްތައް ބޭނުން ކުރުމުގެ ޤާބިލްކަން ލިބިފައިވާ ބަޔަކަށް ހެދުމުގެ ގޮތުން ޕޮލިސް މީޑިއާ ސެންޓަރުގެ އެދުމުގެ މަތިން މޯލްޑިވްސް މީޑިއާ އިންސްޓިޓިއުޓުން ކުރިއަށް ގެންދާ ތަމްރީނު ޕްރޮގްރާމެކެވެ.\nމީޑިއާ ދާއިރާގައި ތަޖުރިބާ ލިބިފައިވާ ބޭފުޅުން ސެޝަންތައް ނަގައި ދިނުމަށް ހަމަޖެހިފައިވާ މި ތަމްރީނު ޕްރޮގްރާމުގައި ނޫސްވެރިކަމާއި ފޮޓޯގްރަފީ އަދި ވީޑިއޯގްރަފީ އާއި ގުޅޭ އަސާސީ މަޢުލޫމާތުތައް ހިއްސާ ކުރުމަށް ހަމަޖެހިފައިވެ އެވެ.\nއަދި މީޑިއާތަކަށް މަޢުލޫމާތު ދޭ އިރު ވިސްނަން ޖެހޭނެ ކަންތައްތަކާއި މުއާސަލާތު ކުރުމަށް ބޭނުން ކުރާނެ ތަފާތު ކޮމިއުނިކޭޝަން ސްކިލްސްތައް ބައިވެރިންނަށް ދަސްކޮށް ދިނުމަށް ވަނީ ހަމަޖެހިފަ އެވެ.\nAuthor ހުސެއިން ޝިނާންPosted on April 30, 2018 April 30, 2018 Categories ޚަބަރުTags Police_MV


ހާރޓްނަޕް ބަލި - ވިކިޕީޑިއާ\nހާރޓްނަޕް ބަލި(އިނގިރޭސި ބަހުން: Hartnup Disease) އަކީ އެމިނޯ އެސިޑް ، ޓްރައިޕްޓަފާން މެޓަބޮލިޒަމް ގައި އުފެދުމުގައި ހުންނަ ޢައިބެކެވެ. އެހެންގޮތަކަށް ބުނާނަމަ މިއީ އުފެދުމުގައި ހުންނަ ކަމެއްގެ ސަބަބުން ޓްރައިޕްޓަފާން މެޓަބޮލިޒަމް އަށް ދިމާވާ މައްސަލަ އެކެވެ.\nބައްޔަށްކިޔާ އެހެނިހެން ނަންތައް[އުނިއިތުރު ގެންނަވާ]\nޓްރައިޕްޓަފާން ޕައިރޮލޭސް ޑިފިޝެންސީ\nޕެލެގްރާ ސަރެބިލާރ އެޓެކްސިއާ\nރީނަލް އެމިނޯއެސިޑޫރިއާ ސިންޑްރޯމް\nއާންމު ގޮތެއްގައި ޓްރައިޕްޓަފާން ގެ މެޓަބޮލިޒަމް ގެ މަސައްކަތު ތެރޭގައި ވިޓަމިން ބީގެ ވައްތަރެއްގެ ކަމުގައިވާ ނިއެސިން ނުވަތަ ނިކޮޓިނިކް އެސިޑް އުފައްދައެވެ. މިބުނި ވިޓަމިން މަދުވުމަކީ ޕެލެގްރާ ކިޔާ ވިޓަމިންބީ މަދުވުމުގެ ވައްތަރެއް މެދުވެރި ކުރުވާ ކަމެކެވެ.\nހާރޓްނަޕް ބަލީގައި ގުރުދާގެ ހޮޅިތަކުން ޓްރައިޕްޓަފާން އަނބުރާ ހަށިގަނޑަށް ނެގުމުގައި ހުރަސްތަކާ ކުރިމަތި ވެއެވެ. ނަތީޖާއެއްގެ ގޮތުން ލޭގައި ޓްރައިޕްޓަފާން މަދުވެ، ކުޑަކަމުދާ ތަކެތީގައި ޓްރައިޕްޓަފާން ގެ މިންވަރު މަތިވެގެން ދެއެވެ. ނަތީޖާއެއްގެ ގޮތުން ނިއެސިން އުފެއްދުމަށް ބޭނުންވާ ވަރަށް ޓްރައިޕްޓަފާން ލިބޭގޮތް ނުވެއެވެ.\nހާރޓްނަޕް ބަލި ޖެހުމަށް މަގުފަހިކުރާ ކަންތައް ތަކުގެ ތެރޭގައި ، ރަގަޅު ކާނާ ނުލިބުން، އަވީގައި މާގިނައިރު އުޅުން، ނަފްސާނީ ހާސްކަމާ ކުރިމަތިލާން ޖެހުން، އަދި ސަލްފޮނަމައިޑް އެކުލެވޭ ބޭސް ބޭނުންކުރުން ފަދަ ކަންތައްތައް ހިމެނެއެވެ. ހާރޓްނަޕް ބަލި ޖެހުމުން ފެނިދާނެ އަލާމާތްތަކުގެ ތެރޭގައި، ހަށިގަނޑުން ހާމަކޮށް ފެންނަން ހުންނަ ހިސާބުތަކުގައި ޕެލެގްރާ ޖެހުމުން ފެންނަ ކަހަލަ ތޮށި ހުންނަ ބިހިތަކެއް ނެގުން، އަދި މީހާގެ ސުލޫކާއި އުޅުމަށް ބަދަލުއައުން، ލޮލުގެ ފެނުމަށް ބަދަލުއައުން، ނާރުތަކުގެ ނިޒާމްގެ މައްސަލަތައް، އަދި ހަޖަމުކުރާ ނިޒާމްގެ މައްސަލަތައްް، ފަދަ ކަންތައްތައް ހިމެނެއެވެ.\nމިބަލި ޖެހުމުން ފެންނަ އުދަގޫތައް ނިއެސިން ސަޕްލިމެންޓެއްގެ ގޮތުގައި ބޭނުންކުރުމުން ކުޑަވެއެވެ. އަދި ޕްރޮޓީން މަތި ކެއުމެއް ބޭނުންކުރުމަށް ޑޮކްޓަރުން އިރުޝާދު ދެއްވައެވެ. އުމުރުން ދުވަސްވާވަރަކަށް ބަލީގެ އުދަގޫތައް ކުރިމަތިވާލެން ކުޑަކަން ފާހަގަ ކުރެވެއެވެ.